
A nthe in questo terzo volume, col quale ler- 
mma la raccolta cK io sto pubblicando, si manifesta 
la vara fantasia del poeta vernacoh, vestendo egli 
con un verseggiare sempre spontaneo una serie di bre- 
vi racconti, di aneddoti faceti, la maggior parte colli 
a caprkcio dalla fertile sua vena, ed alligando a cia- 
scheduno un motto ora arguto, ora senlenzioso, ora mo- 
rale, adatlato alia premessa esposizion delle cose. 

IVe/ suddetto volume sard compreso il Poemetto 
bernesco, dettato dalV Autore su la festa veneziana dei 
pugni, lavoro singolarissimo per la sterilita deW argo- 
mento, con cui ricordasi uno spetlacolo di antica barbarie, 
che le seguenti sagge magistrature hanno tolto. Le 
descrizioni dei pugillatori e dei fatti non possono essere 
piu naturali e piu vive, ne piu espressivo e colorito U 
dettaglio del popolo spettaiore ed allegro nel bel mez- 
zo di cotanto strana sevizie ; tutto viene dimostrato con 
verita, e sparso a dovizia di lepidezze e di sali. 

Vtuzia li 30 ginjno 1858 

LA MORTE APARENTE. 



In fresca eta colpia 

Da fiera letargia, 

Che, lassando da parte 

I termini de F arte, 

Volgarraente 

Vol dir morte aparente, 

Beta muger de Polo 

Da un medico pandolo 

Che '1 mal no sa capir 

Yien dichiarada morta, 

£ i nonzoli la porta 

A sepelir. 
Ai voleri de Dio 

Senza parole 

No stenta a rassegnarse so mario, 

Ne avendo avudo prole 

El se console^ 

E fa i so conti come vita sola, 
Lontanissimo afato dal pensarse 
De ancora maridarse, 
Perche a distrarlo pronta 
La memoria ghe vien de la defonta. 
Ma sicome vicin del camposanto 
Ghe ze una strada streta 
Con un baro de spini folto tanto 
Che facilmente drento se ghe peta, 
Cussi sucede '1 caso, 
Anca per poca cura dei bechini, 
Che a la morta sti spini 
Ponza el naso, 
E lo ponza in maniera 
Da farla tornar viva su la tera, 
Co le so parti lute. 
El naso ecetuato, 
In tal prosper o stato 
De salute 

Da corer come Tvento 
A casa sul mumento, 
Lassando in confusion 
I nonzoli co piene le braghesse 
Per sta rissurezion, 
Che credo i la credesse 
Un aviso del Cielo, 
Un certo indizio, 

Che '1 zorno fusse quelo 

Del giudizio. 
Infati per scurtar 

Sta storia singolar, 

Sina che so mario 

Belo e contrito 

Ancora andava drio 

A far, come v 6 dito, 

I conti senza Y osto, 

E gera ariva al rosto, 

Co manco el se Y aspeta 

Ghe comparisce Beta 

De drento per la porta 

Col so naso sgrafa, 

Coi abiti da morta, 

Che malapena ochia 

Ghe ze saltada ai colo 

Esclamando — el mio Polo, 

Me lo figuro quanto 

Per mi ti avara pianto 

Ritenendo che sia 

E morta e sepelia; 
Ma per miracolo 

De Quel Dessora, 

Perche ti giubili, 

Son viva ancora; 
Ti torni a vederme 

Per i so fmi 

Mediante Y opera 
De quatro spini; 

No son no un scheletro, 
No aver paura, 
Mi no ressuscito 
Da sepoltura; 

Son viva, palpime 
Liberamente, 
Tasta che bulego 
Come un serpente, 

Timori panici 
Caro no aver. 
No te far scrupolo. 
Son to muger 

In corpo e in anima 
Co tuto quelo 
Che ga ogni femena 
Graziando el Cielo, 

E tuto in regola, 
Sii persuaso, 
Tuto sanissimo 
Fora del naso, 

Al qual, se viscere 
Te son gradita, 
Ti ghe ze in debito 
De la mia vita. — 

Dopo de averselo 
Ben messo a segno 

Go le piu logiche 
Prove de inzegno, 

Che in mezzo a Y estasi 
Vien al pensier 
De chi una proroga 
Ga de muger. 

La tragicomica 
Storia ghe conta 
Comiserandose 
Go qualche zonta. 

Beta guaria cussi de la tnagagea, 
Senza incomodi piu, senza malani 
Torna de Polo la fedel compagna 
Per el corso de altri quindes' ani, 
Dopo i quali nature a stabilio 
Ghe la gabia da dar Y ankna a Dio 

Difati neF eta d' oftre sessanta, 
De matrimonio coi so trenta e passa, 
Che qualunque mario, lasso che i canta* 
Per quanto bon che '1 sia li trova massa, 
Da isterismo colpia barbaramente, 
Sta volta la ze merfa vefamente. 

Polo mancandoghe 
La so nieta, 
De bona indole 
Ze rassegna; 

De l'ato funebre 
A santa Chiesa 

88 

Volentierissima 
Paga la spesa, 

E nel ramarico 
El se cousola 
Tornando ai calcoli 
De vita sola; 

Ma ancora memore 
De la burleta 
Alquanto classica 
Fata da Beta, 

Mo&so dal spasemo 
Che sul piu belo 
Possa alterargheli 
Un ritornelo, 

I preti i ehierici 
Prega e sconzura 
Che sia solecita 
La sepoltura, 
E ghe da ai nonzoli 
Diese zechini 
Purche 1 cadavere 
No toca i spini. 



Tolto sto anedolo 
Pal vero lata, 
Ghe ze '1 so facile 
Significato. 

EL REGAMh 



Un certo Marco Aurelio Monumenlo, 
Che fava Y avocato in sta c\\k, 
Persona de talento, 
EI s' a trova, 
No so per che rason 
In qualche obtigazion 
Col conte Piero Anibale Sipario, 
Ignorante in un grado sorprendente, 
Ma rico estremamente, 
Milionario, 
Prerogativa questa, 
Che nei tempi presenti 
La suplisce a la testa, 
Ossia ai talenti, 

Mdstrandone pur tropo l'esperienza, 
Che un aseno signor 

Se stima a preferenza 

Del piu bravo dotor, 

Del piu sapiente, 

Che no possede gnente, 

E rico de diplomi leterari 

Ze tuto el di costreto 

Per chiaparse '1 paneto 

A far lunari. 
Volendo Marco Aurelio al conte Piero, 

In un modo sincero 

£ delicato 

Cercar de dimostrarghe 

Che '1 ghe ne gera grato, 

Se pensa regalarghe 

Benissimo ligada 

In do volumi 

Un opera moderna intitolada 

«c Progresso dei costumi » 

E niessa soto el brazzo 

Ghe la porta a palazzo, 

Pregandolo a scusar 

E voler acetar 

Benignamente 

Quel picolo presente. 
Ma pronto el conte Piero, 

Dasseno no par vero, 

Per comparir discreto sto pandolo 

Se tien un tomo solo^ 

E st' altro ghe lo torna a Monumento 
Col dirghe — me contento 
De uu tomo e ghe son grato 
Ne voi privarla afato 
De un' opera che par 
Sia assae stimada. 
Se s'a da giudicar 
Da la maniera che la ze ligada — 
A sto indizio de talento 
Veramente inaspetato 
Col so tomo Monumento 
Se congeda stupefato. 
Nel'idea de far bordelo 
Su sto caso singolar 
Ghe lo conta a questo a quelo, 
E fa tanti sganassar; 
Ma qualcuno ghe ne trova 
Cussi scarso de inteleto, 
Che lo tol per una prova 
Quanto el conte e sta disereto. 

Fa conoscer Y anedoto in sostanza 
A che grado che ariva l'ignoranza, 
E come che la razza no ze persa 
De quei che vede tuto a la roversa. 

LA GAMBA ROTA. 



L un academia celebre franeese, 
No so de che paese, 
Dopo vari argomenti 
Tratai da quei dotori, 
Tizio, dei piu sapienti 
Fra de lori, 

Ch' essendo omo de mondo 
I so coleghi conosceva a fondo, 
Se pensa in modo onesto 
De torli per el cesto, 
E lese co sto scopo una memoria, 
Sogeto de la qual 
Gera la storia 
Su la gamba d' un taf, 
Che cascando per tera 
Da la bola 

Sul fato se Fa rota, 

Ma rota a ijna maniera 

Che la raeta ze stada 

Da st' altra destacada 

Intieramente, 

Tantoche presto presto 

Chi s' a trova presente 

Ga dovesto 

Torselo su de peso 

Per no lassarlo la longo desteso; 

E un onio del mistier 

Chiama in premura, 

Che chi el fusse no serve de saver, 

Con estrema pazienza e co bravura 

Mediante un certo ordegno 

In sie minuti ghe F a messa a segno, 

El ghe F a ben ligada, 

E po co de la pegola bogente 

Fra i do tochi de gamba insinuada, 

No fandogha al paziente 

Sofrir nissun dolor, 

Da vero professor 

In modo ghe F a unita 

Che imbota Y e guario, 

E la ga ben servio 

Tuta la vita, 

Ossia altri quarant'ani 

Senza nissun indizio de malani, 

Essendo anda a far tera da bocai 

De setanta passai, 

£ avendoghene trenta solamente 

Qnando che ghe ze nato Y acidente. 
Alora quei dotori tutiquanti 

Pieni de presunzion, da la paura 

D' esser qualificai per ignoranti 

Sui strani efeti che se da in natura, 

Sura la storia intesa 

No i ga fato 

Nissunissitno ato 

De sorpresaj 

Anzi senza comenti 

I s'a mostra d' acordo persuasi, 

Che no i se possa dar tanto frequently 

Ma che pur se combina de sti casij 

E ognun per la so parte, 

Secondo el proprio grado de criterio, 

Coi so ampolosi termini de Y arte 

Ga scomenza sul serio 

A disputar 

Su la vera rason, 

Che deve generar 

Sta prodigiosa e pronta guarigion. 
Ma sicome '1 sogeto, 

Lo vede ogni balordo, 

Gera fra i maledeti maledeto, 

Cussi tuti d' acordo, 

Smaniosi de far pompa de talento, 

Tante buzzare i a dito 5 

Che no le ghe sta drento 

De sto sito, 

Sinche da le opinion 

Dispari tute 

Ze insorto una question 

De le piu brute; 

Da sciochi i s' a trata, 

I s' a ben strapazza 

Fora dei dentin 

E i gera la a rnumenti 

Per vegnir a le man, 

Se TiziOj quel che a leto 

Col fin de far bacan 

La memoria anunziada qua dessora, 

Contento de V efeto, 

No fusse salta fora 

A dirghe a quei dotori: 

— Carissimi signori, 

Prima de proseguir le discussion 

Mi le prevegno, 

Che la gamba in question 

Gera de legno. — 



89 

La storiela, ze evidente, 
Ne fa prova 
Che se trova 
A sto mondo certa zente, 
La qual volendo comparir istruta 
Fa invece la figura la piu bruta. 

EL GOBO SPIRITOSO. 



Utant'ani sara 
Viveva in sta cita 

Un gobo, che a ecezion de sto difeto 
Gaveva tuto quelo, 
Che a un ente predileto 
Pol acordar el Cielo; 
Lu gera facoltoso, 
Lu gaveva talento. 
El gera spiritoso, 

Anzi in sta parte calcola un portento; 
Sempre de bon umor. 
Franco, cortese, 
Ma severo censor 

De le lasagne che ghe ze in paese, 
Ossia de quei meschini 
Go la patente neta de tromboni, 

Che per esser vestii da figurini 
I spera che i li creda ciceroni, 
E co insulsi bonio mal aplicai, 
Co qnalche dopio senso inconcludente, 
Se ritien fermamente 
Autorizzai 

De meter in ridicolo, 
Da sciochi, da indiscreti, 
El gobo, el zoto, el picolo, 
E tuti i sfortunai che ga difeti, 
Odioso requisito 

Che se trova in diversi e in ogni sito. 
Un zorno da Florian, 

Dove sto gobo apena capita 

Tornando da Milan 

Gaveva dispensa 

Varie Jetere scrite da parenti 

De alcuni la present^ 

Certo sior Marco Rulo, 

Un zizoloto, un bulo, 

Che messo in positura 

Da far la so figura 

Con chi va drento e fora 

Gera in botega alora, 

Vestio per dar nel' ochio 

E parer bon 

Co un certo veladon 

Sie dei sora el zenochio, 

Ochialeto obligate, 

Gran mustachi da gato, 

Capelo cenerin 

Co la cuba a bronzin 

Largo de ala, 

Una man in scarsela dei bragoni, 

E bagolina in spala, 

Che '1 me pareva el fante de bastoni, 

Metendo in derision co eargadura 

Del gobo la figura 

Per un trato de spirito el ghe dise: 

— Ela che fa el postier tanto pulito, 
La prego de vardar drento in valise 
Se qualchedun dei mii m' avesse scrito — 

Senza pensarghe suso> 
Fissandolo in tel muso 
El gobo ghe risponde francamente: 

— Per ela no go gnente, 
I soi che ze discreti, 

E che no ga secretin 

No i ga scrito 

Yolendo sparagnarme la fadiga, 

Ma per altro i m' a dito 

Tutiquanti d' acordo, la ghe diga, 

Se a caso mai la vede Marco RuIq, 

Che lo gavemo in culo, — 

Ze tanto el numero 
De sti storditi, 
Che in ogoi angolo, 
In tuti i siti, 
Per far ridicola 
Sta bona lana, 
Dei gobi simili 
Saria una mana. 



-^ 

LA CONFESSION. 



JJastian poco de bon, 

Che pareva ua bocon 

Del rio demonio, 

Sedoto da la dote generosa 

Che gaveva una tosa, 

Se risolve de unirse in matrimonio, 

E de fondo cristian 

Benche vizioso, 

Malgrado Y esser sta sempre lontan 

Da qualunque esercizio religioso. 

Prima de celebrar 

Sto sacramento 

El se va a confessar 

Sentindo dei trascorsi un pentimento. 
A la portela del confessionario 

De certo don Ilario 

Se inzenochia davanli, 

E la dei so pecai, che i gera tanti, 

Slando soto un'oreta 

El sVoda la sacheta. 

Terminando col dirghe al sacerdote 

— Son vegnu a confessarme, 

Perche avendo trova una bona dote 

Go deciso doman de maridarme — 
Don Ilario distrato, 

Che no gaveva fato 

Colazion, 

E gera za sonada ultima messa, 

Ghe da ¥ assoluzion 

Piu che de pressa, 

E T amen, recitando, o cussi sia, 

El ze per andar via. 
Bastian che se ne acorze 
Dai busi favorio de la portela, 
Fora la testa el sporze 
Disendoghe — la scusa cara elu, 
Vedendola a partir, 
Per scrupolo deciso de conscienza 
Mi la devo avertir, 
La s' a desmentega la penitenza, 
La qual me pararia 
Che in giusta proporzion dei mii pecai 
Esser la dovaria 
Granda che mai. — 

Ma don Ilario al massimo prudente, 
Che s* a scorda in efeto, 
Per no darghe sospeto 
Al penitente 

De aver fato sto strazzo de maron, 
A la so osservazion 
Da bravo prete 
Senza pensarghe un ete 
Ghe risponde — stordito, 
Che doman ve spose no m' aveu ditol — 
Bastian senza capir 
In quel mumento 
Cossa che '1 vogia dir 
Va via contento. 



In diverse ocasion 
Ze qualunque ripiego prevalente 
A una ritratazion 
Quando se ga da far co certa zente. 

Abdul Skarababa 
Dei turchi imperator, 
Che ze sta el sucessor 
De Kagala, 
Tegniva a la so corte 
Storici, leterati, 
E tegniva scienziati 
D'ogni sorte, 
Motivo per el qual 
L' opinion general 
Ghe dava el nome 
De omo de talento, 
Precisamente come 
Dei grandissimi elogi a far ghe sento 
A qualunque melon basta che '1 sia 
Provisto d'una bona libraria. 

E difati se tuta quela zente 
Gavesse abilita 

No gera a rilevarlo suficiente 
El criterio de Abdul Skarababa, 
Ma nonostante a questo 
Quelo che Y a podesto 
Rimarcar 

Senza molto studiar, 
E cbe ga assae ferio la fantasia/ 
El professor ze sta d' astronomia, 
Gerto Kikiriki, 
Cbe squasi tuto el di 
Con calcolo profondo 
In gabineto 

^Zirava el mapamondo, 
E tante note nol tocava leto, 
In specola strussiandose da can 
Col canocbial in man, 
A contemplar atento 
E stele e luna, 
E tuto el firmamento, 
Ne mai de giusta gbe ri a dito una, 
Quando invece osserva 
Gaveva so maesta 
Che un anua produzion 
Col litolo modesto del schieson 
La saveva predir 
Ora e mumento 

Che doveva vegnir 

La piova 5 el vento, 

La neve, la tempesta, le saete, 

Senza sgarar de un ete> 

Cossa che generava co rason 

Sorpresa in tuto el regno e amirazion. 
De sta imensa bravura 

Facendose stupor 

Abdul Skarababa manda a dretura 

In cerca de Y autor, 

E co el s'a presenta 

Cussi Ta interoga: 

— Dime, no me inganar, 

Perche altrimenti, 

No ghe ze compliment^ 

Mi te fasso impalar, 

De che norme te servistu per dir 

Quelo che a da vegnir 

Con una precision 

Da far che tutiquanti se sorprenda? 

Saressistu un strigon? — 

Dio me difenda! 

In quele profezie 

Che stampo ogn' ano 

No ghe ze strigarie, 

Mi no la ingano; 

Mi vedela, maesta, 

No contemplo nh stele ne comete, 

Che la note la passo stravaca 
Vicin de mia muger soto le piete, 
Ne so cossa che sia 
Libri de astronomia 
E telescopi e lenti, 
E canochiali, 

E tuta la caterva dei stromenti, 
In uso da quei tali 
Che a consultar el cielo 
Se lambica el cervelo, 
Per po dame da intender quel che i vol 
Su le stele, la luna, sora el sol, 
E impastizzarne suso con coragio . 
Fala da capa a pi Y anuo presagio; 
Mi tuto a T incontrario 
No studio, no savario, 
E per indovinar 
Sicuramente 
Altro no go da far 
Che dir precisamente 
Al roverso de queio 
Che un astronomo dise da cartelo. — 
Fando le maravegie, 
E incrosando le cegie, 
Abdul Skarababa 
Ga alora domanda: 

— E chi ze mai la bestia de sta sorte? — 

— Kikiriki, V astronomo de corte. — 



Digitized by 



Google 



30 

Se trova ai nostri di 
In qualunque raporto 
Tanti Kikiriki, 
Che un omo acorto 
Gavaria la nianiera piu sicura 
De far bona figura. 

Valerio Pelacani, 

Marangon, 

Ga in botega un garzon 

De quindes* ani, 

Un bonissimo fiol, ma cussi tondo 

Da no saver d' esister a sto mondo. 
Domenega passada 

El lo incontra per strada, 

E vedendolo a ciera 

Cbe del so umor nol gera, 

De rilevar curioso 

Cossa gaveva el toso, 

Lo tira da una banda 

Espressamente 

Per farghe la domanda, 

E nasce alora el dialogo seguente: 

— Me par Bernardo a muso 
De vederte confuso, 
Inquieto, disgusta, 
Qualcossa per la testa 
Scometaria ti ga 5 
Che te molesta. — 
De andar al catechismo poco fa 
M'a, diria squasi, el diavolo tenta; 
Dopo una mezz'oreta 
Don Francesco Bigne, 
Senza lassarme tempo che rifleta, 
El me domanda quanti Dii ghe ze, 
E no essendo sta bon 
De saverghelo dir co precision, 
El ze anda zoso come chiara mata. 
El m'a da una salata 
Che lo zuro, 

Sina che '1 sara lu quel che lo spiega, 
In Chiesa al catechismo de sicuro 
Mi no ghe vago gnanca se i me prega, 
Per farme da quei tosi minchionar, 
E sentirme da elo a strapazzar 
In maniera, che 'I Ciel ghe lo perdona, 
Come se fusse un aseno in persona. — 
El ga avudo rason, 
Ti ze proprio un zucon, 
Ti ze un aloco, 
Ghe voleva assae poco 

El mio pandolo 

A risponderghe subito uno solo. — 
Bravo dassenot alora stava fresco, 
Deventava una furia don Francesco, 
Perche go scomenza 
A dirghe do, tre, quatro e so ariva 
Senza falar al numero de cento, 
Epur gnancora no Y e sta contento. — 

Scimuniti de sta sfera, 
De sta sorte de zuconi, 
Glie n e ancora su la tera 
Senza gnanca esser garzoni. 



-c-H^l^cjn^- 



91 



Digitized by 



Googk 



EL f ITIVO PITOR. 



Jl iero co la mania d'esser pitor 

D' una non ordinaria abilita 

Gera invece un oror 

Degno de poder star classified 

Co quel vero marzoco, 

Che dusent' ani fa 

Ga dipinto un san Roco 

Bruto tanto 

Da distinguer apena el can dal santo > 

A grado che contrito 

De aver fato un strapazzo, de so man 

Soto el quadro ga scrito: 

» Questo ze '1 santo e questo qua ze 1 can* 
Carlo franco e sincero, 

Amigo cordialissimo de Piero, 

Lo va a trovar 

In quelo 

Che '1 fava sbarazzar 
El so tinelo: 
Malapena Y e entra 
Curioso per natura 
L' a prima saluda, 
E po ga domanda 
Percossa el fava far quela fatura. 
Piero per contentarlo 
El ghe risponde a Carlo: 

— Me son determina 
De sbianchizzar el mitro, 
Che ga necessity 

E quando Y e suga 
Mi lo pituro — 
— Ti ! — Carlo esclama alora 
Senza pensarghe sora 

— Ti lo vol piturar, 
Distu davero! 

In quel caso me par, 

Caro el mio Piero, 

Che saria megio prima piturarlo, 

E dopo sbianchizzarlo — 

Chi gavesse un amigo come Carlo 
Sarave da invidiarlo, 
Ma de sti amici adesso semo senza, 
E par che sia sin persa la semenza. 

Itosa muger de Nane, 
De massime cristiane 
E de bon cuor, 
Dopo esser stada 
Sete mesi a rigor, 
I calcoli no fala, maridada, 
(Tempo che ga basta graziando el Cieto 
A far tanto de toco de putelo, 
Perche a le primarole in sti paesi 
Rare volte ghe ocore i nove mesi) 
Fusse per natural disposition, 
volesse '1 demonio 
Che fusse 1 matrimonio 
La rason, 
So povaro mario, 
Che per fortuna ghe tirava dreto, 

El se ghe buta in leto 
Talmente desconio 
Da meter in paura 
Don Desiderio medico a la cura, 
El qual 

No conoscendo el mal, 
Come se vede 
Che pur tropo sucede 
Ai medici ignoranti, 
E anca qualche volta a quei sapienti, 
A furia de purganti 
A son de depriraenti, 
Riduse 1 so cliente 
Un steco, un curadente, 
E rinunziando afato 
A le speranze tute 
De rimeterlo in stato 
De salute,, 
Se reputa in dover 
Don Desiderio 
De avertir la muger, 
Che 'I mal va sempre piu fandose serio, 
E se fa serio tanto 
Da presagir che nol la passa suta 
Se no gh' e qualche santo 
Che lo agiuta. 
Rosa dona de fede, 
Che fermamente crede 

Ai segnalati e tanti 
Favori che dispensa 
Sora la tera i santi, 
La se pensa 
Co del fervor imenso 
Subito de invodarlo 
A san Vicenzo, 

Pregandolo che '1 vogia risanarlo; 
Ma apena fato el voto 
So mario 5 
Cadavere ridoto 
Ga da 1' anima a Dio. 
Essendo, come 6 dito 5 religiosa 
01tremisura 5 
La se rassegna Rosa 
A sta sventura, 
E con un requie al morto 
La fa 1' esclaraazion : 
— Santo ! m' 6 acorto 
Che se a V ecesso bon, 
Avendome acorda 
Piu assae de quelo che v' 6 domanda. 



Che no sia me despiase sta petegola 
Una ecezion ingrata de la regola. 

Do zoveni insolenti 
Trovandose present! 
Nel mumento 
Che un frate capucin 
Su la porta pusa del so convento, 
Vardava un contacting 
Che gera drio a impiantar 
De la del fosso, 
No so percossa far, 
Un palo longo e grosso 
Imensamente; 
Fra lori concertai 
Del frate i ghe ze andai 
Tuti do arente, 
E in ton de cogionelo, 
Cavandose 1 capelo, 

Ga fato un prostino 
Con cargadura e po 
Ga domanda, 

— Lo vedela quel palo che ze la!— ^ 
El frate povareto, 

Qaantunque navega, 
Nol gera entra in sospeto, 
Nol s' aveva pensa, 
Che r interogazion 
Gavesse un fin baron, 
E in piena bona fede 
Ghe dise che '1 lo vede. 
Quei mascalzoni alora, 

Credendo aver da far con un pandolo, 
D' acordo i salta fora, 

— Con ela me consolo 
Per quela gran rason, 
La scusa l'espression, 

Che se la lo gavesse dadriovia 
No la lo vedaria — 
Ofeso e stooaega de sta indecenza 
El padre capucin no se confonde, 
E co la piu decisa mdiferenza 
Senza pensarghe suso el ghe risponde: 

— Sara quel che le dise, ma no credo, 
Perche mi le go in culo epur le vedo. — 

Le figure barone, 
I prepotenti, 
Che insulta le persone 
Co parole indecenti, 
Merita de trovar chi ghe risponda 
In modo che li oltragia e li confonda. 

LA PREDIU. 



In Chiesa a san Simon, 
Otant' ani sara, 

Un degno sacerdote, un talenton, 
Su Pamor coniugal ga predica 
Dando con vari esempi 
Da veder 

Gome cbe in tuti i tempi 
Una trista muger 
In oltragio del santo matrimonio 
Fa che '1 niario piu bon, 
Che un deciso paston 
Para un demonio; 
E basandose a testi de Scritura, 
Che F aveva impara, 
Sto assunto Y a prova 
Co una bravura. 

Co una tal evidenza 
Da cavarghe le lagreme a Y udienza, 
E da produr Y efeto, 
Le creda o no le creda, 
Che da qualche brutissimo difeto 
Diverse maridae le se raveda. 
Certa siora Crestina, 

Che la predica atenta aveva intesa, 

Deventada dai scrupoli chietina, 

Da la do zorni ze tornada in Chiesa, 

Forsi per pregar Dio 

Che '1 la conserva onesta, 

E che '1 vogia tegnirghe a so mario 

Le man sora la testa; 

E quando vicin d' ela 

Menando la cassela 

Ze sta Carlo Barouzolo 

Alora primo nonzolo, 

Aludendo a la predica sentia 

Che gaveva ferio la fantasia, 

Senza per gran modestia mai vardarlo, 

La ga esclama — sior Carlo, 

Che predica de sesto Y altro di ! — 

E lu — no vorla. Y 6 sonada mi. — 

L'ignorante ze 1 ritrato 
De la mosca, che montada 
Su l'aratro, dal mossato 
Che 1' a vista interogada 
Cossa a far la gera la, 
Con un ton de gravita 
Ga risposto — il raio pandolo, 
Non lo vedi, ariamo il suolo. — 



Digitized by 



Googk 



FRA G10C0ND0. 



lflia nona che no gera una lasagna 

Fra le tante storiele m' a conta, 

Che ghe gera in t 9 un logo de campagna 

Circa cent' ani fa 

Un bub, un zizoloto 

De quei che se ghe par 

No pdder cimentar 

Qualche sberloto, 

I ga el gusto baron 

De far bordelo 

Secondo Y ocasion 

De questo e quelo, 

Con parole o con pratiche inoneste, 

Qualunque sia 1 caratere che '1 veste. 
Un di che a Y ostaria 

Per baracar, 

Co vari sul so tagio in compagnia, 

El gera drio a magnar 

A una tola senta, 

Dove che Y osto 

In tel canton oposto 

Gaveva coloca 

Un certo fra Giocondo 

A I* ordine agrega dei francescani, 

Che missionario aveva zira el mondo, 

Per un cprso d' ani, 

E gera in conseguenza 

Un omo d' esperienza, 

Prudente, colto e de virtu esemplar, 

Ma pronto de provar 

Quando i lo toca, 

Quando Y e provoca, 

Come ben che ghe sta 

La lengua in boca; 

Se pensa quel ardito 

Per mostrar ai coleghi el so talento, 

De farghe sul mumento 

Sto quesito: 

— Ela padre, che credo no inganarme, 

Ghe ne deve saver de teologia, 

La prego de voler iluminarme, 

Che distanza suponela ghe sia, 

Tolendo le misure le piu esate 

Fra un aseno e fra un frate? — 

Alora fra Gioconrio 

Yardandolo incanla da capo a fondo 

Senz' alterarse gnente 

Ghe risponde cussi; 

— Da quanto vedo mi 

Presentemente, 

Fra F animal e 1 frate a la parola 

La distanza die passa ze fita tola. — 

Per la zente 
Impertinente, 

Che ghe n e qualche milion, 
Ghe voria de ste lizion. 

JSin da la prima eta 
A Mario Paravento, 
Che ze po deventa 
Un omo de talento, 
I soi, zente cristiana, 
Ghe fava dir la sera 
Prima de andar in nana 
Una preghiera 
De quele che se insegna 
Ai fantolini 

Co no se vol che i vegna 
Berechini. 

Mario, crescendo bon, 
Col crescer de Y eta 
L' a sempre recita 
La so orazion, 

Come la ghe ze stada 
Da bambolo insegnada; 
De costumi distinti 
L'a seguita de vinti, 
L'a seguita de taenia, 
E a crederlo se stenta, 
Tanto abitudinario 
Gera cressudo Mario, 
Che morto de otant'ani 
Coi ossi mal coverti da la pele, 
Con tuti quei malani, 
Co tute le schinele 
Che nasce da l'eta, 
Ma pronto de inteleto, 
L' a sempre seguita 
Prima de andar in leto 
A recitar la sera 
La solita preghiera; 
£ faceva da rider a sentir 
Un vechio senza denti,. 
Che gera la a mumenti 
Per morir. 

Ma col so bon criterio 
A recitar sul serio 
In zenochion 
La seguente orazion: 
Signor mio benedeto, che se in Cielo, 
Ve prego ie che cressa un bon putelo, 

Che r Anzolo custode sia co mi 

De note e anca de di, 

Per tegnimie lontani 

Pericoli e malanij 

Feme, Signer, la gratia, 

Che no sia malagrazia; 

Che a scuola staga quieto 

Come vol el prefeto, 

Che no spegazza el.muro, 

Che no fassa sussuro, 

Che tegna i libri peti, 

Che no fassa paneti; 

Che no me vegna Y estro 

De zogar, de saltar, 

Perche no s' abia elmestro 

Co mi da invelenar; 

A casa che sia bqn, 

Che scriva le Kzion 

Sina che Y 6 finie* 

Che no peta busie, 

Che in strada tira dreto, 

Che no pesta el sacheto, 

Che no ghe sia querela, 

Che no fassa el batochio, 

Acioche no i me daga le sardele, 

No i me meta in zenochio, 

E no me toca a star 

Serosa marenda> opur senza disnar; 

Che sia savio, ubidiente, 

Che me conserva san, 

Che viva *veramente 

Da cristian, 

E se no, feme 

La grazia che domando, 

Signor co Vu toleme 

Prima che vegna grando; 

Conserve mio sior pare, 

Conserve siora mare, 

Tuti de casa mia 

E se cussi ve piase e cussi sia. 



El pregar ze bon e belo, 
Fa in chi ascoita divozion/ 
Ma sentir che da pufelo 
Diga un vechio le oraiion 
Per apunto come Mario, 
Un efeto fa contrario. 

illomoleto Sportela e Piero Cesto, 

Do teste, ma de quele, 

Che no ga mai savesto 

Gossa che fcia cervele, 

Ossia do gfan zuconi 

Co tuti i requisite 

I spassizzava uniti 

La riva dei schiavoni 

Da stolidi baueando 

Precisamente quando 

El sol, che andava a monte, 

Tocava l'orizzonte, 

E coi so ragi d' oro risplendenti 

Ghe petava in tel muso a quei sapienti. 
Alora Momoletoj 

Povero d'iiiteleto 

Ancora phi de Piero, 

— Spieghime, el dise, Cesto caro ti 

Sta cossa che per mi 

Ze ua gran mistero; 

£1 sol che a di fenio 

Costantemente 

Va soto da la parte de ponente, 

Percossa el zorno drio 

Dopo F aurora 

Da queia de levante vienlo fora? — 
Piero da Ciceron 

Ghe risponde — zucon ! 

No ti a capio, 

La note el torna indrio. — 
Momoleto a sto stramboto 

Trova Piero un omo doto, 

E contento contenton 

De aver tolto sta Kaon 

Spera de far la so figura 

Se ghe vien la conghintura. 

Sta storiela ze un esempio, 
Che le bestialita 
Piu de le verita 
Convince el sempio. 

ilicoleto studente <te Pavia 
Ghe faceva Y amdr 
A Carolina, cfae la gera fia 
De unimenso signer, i 
Ma essendo viceversa Nicoleto 
De inexzi assae ristreto, , 
Anzi spianta, ! 

Ne avendo -in conseguenza 
Dal pare de la tosa la licenza, 
El gera a la crudel necessita 
De farghelo in ^condon, 
Lu da la strada: 
E ela sul balqqn ; ; 
A note per el splitq avapzada. 

La Civica de ronda diligente, 
Che andando per de la 

Gaveva rimarca " 

Quela figorti, 

La ze entrada in sdspeto, 
E aprofitando d' una iwte sciira 
Phi assae del consuefoy 
Tolte le so misupe a lalonfana 
Quei prodi lo sorprende 
A bagioneta in caha; 
Lo chiapa per el stomeg* e pretende 
Che subito el ghe cfiga 
Cossa in quel site el fa . ' 
Ogni sera iinpala 
Si no i lo liga, 
Avendo a ste parole 
Uno dei piu zelanti te man pronte 
Sora le castagnole - 

Che soto del gabari tegniva 5&onte. 
Nel scabroso frangedte ^ 

Nicoleto, ■'* 

Al qua! ghe interessava esenziaknente 
El motivo real tegnir secreto, 
Acid su la regazza r 

No facesse eomenti ? 

Le league maldicenti 
De la piazza. 
Spiritoso at de la 
No se coftfonde, ! 

E apena interaga 
Cussi risponde: 

— Sicome sta matina 
Go totto niedicina, 

E sicame passando per sta strada 
El corpo a 1'improviso se m'a mosso, 
Per no farmela adosso 
L'o molada — 
E finta el fava intanto 
De knbotonarse suso le braghesse, 
Per cerear che l'impianto 
I ghe credesse. 
A la dichiarazioD de Nicoleto, 
Messo in qualcbe sospclo 
Sogiunge el eaporal 
De profession spizier : 

— No la se nubia a mal, 
Mi fesso el mio dover, 

In dubio mi no meto 
Quel che la dise ela, 
Ma con degno rispeto 
La so merda de grazia indove zela? — 
El studente Nicoleto 
Ghe co ocbi da falcheto 
Su la strada aveva ochia 
Da In poco distante una boa^za 
El ghe risponde franco — ecola la, 
No la la vede? la la ga de fazza — ; 

Ma el bravo caporal, 
Che pronto arente 
Ghe ze anda col faral, 
Dopo averla da chimico valente 
Col naso e co la spada 
In t' un mumento 
Tanto fora che drento 
Anab'zzada, 

Ghe dise — questa qua la me perdona, 
Ze una merda de manzo bela e bona — ; 
E Nicoleto salta suso alora^ 
Tirando un corpo e fora, 
— Stago a veder adesso 
Che co tuto el progresso 
No se pol 

Gnanca cagar che merda che se vol. — 
La strana osservazion 
De Nicoleto 
Dita co un certo ton 
Ga genera l'efeto 

Che tanto el caporal quanto i soldai 
Confusi i ze restai, 
E senza averzer boca 
El tempo ga lassa che '1 se la moca. 

Una risposta pronta e spiritosa, 
Che afato fora sia de 1' ordinario, 
La ga la propriety miracolosa 
De inzucar sul mumento 1' aversario. 

Unestissima dona, 

Ma a Fecesso zucona, 

Siora Beta 

Gaveva F uso bruto 

De meter la pezzeta 

Dapertuto 

Sempre senza proposito, 

per dir un sproposito 
, Palmar 

Da doverghe cigar, 

Fandoghe basa, 

Per carita la tasa, 

Ela la dovaria 

Parlar la note de l'epifania; 

E per darve un'idea de la so testa 

Credo che bastara de dirve queata. 

Da la combinazion 

Che I'altra sera 

A una conversazion 

Dove la gera 

El discorso i gaveva intavola 

Su la longevity 

E sentindo che Gegia so sorela 

Avendo la parola 

Diseva — sinamente da putela, 

Go ancora andava a scuola 

Go inteso che la nona, 

Un colosso de dona, 

Co tuti i denti sani 

Ze morta de cent' ani — 

La salta suso — Gegia 

No te far maravegia, 

Perche se 1 nono fusse vivo ancora, 

El conto belo e chiaro se presenta 

Ghe n avaria a sta ora 

Cento e trenta.— 
Gegia a sentir sta cossa 

Ze deventada rossa, 

Ma i altri ga ridesto per mezz'ora, 

E quando i se la pensa i ride ancora. 

Siora Beta in quela eta 
Gera una rarita, 
Ma a F incontrario adesso, 
Che lo diga el bel sesso 
Me permete, 
Abondanza ghe ze de siore Bete. 

MJon Paulo capelan 
De santa Bona, 
Una degna persona, 
Un prete cortesan, 
Divoto, onesto e bon 
Senza esser minchion, 
Bei requisiti 

Che assae de raro se combina uniti, 
E che a chi li possede ghe fa onor, 
Al verde la scarsela 
Causa del so bon cuor, 
Un cavalo da sela 
El doparava 
Talmente seco induto 
Che i ossi ghe spontava 
Dapertuto, 

Alto discretamelite, 

Ma longo in tal maniera 

Che assae dificilmente 

Se trovaria el compagno su la tera. 
Un di dopodisnar, 

Che don Paulo monta sul so ronzin 

L'andava a confessar 

Un zoto contadin, 

Che balando, sto toco de pandolo, 

Malamente casca, 

S'aveva scavezza 

L' osso del colo, 

E alora gera drio 

A dar l'anima a Dio, 

Don Paulo capelan 

Strada facendo 

L'incontra un cortesan 

Che ghe dise — de grazia revereudo, 

La prego de scusarme, 

La me fassa el regalo 

De iuforraarnie, 

Quanto vendela al brazzo el so cavalo?- 
Fissandolo in tel muso, 

E a la bestia la coa tirando suso, 

El ghe risponde — lo misureremo, 

L'entra in botega che se giustaremo.- 

Vorave che chi el prossimo minchiona 
Trovasse un capelan de santa Bona. 



Digitized by 



Googk 



LA PUERPERA. 



Un certo sior Ilario, 
Che gaveva so fia 
Maridada a Pavia 
Co sior Macario 
In grando negoziante 
De denti d' elefante, 
Venudo a conoscenza, 
Che so zenaro gera 
Per cercar de finir certa pendenza 
Da quatordese mesi in Inghiltera, 
El risolve de andarsela a trovar 
Persuaso che grata 
Ghe sia per risultar 
L'improvisata; 

E de quei rari che dal dito al fato 
No ghe lassa gran trato, 

In mezz oreta 
Co un picolo equipagio 
Fa su la so sacheta 
E ze za in viagio. 
Dopo quarantaot' ore 
Che per la posta el core, 
Ecolo za a Pavia 
In casa de so fia 
Cigando — Nana — 
Abreviatura in uso 
De Susana; 
Ma apena 1' e dessuso, 
Ancora col tabaro e col capelo, 
Ghe va incontro a corando la massera 
Disendoghe — lo prego, caro elo, 
El fassa apian, perche geri de sera 
Co Tagiuto de Dio 
La parona un putelo a partorio, 
So pare tal e qual, tanto de toco, 
E avendoghe za un poco 
Da la teta 
Adesso la ze quieta, 
Ne mi, schieto ghe parlo, 
Me credo autorizzada 
A darghe la secada 
De anunziarlo, 

Avendome preciso da el preceto 
De no lassarghe andar che sior Carleto. — 

No badando al mumento 
Al gofo complimento, 
Che a quela dona scioca 
Vien fora da la boca, 
Sior Uario copa, 
Sorpreso, imatonio 
Del parto, ga esclama: 

— Ma come? se Susana ga el mario 
Da quatordese mesi in Inghiltera. — 
Alora ghe risponde la massera 

Piii de l'aqua inocente: * 

— Questo no vol #r gnente, 
Perche '1 paron Macario 
Ghe scrive ogni ordinario. — 

In quanto a la Su&na no ghe trovo 
Gnente afato de novo, 
Ma in quanto a la massera veramente 
La me par una cossa sorprendente, 
Perche la piu zucona 
Sa far quelo che a fato la parona. 

EL BIGLIETO. 



k>empre ghe ne ze sta, 

Ma per fatalita 

Adesso piu che mai 

Se trova sparpagnai 

Per tuti i siti 

E lontani e vicini 

Ignoranti storditi 

E libertini, 

Che tuto el santo zorno 

I va zirando atorno 

Inoperosi, 

E se crede permesso 

Tegair certi discorsi licenziosi 

Segaatamente a dano del bel sesso. 
Una signora zovene, graziosa, 

Bela, colta, galante, 

Alegra estremamente e spiritosa, 
Ma co un naso piutosto esuberante, 
La vien, no se sa come, 
A rilevar 

Ch' uno, del qual el nome 
No vogio palesai*; 
Co massima impudenza 
In piu de qualche sito 
De vari a la presenza 
Sora del conto soo Y aveva dito : 

— L' e una bela creatura, 

E su la boca ghe darave un baso, 
Ma me fasso paura 
Del so naso. — 
Senz' aversene a mal 
Quela signora 
Per sbufonar sto tal 
Ghe scrive alora 
In aria de secreto 
El seguente biglieto: 

— Se per fortuna mia 

Posso ispirarghe qualche simpatia, 
El mio difeto no ghe fassa caso, 
Che per ela go un muso senza naso. 

Per aver qualche costruto 
Ghe voria de ste signore 
Dapertuto, 
E a tute Fore. 

V IGNQRANTE. 



Andando a bisegar 

Nele carte lassae da un mio parente, 

Che a corso la cariera military 

E che meritamente 

Gera capotamburo deventa, 

1/ anedoto 6 trova 

Che digo adesso, 

Scrito in cativa prosa da lu stesso. 
Del nrile; se no falo, e cinquecento, 

Val a dir za tresento 

E tanti ani, 

Nela famosa guera 

Fra turchi e veneziani, 

Al servizio ghe gera 

Dei secondi 

Uu caporal schiaon 

De nome Spiridion 

Sculazzamondi ; 

Ua otimo solda 

Corngioso al de la, 

Ardito, intraprendente, 

E a tuto indiferente, 

Ma un ignorante tal, 

Che da quando gh' e mondo 

No s' a mai da Y egual, 

E stentara a vegnirghene un secoudo. 
Sina che 'I gera drio 

A baterse da can, 

Contro de tre che no a magna piu pan 

Da un quarto e sta colpio 

Nel brazzo dreto 

Co una bala spietata de moscheto 

Che ga sbusa la carne, e che incastrada 

Mezza drento de 1' osso gh' e restada. 
Senta sora un canon co gran pazienza, 

No chiamando nissun che lo socora, 

Co tuta la piu freda indiferenza 

Sculazzamondi so la cava fora, 

Ghe da una gran forbia, 

E se la mete via; 

Se liga suso el brazzo 

Co un fazzoleto strazzo 

Che 5 1 gaveva in giberna, 

El se mete a fumar 



Digitized by 



Googk 



73 

E dopo va a cerear 

Chi lo governa. 
Difati un certo Momolo Patata, 

Da poco tempo dotora a Pavia, 

Chirurgo de arabulanza nel'armata, 

Ghe osserva la feria, 

E coi feri de f arte, 

E studio grando, 

Va da tute le parte 

Furegando. 
Senza che diga gnente 

EI povaro paziente, 

Senza che '1 fassa moto 

Una grossa mezz' ora 

Patata lo tien soto, 

E soto el saria ancora 

Le man de quel macaco 

Se alfin impazienta^ 

Avendose fuma 

Tuto el tabaco, 

No F avess' esclama 

— Poter de dial 

A raeterghe le taste a una feria 
Quanto mai stala? — 
Alora quel dotor — cerco la bala. — 
Ridendoghe in tel muso 
Spiridion salta suso: 

— Perche no dirlo prima cara ela? 

La bala la go mi drento in scarsela.- 

Sto anedoto assae strano 
Fa prova fra le tante, 
Che spesso a proprio dano 
Agisce l'ignorante. 

EL RE ZICOIV. 



&e quel che vien conta 
No ze falope, 
Un' epoca gh' e sta, 
Che i re gera de cope, 
De spade, de danari e de bastoni, 
Ossia, messo da parte 
£1 mazzo de le carte, 
I gera re indolenti o re meloni, 
Che avendo in cesto el stato, 
In t'un ozio beato 
Da invidiar 
Se serviva del trono 
Qualche dopodisnar 
Per far un sono; 
I magnava, i beveva, 
Ma no i contava un zero, 

Perche tuto faceva 

El ministero, 

Al qual gera per altro 

Unicamente amesso 

L'omo severo e scaltro, 

Sistema che ze adesso 

In forza de Y eta 

Tuto quanto cambia, 

Essendo da sti ani 

De talento i sovrani, 

E al ben propensi 

Dei popoli sogeti 

Co ministri discreti 

In tuti i sensi. 

Premesse ste nozion 

Per i ignoranti, 

Che a nostra confusion 

Ghe ne ze tanti, 

Anzi, le lassa 

Che lo diga sul serio, 

Secondo el mio criterio 

Ghe n e massa, 

Un re de la Turchia, 

Karakakoni, 

De la categoria 

Dei re meloni, 

Su sto raporto quelo, 

Che chiamar se podeva 

Fra i vari ch' esisteva 
Re tuodelo, 
Davanti del camin 
Per passar Foca, 
Go la so pipa in boca 
Se scaldava el martin 
De crudo inverno 

Insieme al so ministro de V interno, 
Omo per acidente 
Colto bastantemente, 
El qual, ligio al divieto 
De discorer d' afari a so maesta, 
In segno de rispeto 
L' argomento a acampa 
Vechio oramai, 
Che quanti ghe ze stai, 
Quanti che semo, 

Tuti a qualche animal ghe somegemo. 
El re, testa de quele 
Che ze faglio cervele, 
Vardandolo in tel muso 
In modo caricato, 
E ridendo da mato, 
El salta suso: 
— Amesso come vero 
L' assunto in discussion, 
j^ parlarghe sincero 
Ela, mio caro, 

Per tute le rason 
Gbe somegia a un somaro, 
Anzi co sto animal 
Per parer mio, 
No la se n abia a mal. 
La ze un porno spartio. — 
Ma quel ministro pronto 
Gbe risponde a Pafronto: 
- — Cbe a sto animal somegia 
No me fasso nissuna maravegia, 
Se de rapresentar vostra maesta 
A piu de qualche corte 
Mi go avudo in passa 
La bela sorte. — 



Sicome 1' ignorante co frequenza 
Tol la graziosita per insolenza, 
E tol la vilania 
Per una cortesia^ 
El re zucon sto fin ragionamento 
L' a tolto in falo per un complimento. 

EL CHIERICO STOL1DO. 



Oior' amia m' a conta, 

Che nel tempo passa 

Certo Yito Mamon, 

Omo tre volte bon, 

Chierico da dies aui a Bovolenta, 

Volendo al0n cantar messa novela, 

Al vescovo de Padoa se presenta 

Co la so rstanza aposita in scarsela. 
Senza dificolta 

Ghe ze acorda 

L' onor 

De consegnarla in man de monsignor, 

El qual, visto F ochieto 

Scrito deforavia secondo usanza, 

E rileva el sogeto 

DeTistanza, 

In riserva de farlo esaminar 
Nel modo regolar, 
Volendo scandagiarlo 
Se ben istruto el gera, 
Se mete a interogarlo 
In sta maniera: 

— Ela, caro sior Vito, 

Che da dies' aui a messo suso vesta, 
Ma ancora come chierico se prcsta, 
La prego., la me sciolga sto quesito: 
Se per combinazion, 
Per caso d' ecezion, 
Un sabo la magnasse 
Dopo de mezzanote, 
E se la se trovasse 
Nela parochia solo sacerdote, 
Necessita la sucessiva festa 
La messa a celebrar, 
Secondo la so testa 
Cossa gbe pararia de dover far? — 
A T interogazion 
Pronto sior Vito, 
Omo tre volte bon 
Come V 6 dito, 
Franco piii d' un dotor 
Risponde a monsignor : 

— Sto caso no pol nascerme dasseno, 
Perche mi per sistema mai no ceno. — 

Alora quel prelato, 
— Lo credo ben, ma dato 
L' imprevisto aeidente, 
LTipotesi lontana* 

Che un amigo, ua colega, un so pareute, 
Per qualche rason strana 
A cena la invidasse, 
E tra la convenienza e Y apetito 
Acetando Y invito 

Dopo de mezzanote la magnasse? — 
Questo no pol tocarme ghe prometo, 
Perche a nov' ore mi son sempre in leto. — 
Ma se, per un mumento, 
Che Dio pur no lo vogia, ghe chiapasse 
Dopo de mezzanote un svanimento, 
E la serva ghe dasse 
Un fruto, un fia de brodo, un elisir 
Per farla rinvegnir, 
Come alora ghe par 
Che la se dovarave regolar? — 
Suceder no me pol sto inconveniente, 
Perche a casa da mi no gh' e mai gnente. — 
Ma se '1 caso concrete, 
Che in ela, casca el mondo, no la amete, 
Ghe tocasse in efeto 
A qualche prete, 
Secondo el so pensar 
Cossa diriela che 1 dovesse far? — 

A qualuuque sto caso ghe tocasse 
Lassarave che lu se destrigasse. — 
Cavandose da testa la galota, 
E slanzandola sora de un taolin. 
Che gaveva vicin 
Quela marmota, 

EI vescovo sorpreso, e indispetio 
De la crassa ignoranza, 
Ghe da l'istanza 
Indrio 

Disendoghe — fa senta, 
La torna a Bovolenta, 
E da qua altri dies' ani 
Se vedaremo se saremo sani. — 

A qualchedun natura 
Estremamente avara 
Ga regala una testa cussi dura, 
Che no i pol concepir Y idea piu chiara. 

LA CHESEMA. 



ISior Checo Nasavento, 
Mercante da formento, 
Bravissima persona 
Go qualche ruspio in cassa, 
El veste a la carlona 
Un poco massa, 
E in barba a la decenza 
El porta in conseguenza 
Una velada 
Sina che Ye fruada, 
Onta e bisonta, 
Dopara un veladon 
Col so bravo tacon, 
Go la so zonta, 
Avendo blus, palto, 
I sachi, le marcine, 

Indove le galine 

Fa el coco; 

Infati uno de quei che certa zente 

Filosofi ghe dise improprianiente. 
Ai vinti de genaro 

Tranquilo Nasavento aadava via 

Zirando in marceria 

Con un tabaro 

Del tagio che se usava 

Ai tempi fortunai 

De Marco Caco, 

Che ghe arivava 

AI taco 

Dei stivai, 

Facendoghe paura 

Ai tabari de nioda povareti ; 

Che ze in abreviatura, 

E par rocheti. 
Un de sti zizoloti 

Impertinenti, arditi, 

Figure da sberloti, 

Dei quali in tuti i siti 

El numero ze grando, 

E fatalmente 

I se va propagando : 

Imensaraente, 

Credendo sto somaro 

L'amigo dal tabaro 

Un mamara 5 un ta^dart, 
Che no sapia dir p»p, 
Se ghe caluma al fiaitgo, 
Ghe squadra la persona, ? . 
E po ghe dise franco: 
— La perdona, 
Caro sior Nasavento, 
La mia curiosita, 
Vala, opur zela sta, 
A tegnir a batizzo in sto mumento? — 
No, el ghe risponde — cresemo — ma in. 
Che'l proferisce suta sta parola tanto 
Un sberloto ghe mola 
Da ogio santo 5 
Che lo destira in strada, 
E po tranquilo e quieto 
Se da un' intabarada, 
E tira dreto. 
Sta lizion gratuita 

Ghe ze andada de vita 

Estremamente 

A qualchedun che s'a trova presente, 

Ma sora tuto a chi del zizoloto 

El caratere tristo gera noto. 

Adesso che parlemo 
I Nasavento 
Faria bisogno estremo 
Ogni mumento. 

EL ZARLATART. 



Aurelio Setespente padoan 
Se spassava per chimico proveto, 
Ma gera invece un dreto, 
Un zarlatan, 
De quei che va zirando 
Nel torbido pescando, 
E cerca un fia a la volta 
De cucar drento in rede 
I gonzi che li ascolta, 
I gnochi che ghe crede, 
Ancuo co un piano fato, 
Doman co un ritrovato, 
Adesso co un progeto, 
Deboto co un secreto, 
Vivendo da rondoni 
De contrada in contrada 

A spale dei minchioni 

Che ghe abada. 
Dopo sto sior Aurelio de aver tanto 

Per el mondo zira co qualche impianto, 

El s' a pensa costu 

De andar nel gran Peru, 

Che alora gera un stato 

Indipendente afato, 

Credendo che ghe sia facilita 

De scaldarghe la zuca a so maesta, 
Nela suposizion 

Che quel regnante 
Gavesse del melon, 
. Fu9se ignorante, 

Perche qiiel trono nel' eta rimote 
Pareva destina per ie marmote, 
Quando, per rare caso, 
El gera un omo che gaveva naso. 
Fermo nel so progeto, 
Per poderse F efeto 
Assicurar, 
El se fa proclamar 
Per el paese 
Monsiu de Setespan, 
Un chimieo franzese, 
Porta in palma de man 
Dai doti principali, 
E da ftmegie agiaie 

De le piu rinomate 
Capitali, 

Per aver co la massima pazienza, 
Consumando del soo squasi un tesoro, 
Trova la bela scienza 
De far Toroj 
E per darse piii ton, 
Per piu inganar, 
Sto toco de bufon 
Se fa animziar 
Per qualche setimana 
Con apositi avisi 5 e net giornali, 
In lingua peruviana 
A letere moderne e cubitali, 
Come qua se faria 
Per i milioni d' una loteria. 
Tira fora do tomi 
De letere e diplomi, 
De ampolosi atestati, 
De elogi sperticati, 
De patently 

Che co gran impostura 
Va via mostrando come document! 
De la so inarivabile bravura; 
E quando po ghe par 
De poder calcolar 
Co fondamento, 
Che gabia dapertuta la cita 

La fama circola 
Del so talento, 
Con una longa istanza 
Pa cavadenti espressa 
A so maeste ghe avanza 
La domanda acioche ghe sia concessa 
Sui rediti del stato 
Una suma, un coinpenso, 
In premio del so inienso 
Ritrovato. 
Ma quel regnante aiora, 
Dopo aver pensa sora 
Sul raodo de poderse regolar, 
Un di lo fa chiamar, 
E co se ghe presenta 
Sto furbo zarlatan 
El ghe dise — la senta, 
Monsiu de Setespan, 
Za che Dio benedeto 
Per trato singolar de so bonta 
Ga infuso un inteleto, 
La soma abilita 
De far col so lavoro 
Gnentemanco che Poro, 

Ela beato. 

In sta borsa che voda ghe presento 

Co la F a fato 

La lo mieta drentp; 

E perche po la possa 
Procurarse '1 conforto 
Ch' anca in aitri paesi i la conossa 
Ghe dago el passaporto 
Gratis, vol dir per gnente, 
E la prego a partir subitamente, 
Avendo anca disposto che ghe sia 
Per boni fini 

Qualchedim che ghe fassa compagnia 
Sin ai confini. — 



Se chi vive de trapole, de ingaiii, 
Trovasse dapertuto sta acolgenza, 
Se podaria sperar dei zarlani 
Che andasse persa sina la semenza. 

EL SVIZZERO E 'L FRANCESE. 



In t'una circostanza, 

Che a dovesto la Franza 

Contro un forte aversario far la guera, 

De la zente straniera 

La gaveva assolda, 

Svizzeri spezialmente 

Per F oportunita 

De averli arente 
Sucede una question, 

Per che rason 

No so, 

Fra un svizzero e un francese, 

Nela qual esaltava tuti do 

El spirito guerier del so paese, 

Ognun co la tendenza, 

Se se pol ben pensar, 

Al proprio de acordar 
La preferenza; 
Quando 

La dispute incalzando 
£1 francese arogante, 
Credendo aver da far 
Co un ignorante, 

Che podesse un disprezzo tolerar, 
Al svizzero scalda 
Ghe dise — finalmente 
Da Adamo sina qua 
Per r onor solamente 
Nualtri combatemo, 
Ma vualtri, negar no lo pode 
Se ve paghemo, 
Per i soldi lo fe. — 
Ponto da sta indiscrete osservazion 
El svizzero, tut* altro che balordo, 
Ghe risponde al francese — in conclusion 
S' avemo mal spiega, semo d' acordo 
Tuti do se batemo 
Per quel che no gavemo. — 

Voria che chi al so simile 
Ingiusto fa unafronto 
Un omo come '1 svizzero 
Trovasse sempre pronto. 

EL MVIGANTE. 



&ior Spiridion Stalfin, 
Mercante dalmatin, 
Quantunque navigando 
Co del profito grando 
Avesse fato 
Un belissimo stato, 
E quantunque ariva 
D 5 ani sessantasete, 
Che ze giusto Y eta 
Nela qual Fomo cerca !a so quiete, 
La vita el seguitava nonostante 
Pericoiosa assae del navigante, 
E anzi quando el gera 
Per qualche afar in tera 
El sospirava i'ora 
De poderse sbrigar 



Digitized by 



Googk 



9$ 

Per tornar 

Fora. 
Essendo mesi fa 

Felicemente entra 

Da paese lontan 

Per Malamoco 

Co un carico de gran, 

E per causa del vento da siroco 

No podendo andar via 

Co st' altra uiercanzia 

Che 1 gaveva imbarca 

Per T Inghiltera, 

El s'a trova , 

Una sera 

Senta fra vinti trenta 

Al cafe de Florian, 

Botega che frequenta f? 

Tuto el genere uman, : 

Dove per passatempo discorendo 

El ze anda la so vita descrivendo. 
Dopo de aver conta 

Le aventure curiose, i casi strani, 

E ie galanterie che ga toca, 

Spezialmente fra i popoli otomani, 

Quando, mancante anoora d' esperienza, 

El gera nela prima efervesceqza, 

E che, vero bardassa, . 

Suponeva poder, eoroe foresto|, * 

Torseli per el cesto 

Un poco massa, 

Dando co sto argomeuto 

Sogeto de comento 

Per cavar la risata; 

E dopo averghe fato 

Con imensa bravura 

Un catalogo esato, 

Una pitura 

Precisa quanto mai 

Dei loghi visitai 

Piu interessanti, 

E le cosse importanti 

Aver descrito, 

Ste parole Y a dito: 

— El mistier mi che fazzo 

Ibsina da regazzo, 

Da le carte che go dessu in sofita 

Se rileva che i mii V a sempre fato, 

Spesso per altro a prezzo de la vita, 

Go bon r discrete, o tristo risultato; 

Mio bisnono, mio nono, mio sior pare, 

Go tuto Fequipagio s'a nega, 

E mi, fortune rare, 

Ghe tre Volte in mar negro 6 naufraga, 

Perdendo el bastimento, 

Le mercanzie e la zente 

Che se trovava drento, 

Miracolosamente 
M'o podesto salvar 
Savendo ben nuar; 
Per altro so riuscio 
Co r aiuto de Dio 
A farnie Gnalmente 
Un stato a la parola 
Pm assae che suficiente 
Essendo vita sola; 
Ma causa le paure, 
Le angustie, le sventure, 
Le strussie, i patimenti, 
E i soferti malani. 
Gera de quarant'ani 
Senza denti; 
Sina dal primo viagio 
Che go fato naufragio 
So sta per un gran trato 
Sordo, ma sordo afato; 
Me ze casca 
I cavei, 
M'o scavezza 
Do dei, 

Go squasi perso un ochio, 
Me so sloga un zenochio, 
Che deboto 
Per esser raal cura 
A rischio son anda 

99 



Digitized by 



Google 



98 



De restar zoto, 
E co ze tempo suto 
Me sento dei. barometri pertuto. 
Alora salta suso 

Un certo Paulo Buso, 
De testa assae meschina 
E possidente, 
Do cosse che se abina 
Facilmente : 

— La scusa sior Stalfin, 
Mi proprio resto 

Dopo quel rosoiin, 
Che ga toca, 
E l'esempio funesto 
Dei soi che s' a nega, 
Ela, za possessor 
D' una sostanza 
De qualche rilevanza 
Da poder far la vita del signor, 
Come che ancora a andar 
La continua per mar — 
Dise sior Spiridion: 

— A sta so osservazion 
Avanti de risponder saver voi 
Dove ze morti i soi — 

Mio pare povareto 
Ze morto sul so leto, 
Mio sior nono anca elo 5 

Che mi gera putelo, 

E sul so leto per bonta de Dio 

Tutiquanti i mii vechi ga fenio — 

Mora el navigante, 

Che no gera ignorante, 

— Ze qua dove ia voi: 

Se dunque tuti i soi 

Sul leto ze mancai, 

Come, la me risponda, come mai 

Sior Buso benedeto 

Porla ela ogni sera andar in leto? — 
La giusta riflession, 
/ Che a fato Spiridion, 

Ga prodoto Y efeto, 

Che sior Buso 

Prima de andar in leto 

Da quela volta in qua ghe pensa suso. 

Chi nel pericolo 
Ze co frequenza 
Lo afronta e supera 
Co indiferenza. 

LA CAVALCATA. 



Jl ra Paolo e fr« Ctticondo, 

Do omeni de mondo, 

Do frati capucini, 

Che ligi al so istituto 

I viagiava a penini 

Dapertuto, 

Tornando da una gita 

A Teracina 

Co la so capucina, 

E co la vita, 

Arivai su la sponda d'un russelo, 

Che s'aveva ingrossa da un gran scravazzo, 

Ne essendoghe batelo 

I gera al punto de passarlo a sguazzo. 
A uno de sti ingrati lasagnoni, 

Dei quali su la tera 

Ghe n'e adesso dei miera 
Do. milioni, 
Che a caso s' a trova 
Poco distante, 
Vestio tanto galante 
E tanto profuma, 
Come se giusto alora 
Da una scatoia el fusse vegnu fora, 
Lasagna de mistier, 
Ghe nasce el bel pensier 
Per far bordelo 

Su la sponda de andar de quel russelo* 
E de dirghe a quei padri benedeti: 
— Za che le ze direti 
A passar l'^qua per andar de la, 
E che de la anca mi vorave andar, 
Le prego de lassar 
Per carita, 

Postoche no se trova barca pronta, 
Su la schena a un de ele che ghe monta. 
Alora fra Giocondo 

Co gran tranquility da furbo vero 

Fingendose piu tondo 

De fra Piero, 

El ghe dise — se star la sa a cavalo 

La monta pur su mi, 

Che Tassicuro un pi 

No meto in falo. — 

Risponde quel bufon: 

— Per dir la verita 
Sul cavalo no son 
Tanto amaestra, 

Ma su l'aseno, padre benedeto, 

So a cavalcar proveto — 

E fra Giocondo — dunque la me monta, 

Che la schena ze pronta. — 
El ze za a cavaloto. 

El va de troto, 

Ma in mezzo del russelo 

Se ferma sul piu belo 

Disendoghe — la diga 

De grazia cara ela 

Avanti che finissa la fadiga, 

Gala soldi in scarsela? — 
El gonzo che s' aveva imaging 

Che per esser paga 

Fra Giocondo facesse sta domanda, 

El ghe risponde imbota 

— Quanti che la comanda 
Se la trota — 

Misericordia ! alora el capucin 
L' esclama — mi meschin^ 
Per la mia religion 

Portar no posso 
Senza aver permission 
Danari adosso; — 

Ne apena ste parole a pronunzia, 

Che in pratica metendo el so progeto. 

L'amigo in mezzo i'aqua a caluma, 

E col padre compagno a tira dreto; 

Quando po che 1' e sta 

Da la banda de la, 

Tolendoio perman 

Ga dito — cortesan, 

La se vada a sugar, 

E i aseni la impara a cavalcar. — 

Per castigar i arditi 
Adesso ocoraria che fra Giocondo 
Ghe fusse in tuti i siti 
De sto mondo. 

fjierto siop Marco Taco da Messina, 
Dotor in medicina, 
Omo de gran talento, 
Quelo che del siecento 
E no so quanti 
Con aplauso infinite 
Un poema ga scrito 
In vinti canti 
Sui palpiti del cuor, 
E sui sforzi d'amor 
Co l'e de quelo 

Che irita la membrana del cervelo, 
Usando espressamente 
A certi passi astrusi un tal mistero 
Da poderlo dir su liberamente 
Drento el piu scrupoloso monastero; 

Sto sior Marco che a forza de studiar 

Quando che s a trata de maridarse 

El ga volesto Socrate imitar 

Per non aver motivo de inquietarse, 

E poder far tranquilo el so mistier, 

Gaveva per muger 

Certa Pandora, 

Una brava signora, 

Bona, ma povareta 

Una vera saeta, 

Un bacala, 

Bruta come '1 peca, 

E co sti doni ingrati una de quele 

Per castigo de Dio 

Che ze sempre a la pele 

Del mario. 
Lu de principi onesto, 

De caratere fredo e mansueto, 

Sina che Fa podesto 

Ha tira dreto, 

L' a contentada in tuto, 

L' a fato l'orbo, el mutOj 

Ne mai de so muger a la presenza 

S'a lassa trasportar da T impazienza. 
Ma un di nel so studio el gera la 

Tuto insatanassa, 

E deventava mato 

A scriver un tratato 

dOO 

Per provar Y influenza, 

Che dopo i pochi mesi de la cuna, 

E dopo i ani de 1* adolescenza, 

Sora le done esercita la luna, 

Pandora vede entrar 

Che ghe va arente, 

No se 8a a cossa far 

Precisamente, 

Ma se crede con pratiche d'afeto 

De quele da doverlo incomodar 

Piii assae del consueto, 

E no trovando un certo acolgimento 

Se ghe mete a esclamar 

Sto complimento : 

— Perchfc '1 destin tiran 

No m' alo fato un libro che cussi 
Marco fra le to man 
Me trovaria ogni di ! — 
Risponde so mario: 

— Ah! lo volesse Idio, 
Sarave contenton 
Corpo de baco, 

Per altro a condizion 
Che ti fussi mia cara un almanaeo.-— 
Co gran sorpresa alora 
Ghe domanda Pandora: 

— Percossa un almanaeo? 
El voto me par strano, — 

E pronto Marco Taco 
— Per baratarle ogn ano. — 
A sta dichiarazion, 

Per dir la verita poco obligante 

Pandora la ze andada in conclusion, 

E so mario 

Pentio 

Ga da el calmante. 

Deve i marii discreti 

Tolerar la muger coi so difeti; 

Ma i omeni prudenti, 

Che a dir la verita no ghe n' & tanti 

Studia i temperament! 

De quela, che i vol tor, dei mesi avanti. 

Menego Supega, 
De profession pitor, 
Furbo al de la, 

Discolo estremamente e zogador, 
Uno de quei strozzai, 
Che su la tera 
Ghe ne ze sparpagnai 
JVliera coi miera. 
Ma che co tute le scarsele vode 
de rufe o de rafe i se la gode, 
L'altra note perdia 
Tolto dal goto 
Zogando a V osteria 
L'a perso mile lire de capoto 
Con un foresto ebreo, 
Un certo Mardocheo, 

Barador per la vita, e prepotente, 

Che senza far preamboli al perdente 

Ghe intima sul mumento 

Tempo vintiquatr' ore el pagamento. 

Sicuro Supega che in casa in strada, 

Se mai drento el di drio nol lo pagava^ 

Qualche seria filada 

Sior Mardocheo ghe fava, 

Al verde come '1 gera 

Va via co la so testa 

Studiando la maniera 

De trovar el bon omo che ghe impresta 

La suma necessaria, 

E tanto se savaria, 

El pensa tanto suso che alafin 

Ghe vien in mente 

Un certo Pulesin 

Deto Campana, 

Che gera so parente 

A la lontana, 

Avaro, interessa, 

Ma a F ecesso zucon, 

El qual avendo sempre acumula 

Se trovava paron 

A conti fati 

De un bon mier de ducati; 

E per sto consolante ritrovato 

Nel so interno beato 

Diseva fra de lu vogia o no vogia 
Pulesin inio bisogna che te imbrogia. 
Ze za apena matina, e Supega 
Da l'urgenza obliga, 
Core a cercarlo. e intanto., 
Nel'intrigo proveto, 
L'organizza un impianto 
Da poder certo conseguir T efeto j 
El se lo topa in casa 
Alza da leto alora 
Perche gera abonora, 
Lo strucola, lo basa, 
E mostrando alegria 
Nela fisonomia 
Ghe dise el furbo: 
— Scusime Pulesin se te disturbo, 
Ma sicome fra tuti i mii parenti 
Ti, senza complimenti, 
Che ti e un orao d' onor, 
Che ti ze de bou cuor, 
Che no ti e avaro, 
Ti, credime, ti e quelo 
Che me ze piu simpatico, e piii caro 
De un pare, de un fradelo; 
E sicome dei dati 
Go avudo replicati 
Da creder fennamente 
Che serva a consolarte 

El ben de un to parente, 
Cussi vegno per farte 
La ingenua confidenza, 
Che in modo inaspetato e singolar 
Me vol beneficar 
La Providenza; 
Do quadri da cartelo 
De Firaortal penelo 
De Tizian 

Da un sanser de Milan, 
Col qual nei di passai 
M'o avudo da trovar per acidente, 
Oferti i me ze stai, 
E per tremile lire solamente, 
Quando a venderli mal 
Se radopia de certo el capital, 
E sucedendo el caso 
In qualcun de intivar 
Che gabia naso, 
Se pol anca cavar, 
Se '1 ve li da, 

Domile scudi, e che la staga la. 
De sta fortuna in grando, 
De sta vera bubana 
Aprofitando, 
Dal nodaro Susana, 
Che ga studio qua arente. 
Go stipula el contrato, 

E ancuo precisamente, 
A termini del pato 
Conteinpla da V articolo dusento 
Me scade el pagamento, 
Mancando al qual, 1' e chiara 
Resta nulo el contrato, perdo alora 
Vintiquatro zechini de capara, 
Che uno sora Faltro go da fora, 
Me scampa in sta maniera 
Una rissorsa vera, 
Un guadagno sicuro; 
Ma quelo, te lo zuro, 
Che sora tuto me despiasarave, 
Perche so estremamente delicato, 
Ze che cussi farave 
Una figura che no go mai fato. 
Mile lire le go bele e lampanti, 
Guadagnae geri sera a faraon 
Co la combinazion 
De quatro fanti, 
Sui quali go ponta 
Senza sparagno, 
Avendo su lassa 
Posta e guadagdo, 
lmpiantando da prode 1'aversario 
Sul quinto fante capita contrario, 
Ma ste altre domile no le go, 
E sicome lo so. 

Che se qualcun pregasse 

Perche'l me le imprestasse 

Un torto grando 

Ghe faria al to bon cuor, 

Sicuro del favor 

Te le domando; 

Tanto po per cautarte, 

Quanto per acordarte 

Un premiOj grando no ma suficiente, 

Essendote parente, 

Te faro 

Invece per domile e cinquecento 

Nei modi regolari unpagaro, 

Tempo dodese mesi al pagamento, 

Volendo aver tranquila la conscienza 

De poder sodisfarte a la scadenza. — 
Pulesin inzuca 

Da sto drezzagno, 

E assae soletica 

Da Tidea seducente del guadagno, 

Che facendoghe el conto, 

Lo trovava un pan onto, 

Dopo pensa ben suso el ghe caluma 

Tuta intiera la suma. 
Alora Supega 

In seguito a la corsa inteligenza 

Un pagaro ghe fa, 

Ma lassandoghe fora la scadenza. 

10J 

Contento el berechin 
De aver condoto a On 
Col piu felice efeto 
El so tristo progeto, 
Andando co sta trufa 
Mile lire de debito a pagar, 
E mile a iscarselar 
Senza la fufa, 
Che causa P omission 
Del di de Festinzion 
Sia in caso Pulesin de farghe i ati, 
E col proponimento da birbante 
De no vegnir a pati. 
Ma de farghele fora tutequante. 
L'ano gera passa, 
Passa un bel toco, 
E no avendo piu visto Supega, 
El povaro marzoco 
Messo in qualche aprension, 
Che quel galioto 
Gabia la rea intenzion 
De magnarghele tute de capoto, 
Ghe scrive con calor piu d' un biglieto, 
Ne vedendolo ancora a capitar 
Se ghe aumenta el sospeto 
Che Fabia stabilio de no pagar, 
Tantoche se risolve de andar lu 
In cerca de culiL 

E dopo tanti di che la zira 
Senz'averlo trova, 
Da la paura 

Che ghe devenla el credito perento, 
El pagaro preseuta a la Pretura 
Per le lire domile e cinquecento, 
Inslando che la vogia esercitar 
Le praliche ocorenti 
Verso quei che a pagar 
Ze renitenti; 
Ma quel ufizio esato, 
Che 1 difeto obligato 
Ga capio, 

Ghe da l'istanza indrio 
Co un atergato 

Apresso poco del tenor seguente : 
— Se ritorna al petente 
Per Tunica rason, 
Che non essendo sta 
El di determina 
De 1' estinzion, 
No ghe ze oposizion, 
La parte debitrice ze in dirito 
De protrar el paregio a 1' infinite — 
Quantunque el literal de sta sentenza 
Podesse meritar qualche ecezion 
Da chi sa ben tratar giurisprudenza, 
Pulesin, da una dose de melon 

Generosa anca tropo favorio, 

Quando che Fa sentio 

EI deciso tenor 

De Fatergato 

L'a da segni da mato, 

E in mezzo el so furor, 

Nei lucidi interval!, 

Che concede sti mali, 

Chiama de qua e de la 

Zente in agiuto 

A cercar dapertuto 

Supega, 

Un premio pronto e grando 

A quelo che lo trova assicurando; 

E sicoine ne prova F esperienza 

Che chi ga soldi a sempre supera 

Quele dificolta, 

Che no pol superar quel che ze senza, 

Cussi da la non molto 

Uno ghe vien a dir, 

Che in ospeal l'amigo ze sta acolto, 

E che Fe drio a partir 

Per Faltro mondo; 

Alora furibondo 

Nol fa ne ben ne mal 

£1 core a Y ospeal, 

Dove avendo podesto 

No so con che pretesto 

Entrar da Supega, 

Che duro e dreto 

El gera destira 

Col prete al leto, 

Lo chiapa per el colo, 

E se mete a cigar — can no te molo, 

Vogio che qua ti staghi, 

No te lasso morir se no ti paghi. — 

Conta che v 6 sto trato 

Veramente da mato 

Dovaria 

La fiaba esser finia, 

Avendo co Fho fata 

El solo fin 

De dir la stravagante intemerata, 

Che a Supega ga fato Pulesin, 

E aver una esperienza 

Anca sta volta 

Quanto possa contar su la pazienza 

De queli che me ascolta; 

Ma se a qualche zucon no ghe bastasse, 

E invece domandasse, 

Curioso un poco tropo 

Sto misero talento, 

Cossa ze nato dopa, 

La fiaba a simiotar de sior intento, 

Ghe dird, che corendo rinfermier, 

Per fortuna da 1& poco lontan^ 



Digitized by 



Googk 



as 



Piu assae de un can levrier, 

El ghe I' a tolto fora da le man 

Con imensa bravura e co fadiga 

Jmpedindo cussi che 1 lo destriga. 

Me ze po sta conta, 

Che Pulesin furente 

I zorni a termina 

Miseramente, 

E, permission de Dio, 

Supega, quel birbante, ze guario, 

Ma seguitando le so male azion 

L' e morto ancora zovene in preson. 

L' avaro va sogeto 
A perder Y inteleto 
Se mai per acidente 
In qualche afar el resta socombente, 
E l'inonesto 
Paga el fio dei so fali o tardi o presto. 

Jtieroto Pampanin, 

Che a Monastier 

Fava el sapser 

Da vin, 

Ghe premeva mandarghene a Bastian, 

Da lu poco lontan, 

Do sechi ma de quelo 

Che se sol dir se tagia col cortelo, 

Campion d' una partia 

Che 1 voleva dar via. 
El campion gera belo e prepara 

In t'un picolo arnaso messo drento, 

E sora de un careto carica; 

Ma sicome al mumento 

Ghe mancava a Pieroto 

Un aseno o un cavalo 

Da poder tacar soto, 

Cossa falo? 

Core da so compare Tita Pegno, 

Che un aseno gaveva, 

Disendoghe — qua vegno 

Perche se no ve greva 

Ve prego che me le 

Una grazia distinta, un gran favor — 

E Pegno — dove posso comande, 

Mi ve servo de cuor, 

Saria ben bela 

Co quela parentela 

Che gavemo, 

E dopo tanto che se conoscemo — 

Alora Pampanin: 

— Dovendo qua vicin 

Mandar un caratelo, 

Che pol tegnir un terzo de mastelo, 

Vorave se podessi, 

Che F aseno compare me imprestessi; 

Za piu de circa un ora 

No stago via dasseno, 

Anzi al conto che fasso manco ancora, 

E subito che torno ve lo meno. — 

Pegno mo che per V aseno sentiva 

Un afeto deciso, una premura 

Stravagante cussi che lo tegniva 

Come se pol tegnir la so creatura, 

Un parente, un amigo, una morosa, 
Tantoche so muger gera gelosa, 
Ghe dise — me despiase in verita, 
Ma l'aseno compare geri sera 
A un sanser da eavai ghe 1' 6 impresla, 
Che andava a far negozi su la fiera, 
Ne, da quanto me par de aver sentio, 
Prima de doman 1' altro el torha indrio. — 

No capisso dasseno come mai 
De un aseno compare sia in bisogno 
Uno che marcantizza de cavai, 
Questo me piar decisamente un sogno, 
E se no fussi vu lo credaria 
Un pretesto deciso, una busia. — 

No posso darve torto, si ze vero, 
La circostanza ga del singolar, 
E che soto ghe fusse del mistero 
Podarave qualunque sospetar, 
Ma pur compare 1' e cussi credeme, 
Per quel san zuane ch' emo fato insieme. 

Intanto che sto dialogo nasceva, 
E che senz'altre repliche a raumenti 
Pampanin da bon omo riteneva 
Sinceri del compare i zuramenti, 
Con una potentissima ragiada 
L'aseno in stala fa la so asenada. 

Alora e co rason 

Pieroto dise a Pegno: — se un bufon, 

102 



Digitized by 



Googk 



122 



Che l'aseno ze via me proteste, 

E in stala lo gave; 

No lo pode negar. 

No podfe dip de no, 

L'd sentio mi a ragiar 

Adesso i o — 
Ma no se perde Pegno, 

E fando finta che lo mova a sdegno 

L'insolente rimbroto 

Del compare Pieroto 

El salta su : — anca si, 

Che ghe crede piu a Y aseno che a mi. 
Pampanin per quel che 6 inteso 

Da sto lagno soprafato, 

Al mumento aver ofeso 

El compare crede in fato, 

E confuso estremamente 

Volta via senza dir gnente. 

Con una spiritosa cavatina 
Spesso quel che ga torto la indovina. 

1 onka - tonke * tonki - tonko - tonku, 

Quelo che nel Peru 

Avanti ga regna 

De Salabalaka, 

Alora su la tera 

Se contava fra i pochi 

Omeni de sta sfera, 

Che no fusse marzochi, 

Anzi el gera ddta 

De qualche abilita* 
Ma sicome a sto moudo tutiquanti, 

Filosofi e ignoranti, 

Ze da un maligno istinto strassinai 

A ocuparse de quelo 

Che no i saria dal Cielo 

Destinai, 

Cussi anca hi, 

Tonka - tonke - tonki - tonko - tonku, 
Che gera a dirla schieta 
Tut' altro che poeta, 
Gaveva la mania 
De scriver in poesia, 
E po de trato in trato 
Quando Y aveva fato 
Strussiando Tinteleto 
Un strazzo de soneto, 
Una canzon, 
un altro zilbaldon, 
Co la so testa ihiso 
De aver fato un lavoro da cartelo 
Ghe lo diseva suso 
A questo e a quelo, 
Senza mai sospetar che lo adulava 
Tuti chi lo lodava. 
Tonka - tonke - tonki - tonkd - tenku, 
Gaveva fra i so grandi, no par vero, 
Uno co la virtu 
D 9 esser siucero, 
Al qual avendo leto 
Un insulso soneto 
Da quei da canachion, 
£ avendoto obbga 
A dir co ihgenuita 
La so opinion, 

Al solito sincero 

El ga risposto che nol val un zero. 
Su le farie monta contro de la 

Tonka - tonke - tonki - tonko * tonkii, 

Assoluto paron, 

Chiama i so sgheri, 

E no gh'e remission, 

Lo manda in feri, 

Come el piu gran birbante, 

Drento d' una preson vita durante. 
Passa del tempo molto 

Ga concesso el perdon, 

L'a ordina che '1 sia sciolto, 

E nela persuasion. 

De aver composto 

Alquanto tempo dopo una poesia, 

Che megio no faria 

Tasso ne Ariosto, 

Tonka - tonke - tonki - tonkd - tonkii, 

Un zorno Y a chiama, 

El ghe I' a dita su, 

E po ga domanda 

La so opinion, 

Ritenendo che dopo una lizion 

Tanto eloquente, 

Dopo talnto disgusto 

El sarid piu prudente, 

Anzi secondo hi saria piu giusto; 

Ma F omo proprio raro, 

Che no gera busiaro, 

A T interogazion 

Ga risposto — maesta^torno in preson. 

Fra i viventi che gh' e adesso 
A trovar se stentaria 
In sto caso chi comesso 
No gavesse una busia. 

fjriudita, la muger 
De Menego, stafier 
In casa del baron Dario Colona, 
Un demonio de dona, 
Un deciso solda, 
Da dir la ga cata. 
No so per che rason, 
Co Bepo in quela casa barcariol, 
Che gera Y ochio dreto del paron, 
Un bonissimo fiol, 
El qual da quel serpente provoca 
Co tante vilanie de nova data, 
Su le furie monta 

El ze anda zoso come chiara - mata, 
Disendoghe piu p, 
Disendoghe piu v, 

Piu remenada 

Per tuta la contrada, 
E fra tante insolenze ricordando 
Come che smorosando 
Co quanti se imbateva, 
Prima de tor mario 
Do tosi la gaveva 
Partorio, 

Ricordo che a Giudita ga podesto 
Sora de tuto ei resto. 
Sta striga maledeta 
Per far una vendeta 
Va a trovar el paron 
De Bepo, e pronta 
Fifando la ghe cobta, 
Che quel can, quel baron, 
L'a strapazzada 
Su una publica strada, 
E che da scelerato 
In oltragio al so onor 
L'a sina avudo cuor 
De dir che la ga fato, 
Per tropo abandonarse 
Coi morosi, 
Prima de maridarse 
Un per de tosi; 
Dunque che lo pregava 
Acid ghe fusse dada, 

Come '1 se mcritava, 

Almanco una solene strapazzada, 

Se no la lo faria 
.Chiamar davanti de la pulizia 

A renderghene conto, 

E senza remission 

Darghe sodisfazion 

Del fato afronto. 
El^paron 

Assae bon, 

Ma assae piu dreto, 

Ghe risponde a Giudita — ve prometo, 

Che drento la matina 

A Bepo ghe daro una romanzina 

Da servirlo da festa, 

Da far che no ghe resta 

Un pel de suto: 

E riguardo ai do tosi sora tuto, 

Perche 6 esperimenta, 

Che del mal che lu dise de la zente 

Ze vera solamente 

La meta. — 
Contents contentona 

Sta stolida de dona 

La core che la svola 

A dir in ogni sito 

Parola per parola 

Quel che 1 paron ga dito, 

No avendo gnente afato 
Gapio el significato. 

Pep cercar de aver pasoii 
El balopdo, el poco acorto, 
Dise senza distinzion 
Anca quel che ghe fa topto. 

Sior Moinolo Talpon, 
Da san Maid, 
Un gakntomenon, 
Ma tondo come V o, 
Co tuta gelosia 
Tegniva messo via 
Drento in cantina, 
Sigilada la spina, 
E sigila el cocoa 
Per biwia precauzion, 
Un bariloto intato 
D'ecelenie moscato, 
Facendoghe ogni sera 
Prima de andar in leto 
Un'ispezion severa, 
Un esame completo 

Da per tute le bande 
Per osservar se 1 spande, 
Se l'e sogia sicuro, 
Se i cerchi ghe tien duro, 
Se le doghe fa dani, 
Se i fondi resta sani, 
E se i sigili messi 
Go grandissima cura 
Fusse per aventura 
Manomessi, 

Senz' acorzerse mai che so muge^ 
Diletante grandissima del goto* 
Megio de un ingegner 
Gaveva per dessoto 
Fato un picolo buso in te la panza, 
Dove con divozion 

Spesso la andava a tor la perdonanza. 
E ghe faceva un prindese a Talpon. 
Do mesi de presenza 
Sior Momolo ga avudo la pazienza 
De seguitar sta festa, 
Quando ghe vien in testa 
Una matina 

De andar zoso in cantina, 
E con un deo ridoto 
In forma de scagnelo, 
Go la rechia a penelo 
Pusada al bariloto, 

De baterghe la panza, 
Gome se ga l'usanza 
De far in ogni caso, 
Nel qua! conoscer ben 
Se vogia se un arnaso 
Sia semo o pur sia pien; 
E tuntum e tuntum. bati e ribati 
Ora a dreta, ora a zanca, 
Nol se ne pol dar pati, 
Capisse sior Talpon 
Da F indole del son 
Che ghe ne manca, 
Ma nonostante per provar se'l sia 
Scalda la fantasia 
Ghe salta el grilo 
De romper el sigilo 
Del cocon, 
De po cavarlo via, 
De introdurghe un baston, 
E perdiana de dia 
Che dal segno, col qual lo tira fora 
Sutissimo un bon toco, 
Resta convinto alora 
De no averse ingana 
Che ghe ne sta roba, 
Ne gnanca poco. 
Sorpreso quanto mai se possa dir, 
No arivando a capir 

Gome i possa aver fata 

Dopo tanta atenziou 

A robarghe '1 moscato^ 

Se la spina e '1 cocou 

Gaveva ancora 

I so sigfli sora 

Tal qual che i ghe ze stai 

Da hi istesso aplicai, 

Se no s'aveva mosso 

L' arnaso, e dapertuto 

Deposta come un osso 

El gera suto 

Da poderse acertar che no f e rota^ 

Ne se vedeva segno, 

Ghe fttsse sta introdoto 

Qualche ordegno 

De quei che apianpiawn 

Serve a cavar el vin 

Senza usar de la spina o del cocon> 

Sior Momolo Talpoa 

A contarghe Tafar co stupor grando 

Va a casa de Zaneto^ 

Ghe assae de la piu dreto 

El ghe risponde — quando 

I sigiti aplicai 

In modo diligente 

Intati sia restai 

Precisamente, 

Quando no gh' e malani, 
Che gabia fato dani, 
E quando resta intato 
Sia periuto dessora el bariloto, 
Ze certo che '1 moscato 
Roba i Fa per dessoto. — 
Sior Momolo Talpon 
Sogiunge alora: 
— Questa ze da zucon, 
Se '1 vin manca dessora ! — 

I riflessi piu chiari e piii patochi 
No ze bastanti a persuader i gnochi. 

Oempronio formager 

Dopo aver fato 

Goi guadagni onorati del mistier 

Un suficiente stato, 

£ nela eta 

Dei sessanta ariva, 

Se risolve sposar 

La so massera 

Rosina, che la gera 

Una de quele tose da basar, 

Fresca, sana 3 un bon toco, 

Un muso belo 

Zovene piu de elo, 

E de quel poco. 
Fusse per natural disposition. 

Per i pesi del santo matrimonio, 

per altra rason, 

Da la tre mesi el povaru Sempronio 
Co un mal se buta in leto, 
Che pareva a Y aspeto 
Una cossa da gnente, una cagnera, 
Ma che dopo do di s' a fato serio, 
E serio in tal maniera, 
Che '1 dotor Desiderio, 
Medico valentissimo a la cura, 
Certo dai dati che Sempronio presto 
El gavaria dovesto 
Sodisfar el tributo a la natura, 
Anunzia a la famegia, 
Che no ghe ze piu angolo a sperar, 
E senza cerimonie la consegia 
De meterlo al sicuro, e procurar, 
Che '1 fassa sul mumento, 
Se nol 1' avesse fato, testamento, 
Podendo capitarghe un serasera 
Da no arivar a sera. 
Rosina povareta, 

Contrita, rassegnada a sta sventura, 

Che ghe vien quando manco se Y aspeta^ 

Trovandose sicura, 

Che senza testainento 

Tuto saria sta soo quel che '1 lassava, 

Perche la conservava 

De erede universal un documento. 

Che lu de fondo onesto 
Per el tempo passa gaveva fato, 
Avendo ela volesto 
Che sto pato 

In forma regolar sia stabilio 
Co s'a trata de torlo 
Per mario, 

No pensa in conseguenza che a disporlo 
De far co del coragio, 
Co F anima contrita, 
Da questa a st'altra vita 
El gran passagio. 
La se veste a la bona. 
La tol su la corona. 
La procura coi dei 
Strigonarse i cavei, 
La se sfregola i ochi, 
La finge che ghe tremola i zenochi, 
La tien la testa bassa, storto el colo, 
La tra sospiri che la par un folo, 
In camara la va 
Dove ze Y amala^ 
E a passeto a passeto 
Caminando 
A la sponda del leto 
La se dirige, e quando 
Mario e muger se vede^ 
E i se ze arenle, 

Sto dialogo sucede 

Comovente. 
Ela — Sempronio mio 

Racomandite a Dio, 

Lu ga deciso 

Per trato singolar de so bonta 

De torte in paradiso, 

E de lassarme qua 

Povara dona mi, 

Vedova derelita, 

A pregarlo per ti 

Tuta la vita. — 
Elo — te par si Rosa che oramai 

Iminente sia Y ora, 

Nela qual bia che mora, 

E che vada a pur gar i mii pecai, 

Indove, tremo tuto, me destina 

La giustizia divina ? — 
Ela — pur tropo in man ti e del Signor, 

Pur tropo prepara ze 1 passaporto, 

Me F a dito el dotor, 

Ti e un omo morto; 

Rassegnite che za 

Anca mi de star qua, 

Abandonada e sola 

A sospirar, 

In cerca de trovar 

Chi me consola, 

Co un sforzo de virtu 
Me vago facilmente rassegnando; 
Stame, sastu, lassu. 
Stame aspetando, 
Caro Sempronio, e intanto 
Agradisci el mio pianto, 
Ricordite de mi 5 
Che co amor t' 6 servio 
E de note e de di 
Avanti che ti fussi mio mario, 
E dopo, ti lo sa, 

No audemo adesso a farse compliment^ 
La pazienza che o usa 
Certi mumenti, 
Quando intendo de dir, 
Che ti .... ma son comossa, 
Ne gh' e caso che possa 
Proseguir. — 
Elo — lo so, lo so; te ne son gralo 
De quanto ti ga fato 
Co gran perseveranza 
Per ben servirme in ogni circoslanza, 
E in premio del to amor 
Te lo protesto 
Mi pregaro el Signor, 
Che 1 vogia torte presto 
A star con elo, 
Piu presto assae de quelo, 

Che l'avesse deciso, 

Per farine gustar megio el paradiso, 

Volendo lusingarme 

Per grazia soa infinita de salvarme. — 
Ela — no, no lo star, 

Sempronio, a disturbar 

Per conto mio, che za 

Se vago de sto troto 

Pur tropo vegnara 

El zorno anca per mi da far fagoto; 

Varda, vardime ben, dame un'ochiada, 

In che stato che son 

Dal pianto del dolor tuta bagnada, 

E da la gran passion 

Opressa in modo, 

Che so ridota un chiodo, 

Un scheletro, un oror 

Da far spavento, 

Vitima de l'amor, 

Che per ti sento. — 
Elo — te vedo si, cara, te vedo, 

E no me scordo 

Quando ti geri un tordo; 

Al to afeto ghe credo 

Se prove ti m' a da 

Tanto prima, che dopo marida; 

Conservighe costanza 

Al to Sempronio, 

Che za te lasso comoda abastanza, 
Ma se '1 bruto demonio 
Procurasse tentarte 
De ancora maridarte, 
Te prego, te sconzuro, 
Cerca de tegnir duro 
Insina che ti pol, 

E co no ti pol piu cerca un bon fiol, 
Che sia pur povareto, 
Basta che '1 tira dreto; 
Sposa Tita el garzon 
Te racomando. — 
Ela — no aver passion, 
Stava pensando 

Giusto adesso se '1 me convegnaria, 
Avendolo in botega za prova 
Anca nela to breve malatia, 
Pien de giudizio e bona volonta. — 
Va in deliquio Sempronio, e destira 
El sera i ochi per l'eternita, 
E so muger aflita 
La va a sararse in camara co Tita 
Per combinar con animo tranquilo 
La pronta esecuzion al codicilo. 

Quando che vol un vechio 
Sposarse co una tosa 9 
Ghe pol servir de spechio 
L'anedoto de Rosa. 

EL CONSULTO MEDICO. 

Mj ano mile siecento e otantado, 
El mese lo diro, 
El di no me ricordo, 
Un medico balordo, 
Che la so gran bravura, 
I so talenti, 

Consisteva in vestir co cargadura 
Da impatarghela afato a un cavadenli, 
Da darghe scacomato 
A un bufo caricato, 
Come saria, velada 
A fiori ricamada, 
Longa de vita e streta, 
Co una mua de botoni 
Contornai de zergoni, 
E de sta peta, 

Camisiola de raso coi lustrini, 
Braghesse curte, iiube ai centurinh 
Calze bianche de soa, scarpe impontie, 
Che tien in morsa i pie, 
Cravata co un galan che a la lontana 
A chi no ga la vista tropo fina 
Par un piato de pana, 
una puina, 
Bocheta ben slocada 
Che par una palada 3 
Tanto de pataeon 
Per pontapeto, 

Una dose abondante de coleto 
Piu duro del carton, 
Che ghe seonde la boca, 
Manegheti che sfioca, 
Magnifico tope, 
Che a la parola 
Par un deser da tola, 
Un cabare, 

Lumazza soto el brazzo, 
Do bei relogi ai fianco 
Coi so sigili a sguazzo, 
E co tre quarte almanco 
De caena, 
Una mezza dozzena 
Atorno i dei 
De vere, rosetoni c de camei. 

Cauadiudia bislonga col pontal 
E '1 pomolo de azzal, 
Guanti lustri de pele de cavreto, 
Scatola da tabaco co Fodor, 
El so mato ocbialeto 
Per esplorarghe el cuor 
A qualcbe bela, 

Bozzetina da spirito in scarsela 
Da darghela in tel naso 
Ai so clienti 
Quando sucede el caso 
De asfisie, convulsion, de svanimenti, 
Muso da inquisitor. 
Aria da gran signor, 
E certi movimenti, 
Certi sesti che adesso 
Li chiamaria galanti 
Qualche genio bastardo del progresso, 
Ma che, per no dir altro, i ze Y indizio 
De assae poco giudizio. 
E sicome in quei tempi, 
Ch' essendo pianta esotica el bon senso, 
El numero dei sempi 
Dir se podeva imenso, 
L'abito gera quelo 
Che stabiliva l'omo da cartelo, 
E nela medicina a preferenza 
Determinava i gradi de la scienza, 

Cussi sto sior dotor. 
Che, se np falo, 
Se chiaraava Vetor 
Zampadegalo, 

A merito esclusivo del vestiario 
El gera in poco tempo deventa, 
Mi no ve digo un Creso, un milionario* 
Ma tanto ben provisto de easna 
Da poder sodisfar senza pensieri 
Ai bisogni, ai caprici, ai desideri; 

E per sta eloquentissima rason, * 
Che influisce sul grando e '\ picinin. 
Sora F omo de sesto e sul melon 
A disponerghe l'animo al morbin, 
Vetor Zampadegalo, benche tondo, 
Se cazza in testa de zirar el mondo, 

Difati a la meta, credo, de magio, 
Mese per certi istinti predileto, 
Co quelo ehe ghe vol se mete in viagio, 
E col pensier de trovar piii dileto, 
Pien de bizzare idee la fantasia, 
Se risolve de andar prima in Turchia. 

1/ ariva a Forapopoli, el desmonta 
A la nota locanda del Pavero, 
La zente de servizk) trova pronta, 
Ch' esercita el so basso ministero, 
Chi descarga i bagagi sul mumento, 
E chi lo mena nel so apartamento. 

Sicome po anea la se vol saver 
Nome, cognome, patria, condizion, 
E motivo che ariva el forestier, 
Cussi mezz' ora dopo va el paron 
Co la lista normal dove che esati 
Esser deve indicai tuti sti dati. 

Ligio a lc discipline sior dotor 

Ghe scrive suso in barbaro toscan: 
— Mi son Zampadegalo e son Vetor, 
De domicilio e patria venezian, 

• Son medico spergirico e qua son, 
Ma no so precisar per che rason; 

Per altro posso dir che no me move 
Senon el desiderio de viagiar, 
E dar nel tempo istesso de le prove 
Quanto valente sia nel medicar, 
Se per fortuna soa se combinasse 
Dove capito mi che i se amalasse. 

Go col valor de le ricete mie 
Guario neorisme, tisi polmonari, 
Congestion cerebrali, idropisie, 
Tifi, maligni, cancari, catari, 
E tanti 6 risana che gera stai 
Da piu colpi centrali incomodai; 

Putei, putele.de qualunque eta, 
Omeni, done, richi, povareti, 
Regazze da mario go libera 
Da incomodi insolenti e da difeti, 

E co l'ogio fumante de formigole 

Go sin fato passar le catorigole. — 
El locandier, che za naturalmente 

Andando via co la so lista in man 

A leser el s'a messo atentamente 

La tiritera de quel zarlatan, 

Propaga dapertuto sul naumento 

L'arivo fortuna de sto portento. 
Venuda a Forapopoii di fa, 

Qualo fusse Y ogeto 

Gnancora se lo sa, 

S'aveva buta in leto 

La contessa Crestina, 

Muger da cinque mesi ai conte Naso, 

Con una malatia cussi cagnina, 

Che no ghe gera caso 

Per quante i ghe ne fasse 

Che la se risanasse, 

Anzi, acuratamente 

Esaminando, 

L'andava lentamente 

Pegiorando, 

E pareva senz'ombra de gravianza, 

Che '1 mal gavesse sede nela panza, 

Ma cossa el fusse, e qualo el vero sito, 

Gera questo el diOcile quesito. 
El zorno drio che al conte ghe ze sta 

L'arivo notizia 

De sto dotor, 
Mosso da vero amor 
Per so muger, 
Vol sentir un parer, 
Far una prova 

Se sto novo Esculapio ghe la trova. 
Per poder consegnir pronto F efeto 
El ghe scrive un biglieto, 
Dove impenindo tre fazzae del fogio 
Nel farghe imenso elogio 
A la so inarivabile bravura, 
Col resto de la carta, 
Che val a dir co la fazzada quarta, 
Lo prega, lo sconzura 
In tuta pressa 

De voler favorir da la contessa, 
Dandoghe la piu esata 
Informazion de cossa che se trata, 
E come i se trovava in quei paesi 
Sposi da ciuque mesi, 
Da un medico assistii che sara doto, 
Sara un' area de scienza, 
Ma che da Y aparenza 
Un stolido, un dindioto, 
Se lo deve supor, 
Vestio come che '1 va bislacamente, 
Cossa per un dotor 
Poco decente. 

Zampadegalo gera ancora in leto 

Co i ga porta el biglielo, 

E pronto a la chiamata 

Urgente del mario, 

Dopo averse vestio, 

Dopo aver fata 

La solita taoleta 

De tre ore, 

Dove i lo aspeta 

El core; 

E siben la locanda 

Fusse da Y amalada 

Distante, a farla granda, 

Yinti passi de strada, 

Nonostante in riflesso a la premura, 

Ma piu per un riguardo al so decoro, 

El tol sto can da toro 

Una vetura. 
Ecola bela e pronta, 

Eco che drento el monta, 

Ed ecolo smonta 

Dove che Y e aspeta; 

El va su de la scala, 

I ghe va incontro in sala 

No ve so dir in quanti, 

Elo camina avanti, 

Naso ghe sta dadrio 

Go un muso da mario, 

Che chi ze del mistier 
Ghe vede in testa 
El peso d' un pensier 
Che lo molesta, 
E a mezzodi sona 
Quel gran talento, 
Fra 1'aplauso e '1 contento, 
Che da chi Ta incontra 
Ghe vien espresso, 
Fa el so solene ingresso 
Nela camara dove 
La povera amalada 
Insina da le nove 
A riceverlo gera preparada, 
Ossia, megio parlando, 
La lo stava aspetando, 
Lusingada 

D' esser da sto sapiente risanada. 
Senza far complimenti 
Con chi ze la presently 
Subito che l'ariva 
Domanda a la signora 
Se la se sente viva 5 
Se in forze la ze ancora; 
Ghe ricerca I'eta, 
El nome che la ga; 
Se prima che sposada 
Se fusse al conte Nago 

Qualcun per raro caso 

L/ avesse inamorada ; 

Se la ga fato fioi, 

(Scordandose el biglieto) 

E certi fati soi, 

Che a Fomo piu indiscrete, 

El piu imprudente, 

No vegnarave in mente. 
El medico curante la presente, 

Che no gera minchion, 

Sorpreso estremamente, 

E co rason, 

Nel sentir quela gotica figura 

A far de ste domande singolari, 

Che '1 sia deventa mato ga paura, 

JXonostante in detaglio e in modi chiari 

Sora la malatia, sora la cura 

Se mete a dirghe su i particolari, 

Concludendo che '1 mal da quanto el vede 

Ga drento de la panza fato sede. 
Zampadegalo, senza far comenti 

Su la storia del mal, 

Ne sui medicament^ 

Ghe da de I' animal, 

De l'ignorante, 

Al medico curante 

Co improperie de quele 

Da portar via la pele 

d06 



Digitized by 



Googk 



154 



Nel modo el jwu spietato 

Anca a chi la gavesse de soato, 

Stabilindo a dretura 

Che '1 Ta precipitada, 

Che la medicatura 

Ze falada, 

Falada de presenza, 

E che ze in coniseguenza 

Dai rimedi contrari compromessa 

La vita de la povera contessa, 

Se co la so bravura 

No l'afronta el furor de la natura, 

Perchfc la in alalia. 

U h neta e schieta, 

£e quela brufoloide q discresia, 

A la qual va sogeta 

La manza quando el chilo 

Per virulenta fasi 

Ghe investe el tamburlan del lai sutilo^ 

La falange sensoria ingombra i vasi 

Impedindoghe el roal 

Che la se ingrossa 

Se la causa vital 

No vien rimossa, 

E con pratiche esate 

No i ghe rinfresca el latej 

Che ste so osservazion le lo conferma 

Up priucipio narcotico ghe sia 

Nel muco sanguinario de l'inferma 
Da condurla a morir da epizoosia, 
Ma che drio la corporea esplorazion, 
Che '1 va a meter in pratica deboto, 
Dara senza ecezion 
Preciso mi voto. 
Dopo sta gran salata, 
Sta classica parlata, 
Sagio da formar testo in medicina^ 
Che '1 medico curante a imatonio, 
De la malada al leto se avicina, 
E con lu se avicina anca el mario) 
La osserva atentamente 
Tirando i sporteloni 
Senza mai dirghe gnente 
Vinti minuti boni 
Per veder de inzttcarla, 
Ossia magnetizzarla, 
E aver in sta maniera 
A furia d' esperienze 
Indizio se ghe gera 
In quele soferenze 
Le anomalie che spesgo 
Fa martire el bel sesso) 
Ma ayendo fato tuto 
Senza nissyn costruto, 
Senza nissun efeto 5 
El canibia de progefo* 



Digitized by 



Googk 



456 



E adota i esperimenti, 
I esami sempre stai 
Da medici valenti 
Prescriti e esercitai, 
Per poder stabilir, 
Che f amala, 
Se nol ga da morir, 
El guarira; 
Sul polso co la dreta 
El sona la spineta 
Per esser ben sicuro 
Se a caso el fosse duro, 
Opur se '1 bate esato, 
La lengua ghe ispeziona 
Gome membro integral per ogni dona, 
E po tuto in un trato 
El so gran stetoscopio tira fora, 
E co la rechia sora 
El ghe lo mete 
Dessoto de le piete, 
Per sentir 

Se se possa dal palpito nqrvoso 
Un principio morboso 
Stabilir 

Nele concomitanti pulsazion 
De F orta, del polmon, 
Cuor, coraela, 
De la milza, e qualch'altra bagatela; 

La esamina, la toca, 
Stando atento 
Al vario movimento 
Dei ochi e de la boea, 
E co la riflession, 
Co l'importanza, 
Che vol la profession, 
Ghe fa in sostanza, 
Usando de la massima insistenza, 
E dei modi prescriti da la scienza, 
Una esata revista 
Da gran naturalista 
In ogni sito, 

Per poder conseguir qualche profito, 
Sinatanto che stufada 
Esclama ga 1' amalada : 
— Cossa diavolo me falo 
Sior dotor Zampadegalot — 
El mario testimonio a quela festa, 
Stando dal leto a debita distanza, 
Andava via gratandose la testa, 
E fra el giusto timor, fra la speranza, 
Che sto dotor sia un area de sapienza, 
Diseva a so muger — abi pazienza. 
No aver riguardi, no te far paura, 
Lassa liberamente ehe '1 laora, 
Che se a colpir l'ariva la natura, 
Semo a cavalo, ti la porti fora, 

E co le so scienlifiche ricete 

In pochissimi zorni el te rimete. — 

Quando Zampadegalo, che ze esperto, 
Se sente intimamente persuaso 
La vera malatia de aver scoverto, 
Rivolgendose verso el conte Naso, 
El spaa tre volte, el se schiarisce, el tosse, 
E po ghe dise su ste bele cosse: 
Lassando star la zotica ignoranza 
De quel scioco de medico a la cura, 
Che I calo tol in falo per boganza, 
Che un brusco lo supone una rotura, 
E tol per una piaga o una cancrena 
Quel buso cbe se ga dadrio la schena- 

Lassando star le massime, i aforismi, 
Da Ipocrate e Galeno tramandai, 
Che ze secondo mi tanti idiotismi, 
Roba che no val giusto i so pecai, 
Perche ogni malatia la sente adesso 
L'epidemico influsso del progresso; 

Da le mie patologiche esperienze 
Dai scandagi anotomici local! 
Sul torace, sul ventre « so adiacenze, 
Dai sintomi linfatico carnali, 
Dal rooto peristaltico che inquieta 
La cresta del polmon si* 1'aia dreta, 
Da le protuberance ftlementari, 
Che altera el diafragnja de Y inferma, 

Da l'angustia dei vasi vascolari, 
Dove la massa fetida se ferma, 
Se intonaca, se incrostola, se indura, 
Ribele contumace d' ogni cura, 
E urtando co furor la polissena 
(Che ze una nova vena 
Tuta de mia idVenzion, 
Catada fora 
Nele grespe dessora 
Del setimo faldon 
Dadrio la vita, 
Denomina campana) 
Ghe investe la membrana, 
E ghe la irita, 
Mandandoghe in sfacelo 
U elastico edifizio 
A esclusivo servizio 
Del cervelo, 
Ossia la bocaporta 
De Farteria central, 
Co se stropa la qual 
La dona h mortaj 
Da sti evident! dati precursor!, 
Che decompone i umori, 
E li sparpagna, 
Generando sicura la magagna, 
Ma piu dal tristo efeto 
Co lento stilicidio ocasiona 

Da un interno difeto, 
Maligno e parassito, 
In qualunque sia sito 
Penetra 

Nei tubi mercenari 
Dei muscoli lunari, 
Imperfezion funesta, 
Che se ghe manifesta 
Anca de fora 

Nela parte brutal de Y organismo, 
Trovo la malatia de la signora 
Un fiero vimlento isterilismo, 
E par po a mio giudizio, 
Basa sora le regole piu chiare, 
Ghe '1 mal sia gentilizio; 
Gerela forsi sterile so mare? — 
Da sto strano complesso de stramboti, 
Ma sora tuto da la conclusion, 
Ga podesto capir sina i piu idioti, 
Che Vetor gera un aseno, un bufon, 
E finia la parlata i Y a paga 
Come '1 s' a merita, 
Anzi, se pol supor, sora la broca, 
Perche '1 cigava basta a piena boca. 



Una prova ze questa fra le tante, 
Che no giubila sempre Y ignorante. 

Ijierta siora Betina, 

Zovene e in conseguenza 

Dal so vechio mario sera e matina 

Esercitada in ati de pazienza, 

Volendo, povareta, 

Procurarse un'onesta distrazion 

Co qualche ocupazion 

Che la dileta, 

La s' aveva arleva 

Un bravo papaga, 

Bravo a tal segno, 

Che da quando gh' e mondo 

No s' a trova, me impegno, 

£1 so secondo. 
Un prodigies una cossa sorprendente, 

Perche non solamente 

Esato, pronto e chiaro el pronunciava 
In modo che stupiva 
Quelo che i ghe insegnava 
E che '1 sentiva. 
Ma co una gran bravura 
Superando 
La lege de natura 
Dava de quando in quando 
Da so posta, 
Voi dir senza lizion, 
Una rispo&ta 
A ton; 

E se solo el restava 
Sto can no ghe lassava 
Un mumento de requie al so gargato, 
Ma discorsi el faceva 
Confusi che pareva 
El volesse imitar qualche avocato; 
Infati un papaga 
Che podeva deboto, 
Senza oltragio de quei che ghe ne sa, 
Aspirar ai congressi come doto, 
E apartegnir a vari 
De sti nostri Istituti leterari, 
Possedendo i esenziali requisiti 
De tanti membri che se trova inscriti. 
Piu de qualche bravissimo sogeto 
Ze resta del prodigio imatonio. 

No avendo mai sentio, 

Ne avendo leto 

Fra la strage de autori consultai, 

Che la madre natura 

Daga dei papagai 

Co una bravura 

Cussi eminente e strana 

Da far supor che i ga, 

Come la specie umaua, 

E memoria, e inteleto, e volonta. 

Un numero de tose 

Se faeeva la crose, 

Sentindo sto animal 

A dirghe tal e qual, 

Anca co piu bon sesto e piu maniera, 

Quel che matina e sera 

Ghe da da intender Tizio, 

Ghe infenochia Sempronio, 

E imbevue de ignorante pregiudizio 

Lo credeva el demonio 

Bon e belo, 

Che in forma de un oselo 

Co de le strane burle, 

Co de le brute scene, 

Tentasse de ridurle 

Madalene, 

Prima, s'intende za, che la conscienza 

Fusse ariyada ai di de penitenza. 

E piii de qualche dona, 

Yeramente zucona, 

A sentirse un oselo che ghe parla 

Col frasario adota per el bel sesso, 

E che nel tempo istesso 

Se slonga per becarla, 

Scaldandose la testa 

Per moto de natura 

Ze corsa via a la presta, 

Tremante da paura, 

Che in quel* afar ghe sia 

Qualche gran strigaria, 

E che nel darghe reta 

Ai discorsi imprudenti de culu 

La so propria virtu 

Se comprometa. 
Sto caro papaga 

Siora Betina 

Se T aveva arleva, 

Per consegio de un doto in medicina, 

A no magnar che vovo, 

E un zorno che i ga da 

Del cibo novo 

Per esperimentar 

Se '1 voleva cambiar, 

Al colmo indispetio 

Do mocoli a tira de quei sonori, 

Che T aveva sentio 

Tante volte a tirar dai servitori, 

Dandoghe a tutiquanti 

Dei ludri, dei birbanti; 

La coa Fa destira, 

Le pene el s'a irizza, 

El ze monta in furor 5 

La crozzola a beca, 

L' a roto el bevaor, 

La slanza via el magnar, 

El s' a messo a cigar, 

E ga manda in malora 

Anca la precetora, 

Co improperie de quele 

Da portar via la pele, 

De quele da galioto 

Assae ben amaestra, 

Che per cavar el goto 

La gaveva insegna, 

E che con gusto grando 

(Stranezze del bel sesso) 

La ghe andava assae spesso 

Ricordando, 

Acid che '1 le gavesse 

Continuamente impresse, 

Godendose a sentir 

El so famoso arlevo ogniqualtrato 

Un frasario tegnir 

Da baronato; 

£1 ga dito piu p ; 
El ga dito piu v, 
Piu vate a far, 
Che a qualuoque bu e via 
Un omo popolar 
No ghe diria. 
Quando po el gera in bona 
El gera da magnar. 
Se meteva a scherzar 
Co la parona 
Nel modo che fa tanti 
De sti nostri galanti, 
E forsi megio, 
Co piu bon sesto ancora 
De vari vegnui fora 
Da un colegio; 
Col beco el la basava, 
El ghe tirava i ochi, 
E alegro ghe saltava, 
Menandose la coa, sora i zenochi; 
El gera un vero tomo, 
El ghe diseva suso certe cosse 
Come dirave un omo, 
Un omo che conosse, 
E che ze pratico 
Del dialogo che ocore 
Per esserghe simpatico 
A tute o a squasi tute le signore; 

Ela, che tal e qual come un putelo 
Se r aveva co amor ben istruio, 
La stava volentiera co Y oselo 
Piii assae che col mario, 
Che veramente 

Gera un lapio deciso, un vero susto, 
Un omo in tuti i sensi inconcludente, 
Incapace de dar qualunque gusto. 
Sicome po le done tutequante, 
E spezialmente quele 
Che fa vita galante, 
Ga sempre fra de ele, 
Ne convince la pratica, 
Qualcuna de antipatica; 
E sicome s' a buo da combinar, 
Che per un certo afar 
De sentimento, 

Se crede per el conte Manganelo, 
Che a da gran argomento 
De bordelo 
In tuta la contrada, 
Betina fusse urtada 
Con una certa tal 
El mario de la qual, 
Sior Checo Noni, 
A casa per andar 
Ghe doveva passar 
Soto i balconi, 

Cussi sta maledeta 

Per far una veudeta, 

Dopo un studio acanito, 

S' a pensa, 

De meter a profito 

El papaga, 

Ne abadandoghe gnente, 

(Giustizia da Pilato) 
Che sul disgusto nato 
El mario de sta tal fusse inocente, 
Perche le done co ghe salta el grilo 
No le sente piu el fren de la prudenza, 
No le ghe abada tanto per sutilo, 
Ne le sa preveder la conseguenza. 
Ferma in sta so intenzion 

Lo coloca pulito 

Co la crozzola arente del balcon, 

E po se posta in sito 

Da non esser scoverta, 

Indove stando a 1' erta, 

E stando sconta, 

La podesse esser pronta 

Co sior Checo 

Passava per de la 

De far che '1 papaga 

Disesse » beco. » 
Cussi sucede, e drio co sta filada 

Per vinti zorni boni 

Coa esito felice la ze andada, 
Finche sior Checo Noni 
Entra in sospeto 
Che a lu fusse direto, 
Ne per caso inocente, 
Quel epiteto ingrato veramente. 
Ma che da qualcheduno 
De casa stuzzega 
A mumento oportuno 
Vegnisse '1 papaga, 
Un zorno malapena 1' a sentio 
El beco proferio, 
Se da una gran zirada 
In* mezzo de la strada. 
E tanlo repentina, 
E tanto presta, 
Da vederghe la testa 
De Betina, 
Ch'essendose fidada 
Sul fortunato evento 
De la pratica usada 
Insina quel mumento, 
La s'aveva nel posto 
Un poco tropo esposto, 
E no la ga podesto 
Sconderse tanto presto. 
Sior Checo favorio 
Da sto incidente 

El bergamo a capio r~ 

Subitamente, 

Ma fingendo da storto 

De no aversene acorto 

Con un' aria de scherzo el s' a volta 

Verso del papaga, 

Disendoghe — baron, 

Capisso, ti me tol per el paron. — 

Chi per far una vendeta 
L'inocente no rispeta, 
Fala spesso el so progeto* 
a pentirse ze costreto. 

Un certo conte Dario, 

Un omo milionario, 

Un Epulon, 

Ma scarso de sapienza, 

E pieo in conseguenza 

De ambizioD, 

1/ aveva fato aquisto de un palazzo 

Dove 1 spendeva a sguazzo 

Per ridurlo un sogiorno 

Da passar V ore ben la note e '1 zorno. 
Dopo fornio ogni sito 

Con un gusto squisito, 

Dopo tanti lavori, 

Gran aquisti de bronzi e de sculture, 

Che ga costa tesori, 

Se pensa decorarlo de piture; 

Pn esborsi generosi 
In quadri i piu famosi 
De celebri peneli, 
Tiziani, Tintoreti 3 Rafaeli, 
E trovandose in quele pertinenze 
Da poco capita 
Un pitor da Firenze, 
Che pareva de qualche ability 
Ghe ordina la cena che '1 Sigiior 
Coi so Apostoli a fato, 
Fissando col pitor 
Preciso el pato 

De darghe cento scudi e vinti a zonta, 
Purche in t' un mese F opera sia prouta. 
L* artista^ che lo trova un pato d' oro, 
Se dedica al lavoro 
Go gran assiduity 
Ma sempre frastorna, 
Sempre distrato 
Da r imensa paura, 
Che a terminar afato 
La pitura 

Un mese solamente 
Nol ghe sia suficiente, 
E che ghe vaga, 

No adempindo in sto termine Y assunto, 
A spasso un sesto in punto 
De la paga; 

Per altro in tal maniera ghe da drio 

Che 1 quadro in trenta zorni ze finio. 
Contento contenton 

Al conte Dario ghe lo va a portar, 

El qual con atenzion 

Metendose a contar 

Le figure, che '1 quadro presentava/ 

Riioarca sul mumento 

Che i Apostoli a tredese arivava; 

E qua se vede l'omo de talento, 

Perche se un ricp sa, 

Che del Signor a cena 

I gera una dozzena, 

Yol dir che 1' a studia, 

Le prove essendo tante, 

Che chi ga bezzi pin ze piu ignorante, 

Salvo a bona rason 

Qualche rara ecezion. 
Alora rivolgendose a Y artista 

El ghe dise — me par, se no 6 fala, 

Che sia corso una svisla; 

I Apostoli, che alora ga cena, 

Credo lo savare, 

Gera dodese, e invece 

Qua tredese ghe n e, 

Dunque uno cresce. — 
Ma lu piu assae imbrogion che no pitor. 

Per no dar da supor 

De aver comesso 
Sto strazzo de maron, 
E no meter la paga in compromesso, 
Ghe trova a quel minchion 
Sta scusa pronta: 

— Quelo che ze de piu no la lo conta, 
Perche '1 magna un bocon, e po el va via, 
Avanti che la cena sia fenia. — 
Se a sta strana risposta el comitente 
Sia resta persuaso 
No so gnente, 
Ma quei che conta el caso 
Dise che 1 zorno drio 
A veder el ze anda se Y e partio. 

A la barba del progresso 
Certi conti gh' e anca adesso, 
Come afato el conte Dario, 
con picolo divario. 

Al ponte dei coconi a san cassan, 

In t' un logo a pepian 

Stava Checo Luserta, 

Che fava el ealegher, 

In compagnia de Berta 

Legitima muger, 

Do taroconi, 

Che i pareva per casa do mosconi, 

E d' una ustinazion 

Granda a tal segno 

Da no fenir question 

Senza la mediazion 

De qualche legno. 
Una sera de ista, 

Dopo aver ben cena, 

Bevu el so goto, 

E d' esser stai secondo el consueto 

Un'ora grossa co la lengua in moto, 

Brontolando i va in leto, 

Ma malapena soto 

Se ne acorze Luserta, 

Che la porta de strada 

Gera restada 

Averta, 

E in ton de comandar 

Col pofardio ghe dise a so muger: 

— Alon, vala a sarar, 
Fa el to dover, 
Essendo da le legi stabilio, 

Che la muger sia serva del niario. — 
Rabina per natura e disgustada, 
Che 1 fassa sta filada, 
Co malagrazia ghe risponde Berta: 

— Mi no me levo su, 

E se vole che no la staga averta 

Senza far scene ande a sararla vu, 

Se anzi ogni mario che tira dreto 

De servir la muger ga per preceto; 

Per mi za go fissa 

No moverme da qua, 

Qua son sicura, 

Per mi penso a dormir, 

Vegna chi sa vegnir, 

No go paura 



Digitized by 



Googk 



477 

Col mio temperamento 
Gnanca d' un regimento. — 
Dise Luserta 
A Berta: 

— Se ti fa F ustinada 
Te molo una peada, 
Dove che toca toca, 
Te cuso quela boca 
Scelerata, 

Come che cusirave una zavata, 
Te ne dago un brueto 
Da ogio santo, 
Che te sequestro in leto 
Chi sa quanto. — 
Berta 
Dise a Luserta, 
Tirando un corpo e fora: 

— A mi sto boridont 
Save che v'o da ancora 
Sior toco de bufon 

De cossa son capace de le prove, 
E se mene le man 
Ve chiapo no so dove, 
Ve fasso un sancassan. — 
La nasce una barufa 
Che squasi i se petufa; 
Uno sostien — no vago 
A pugni se i me cazza; — 

409 

St' altra — per mi qua stago 
Se credo die i me mazza; — 
Vala a sarar, — o\bb : 
Sarela vu, — mi no, — 
E dopo un tananai ; 
Che no finiva mai, 
Dopo tanto andar drio 
Dal dito al fato 
La question ga finio 
Co sto tratato: 
Quelo che prima pada 
El dovara sararla. 
Content! de aver fata 
Sta strana compatata, 
Sia Berta quanto Checo 
Da ustinai 

Senza piu bater beco 
De le ore i ze stai, 
Quando da Y acidente 
Passa pcjr la un studente, 
Un de quei scavezzoni, un de quei musi, 
Da no poder fidarse, 
Che cerca de ficarse 
In tuti i busi; 
E a veder su la strada 
De note anca avanzada 
Porta averta 
Senza nissun a Y erta, 

Ritien, no essendo eueo, 
Anzi assae franco^ 
Che ghe sia qualche truco, 
che '1 sia almanco 
Un positive indizio, 
Che in quel logo 
Se possa darghe sfogo 
A un bruto vizio. 
No za senza rason 
Basa su sta opinion 
Quel bon tabaro 
Va drento apianpianin, 
E sussidia dal chiaro 
De un picolo luriiin, 
Che i coniugi tegniva sul balcon, 
El vede in conclusion 
Checo che in leto 
Lo varda ma sta quieto, 
Ne fora de la gola 
El manda una parola; 
Berta che messa in schena 
La tase e se remena; 
Ghe pensa su un pocheto, 
El se avicina al leto 
Co qualche precauzion, 
E cossa in conclusion 
L' a fato alora 
NoJ s' a savesto ancora; 

Se fa una congetura, 
Ma no la ze sicura: 
Quel che ze certo e questo, 
Che '1 s' a destriga presto, 
E po senza parole 
L' a tolto su le viole, 
Lassando averta come el Y a trovada 
La porta de la strada. 
Malapena sortio 
Berta voltada 
Verso de so mario, 
Tuta suada 

Per F avuda impression, 
Metendose in senton 
La salta su, 
Eu visto? causa vu. — 
E Gheco — no m' importa, 

Ti 6 la prima a parlar, sera la porta. — 

Queli, che ze ustinai, va co frequenza 
Incontro a qualche ingrata conseguenza. 

11 ei tempi de le fade e dei strigoni, 
Che ai omeni minchioni 
Un.mago, un sacerdote 
I oracoli spiegava, 
E i sogni de la note 
Interpretava, 
Spesso co fin baron, 
Ma qualche volta bon, 
Un certo re viveva 
Al massimo indolente, 
Che magnava e beveva 
Senza voler saverghene de gnente, 
Lassandoghe del regno 
La cura al so ministro, un omo indegno, 
El qual tanto angariava 
I popoli sogeti, 

Che richi e povareti 

Se lagnava, 

Ne valeva reclami 

E rimostranze 

De quei povari grami, 

Perche tute le istanze 

De qualunque tenor 

Andava in man de elo, 

Che gaveva sul cuor 

Tanto de pelo. 
Sucede che una note, 

Per esser anda in leto senza cena, 

El re fa un sogno strano che lo scuote, 

E leva suso, apena 

Ga sponta fora el di, 

A tuta la so zente 

Ghe lo conta cussi 

Precisamente. 
— Co un scetro da sultan 

Sproporziona a le man, 

Co una rica corona 

Granda piu de la testa de quel poco, 

Con un manto real, de la persona 

Piu longo d' un bon toco, 

E su un trono in seonquasso, 

Assae mal pontela 

Da 1' alto al basso, 

Co tuta indifereuza 

Me trovava senta 
Per dap udienza, 
Gossa che no 6 mai fato 
In tanti ani che possedo el statoj 
Quando improvisamente 
Me capita davanti, 
Per dove no sd gnente, 
Tre sorzi ma ziganti; 
Uno grosso tanfato 
Col lardo sul dadrio, 
Bocon da gato; 
St' altro, seco incandio, 
Deposta un bacala, 
Tutoquanto pela; 
El terzo afato orbo, ma col pelo 
Lucido, folto e belo. — 
E sicome sto sogno un' impression 
Sul regnante a prodoto 
Da farlo andar deboto 
In convulsion, 
Cussi volendo aver 
Un omo del mistier, 
Che ghe lo spiega, 
Manda a chiamar Omega, 
Interprete tenudo in quei mumenti 
Per un dei piu sapienti, 
El qual dota de inzegno, 
E a pontin informa come che '1 gera 

Sul cativo governo de quel regno, 

Da furbo ghe lo spiega in sta maniera : 
— Nel sogno singolar, 

Che gave fato, 

Un simbolo Morfeo ve vol mostrar 

Dei malani che agrava el vostro stato; 

Quelo dei sorzi grasso estremamente 

Ze 1 ministro che magna impunemente ; 

El sorze seco induto 

Ze 1 sudito distruto; 

E quelo 

Dal bel pelo, 

Ma orbo afato, 

No me son ingana, 

Ze de vostra maesta 

Vero el ritrato. — 
La spiegazion ga piasso 

Imensamente, 

E la ga fato un chiasso, 

Che no ve digo gnente; 

Ma come la sia stada 

Nissun T a indovinada, 

S' a el zorno drio trova 

L' interprete iinpala. 

Sto fato pararia 

Fusse una prova, 

Che in certi casi giova 

Piu de la verita qualche busia. 

JJ ano milecento e sedese, 
Drio riferta regolar, 
Che a Cassago el campaniel 
Minaciava de cascar, 

Chi presiede zelantissimo 

Per urgenza anda in persoiia, 
Persuaso del pericolo, 
L'inibisce che se sona 5 

E in riserva qualche tecnico 
Soralogo de mandar, 
Sinamente novo ordine 
I batochi fa ligar ; 

Ma i vilani che per indole 
Le so vache e le campane 
Stima piu de cento Veneri 
Bele tute e tute sane. 

Da paura che ghe capita, 

IXo sonando, la tempesta, 

El progeto d'una suplica 

Gh'e venudo per la testa. 
Sto so piano i mete in pratiea, 

E vestidi su a la bona. 

I va a casa in diese dodese 

Da Liseta so parona, 
E i ghe dise — nu, lustrissiraa, 

Questa ze la prima volta 

Che vegnimo snplieandola 

Del favor che la ne ascolta. — 
Complimenti in modo rustico 

El piu anzian se mete a far, 

E podopo co sti termini 

La facenda a calumar. 
— Ze do mesi che per ordine, 

Nissun sa de che persona, 

Co un rigor de novo genere 

No i ne lassa che se sona; 
Nele vile de nu prossime 

Tanto tardi che abonora 

I ga liberi i batochi, 

Le campane le laora, 
Tutiquanti come '1 solito 

I pol far le so funzion, 

Tuti sona co ghe comoda 

Senza aver oposizion; 

Nu al contrario semo i unici 
Obligai de star in cristo 
Senza im can che vogia assisterne 
In sto caso cussi tristo. 

Questo e quel che ne mortifica, 
Che da tanto da pensar, 
Che ne genera un ramarico 
Impussibile a spiegar. 

El formento ze belissimo, 
L' ua varesa su le vide, 
I fruteri ze pienissimi, 
La campagna tuta ride, 

La natura benemerita 
La ze la che l'inamora, 
Ma va tuto a ca del diamberne 
Se i batochi no laora; 

Se no torna el vechio metodo, 
Non ocore che ghe zura, 
Gnanca un poche de panochie 
A Cassago se rancura, 

Perche al caso, Dio ne libera, 
Che se ingropa el temporal, 
Da nualtri, no se scapola, 
Piomba adosso tuto el mal, 

E co un ano tanto critico 
Se vegnisse la tempesta, 
Si dasseno che saressimo 
Consolai tuti da festa; 

Guagia mai se la ne capita, 
Cossa alora s'a da far, 
La me diga via, lustrissima, 
Coss'avemio da maguar? 

Magnaremo de la mercore, 
E no quel che fruta el campo; 
Se sta pratica se seguita 
Vivadio che no gh' e scampo. 

Oramai ghe ze le rusole, 
Che rovina e no cogiona, 
E qua intanto co ste buzzare 
Le campane no se sona; 

Supia el vento, da su el nuvolo, 
Rusa el ton de quando in quando, 
E qua intanto nel pericolo 
I batochi sta de bando. 

Mi me par giusto de vederla 
Un di o l'altro che ne toca 
A cercar per elemosina 
Pan da meterse a la boca, 

E a permeter che le femene, 
Povarete, da qua un poco, 
Da qualunque che ghe capita 
Le se adata a tor el toco; 

La sa ben, no ze pussibile, 
No gh' e forza ne bravura, 
Ne virtu che possa oponerse 
Ai bisogni de natura, 

E sarave per scometerghe, 
Che sto logo restara, 
Se i batochi no se libera, 
Assae presto spopola. 

A Cassago i gera soliti 
Sbatochiarse sin a sera, 
E a sta strana metamorfosi 
Tutiquanti se dispera; 

Tante tose, tante femene, 

Che ze ancora fresche e sane, 
De continuo le desidera, 
Che i ghe sona le eampane, 

Co la vista esemplarissima 
De portarse a le funzion, 
A sentir un fia de predica, 
A dir su le so orazion ; 

E sicome qua i relogi 
A sonar no se li sente, 
Le campane ze anca utili 
Per dar regola a la zente: 

Ze le done smaniosissime, 
Le ne dise tuto el zorno : 
» Co el batochio no va in opera 
» No se pol piu far un corno, 

» No gh' e norma imaginable, 
» E de tanta privazion 
» Per nualtre miserabili 
» No se da sostituzion; 

» Come al limbo, a ca del diavolo, 
» Semo qua, Dio nel perdona, 
» Sgangolindo e consumandose 
» Da la vogia che i ne sona, 

» Trascurae dai nostri omeni, 
» Che nel barbaro frangente 
» Per trovar qualche rimedio 
» No ga pronto l'espediente; 

E no basta che sti termini, 
Ste espression le vegna usac 
Con un ton che rompe i totani 
Da le done maridae, 

Ma anca sin le pute zovene, 
Le bardasse, ga el coragio 
Co una strage de rimproveri 
De tegnirne sto linguagio; 

Velenose quanto el tossego 
Le ne trata da zuconi^ 
Le ne dise coram populo 
Che da gnente semo bopi, 

E piu d'una dei spropositi 
Cussi grandi proferisce, 
Che fingemo de no intenderli, 
Ma pur tropo i se capisce; 

Le se val de certi epiteti, 
Che ripeterli no posso 
Senza ofender la modestia, 
Senza in viso farme rosso; 

Le ne rusa, le ne brontola, 
Le strapazza, le taroca, 
Ne in t'un stato cussi crilico 
Se ghe pol stropar la boea ; 

Ognitanto le va in colera, 
Le ne cria, le fa sussuro, 
E nualtri ze impussibile 
Che possiemo tegnir diiro; 

Che se trata de un articolo, 
No gh' e minga oposizion, 
Per el qual se le fa strepito 
Le ga tuta la rason. 

Da sto quadro deplorabile, 
Dal raconto ehe go fato, 
Voi sperar che la se imagina 
El presente nostro stato ; 

Voi sperar che la considera 
Con un poco de criterio 
Se no semo tanti martin* 
Se Tafar deventa serio; 

E i ga cuor de darne l'ordine, 
Che no s'abia da sonar! 
No gh'6 casoj tanto popolo 
Come mai galo da star! 

Come mai ze presumibile 
Sto divieto che i rispeta, 
Se de tante done zoveno 
El furor no se ghe quieta! 

La dira die dovaressimo 

Co riflessi farse avanti, 

Ma, la creda, saria inutile 

Le ne straca tutiquaati ; 
Malapena se se aprossima 

Sia de zorno, sia de note, 

Le ne assalta come vipere, 

Le ne sorbe, le ne ingiotej 
Le piu bone, le piu docili, 

Da demoni le ne afronta, 

De continuo ripetendone 

Che le chiacole no conta, 
Che bisogna far da omeni, 

Che in ste urgenze, che in sti stati, 

No se deve andar a perderse 

In parole, ghe vol fati. 
Qualcheduno che intrometerse 

Ga volesto net' afar, 

Da imprudente Y e anda a rischio 

No poderse piu cavar; 
Saltafossi, el fio del nonzolo, 

Che a tenia calmarle tute, 

Co del fiaschi solenissimi 

Ga rimesso de salute, 
E quantunque fresco e zovene, 

San, robusto, pien de inzegno, 

Del riscaldo de le femene 

Porta ancora qualche segno; 

Se nol trova ua mezzotermine 
Per scamparghe da le man, 
Assalio da diese dodese 
Le lo fava uo sancass^n: 

Co'qualeossa le desidera 
Le sta dure, le sta salde, 
E le ga per su disgra^a 
EI difeto d'esser calde; 

Gnente val a persuaderle 

Che oguun fa quelo che 1 pal, 
No ghe ze misericordia, 
E le vol quel che le vol ; 

Si, capisso, podaressimo 
Tuti in corpo far violenza, 
Ma mi trovo piu a pruposito 
No abadarle e aver pazienza; 

Omo vechio, 6 vislo in pratica, 
Che le done per nature, 
Al contrario de la regola 5 
Fa che perda ehi la dura; 

E se fusse anca sperabile 
Quel che za no suponemo, 
Co la forza poder vincerle, 
De provar no se azzardemp, 

Nel riflesso che trovandole 
In sta so calamity 
Bia cavarse zo la mascara^ 
Degne proprio de pieta^ 



Digitized by 



Googk 



195 



Ghe voria per soiometerle 
Un gran cuor ghe l'assicuro, 
E nissun 3 par impussibile, 
De nualtri lo ga duro, 

piu cauto per esprimei'me 
In afar de sta importanza* 
Per preveder im bon esito 
No lo ga duro abastanza ; 

A le curte, qua lustrissima 
No se trata de sempiessi* 
Ma evidente ze 'I pericolo> 
Ma nn semo cotupromessi; 

Si ze facile conoscerlo, 
Compromessi se la dura 
Da quel fondti d' irascibile, 
Che le done ga in natura 

E per questo co le lagrenie 
Tutiquanti la preghemo, 
La procura de intercederne 
El permesso che sonemo; 

Che se po la crede improprio 
Come dona usar sto ufizio, 
Podarave, me capissela, 
So mario fame el servizio, 

Che in afari de sta indole, 
Stando anca a la presenza, 
El ga tuto el necessario 
Per servirne a suficienza; 

Ma #he vol soleritudine 
hi sta sorte de faeende, 
No ghe ze tempo da perder, 
No bia andar per le calende, 

Perche se no i ghe rimedia, 
Se '1 divieto dura ancora, 
Se no gh' e qualche bon anima 
Che co impegno ne socora, 

De le done tante vilime 
Nu saremo a la parola 
Prima goanca de permeterne 
Che i batochi se ne mola. 

Qua Liseta de cuor tenero, 
Che ze giusta, che ze bona, 
Che possede tuti i numeri 
Che aver mai pol una dona, 

E che sempre servizievole, 
A nissuno, mi lo so, 
Per efeto de bon'animo 
No la ga dito de no, 

Senlio el caso tragicomico, 
E cavada la sostanza 
Sul movente importantissimo, 
Che a da logo a far 1'istanza, 

Ghe risponde a quei so vilici 
— Bona zente go capio, 
De trovar pronto rimedio 
El pensier sia tuto mio; 

Volentiera me ne incarico, 
Perche go qualche rason 
Da conoscer quanto misery 
Ze la vostra situazion; 

Ande a casa, no fe chiacole, 
Che doman sone sicuro 5 
Cerche intanto co le femene 
Ben o mal de tegnir dura, 

Procure de persuaderle 
Che gh'e molto da sperar, 
E mostreghe senza scrupolo 
In che stato ze l'afar; 

Che se mai podessi farghelo 
Se sol dir tocar co man, 
No sara gnente dificile 
Farle laser sin doman. 

Adio dunqae, a bon revederse, 
Ande la, no ve angustie, 
Che a cercar mi coro ilico 
La maniera che sone. — 

Dito fato, el di drio subito 
I batochi s'a mola 
TE le corde da quei satrapi 
Tanto aforte s'a tira, 

Che costrete e stae le femene^ 
Per paura che i ghe guasta 
Le campane dal gran sbaterle, 
Afanae de dirghe basta; 



Digitized by 



Googk 



498 

Ma a frenar tuti quei omeni 
Dopo quel che gera sta, 
De 1<J done la retorica 
Nel furor no ga basta, 

E a la barba del preterito 
I a da bote cussi strane, 
Che i ga fato squasi a fregole 
Tutequante le campane. 

Nei trasporti de alegria, 
Nele gran consolazion, 
La prudenza insegnaria 
De adotar moderazion, 

Altrimenti ei bon umor 
Per un caso non pensa, 
Dal disgusto, dal dolor, 
El pol esser suroga. 

A TERESA 

DEL SO MOltOSO tfHE FA EL NAVIGANTE, 



Oon un anfibio, Gegia, 

Che a tanti ghe somegia, 

Ossia de quei mi son, 

Che nati in tera 

Passa per elezion 

La vita in mezzo el mar matina e sera. 
Ardito 

El mariner 

Ragiunge col pensier 

Qualunque sito, 

Mari 5 boschi, pianure, loghi alpini, 

E le idee sempre nove e sempre pronte, 

Che no vede confini; 

Va a tocar da ogni parte l'orizzontej 

In mezzo al so elemento 

Trasporta, 

Sul cassero monta 
Del bastimento, 

Col .desiderio uuito a la speranza 
Percore ogiii distanza 3 
Dal logo dove ilnpera 
I geli permanent 
Sin a quelo che in cenere la tera 
Ze ridota dal sol coi ragi ardenti, 
Senza che lo spaventa 
Disagi o traversie che se preseuta. 
Dio che da l'alto regua sui viventi, 
E co la so bonta, 
Che ze infinita, 
Ghe da le facolta 
Corispondenti 
A r indole de vita, 
A la qual i ze stai 
In sta vale de stenti destinai ; 
Nel somo soo saver 
Ghe acorda al mariner 
Forza da soportar 
Strusie, disagio, 
E i mari de sfidar 
Co del coragio. 
Dunque la nave mia sera e matina 
Intrepida camina, 

E quando le bufere e le tempeste, 
Che la deventar I' onda prepotente, 

La miliaria, la agita, la investe, 
Alora la mia mente, 
Ogni grave pericolo sprezzando, 
Se va solo ocupando 
In quel mumento 
Lc vele de mainar per impedir, 
Che i refoli de vento 
Le vegna co de Timpeto a eolpir, 
Ne peirso che a diriger el timon, 
Che star a l'crta e far osservazion, 
Da avcdtito pilotn. 
Quala pol esser londa da afrontar, 
E quala da schivar, 
Pcrche nel so furor no la me ingiota. 
Ula co propizio el vento, 
In calma Y elemenlo, 
Senza spcrnachi el cielo, 
El sol lucido c helo, 
La nave pol sul mar 
Tranqnila caminar 
Senz'omhra de paura 
Do qualche scontraura, 
EI mio pensier racolto 
In quei mumenti 
A ti, Teresa, iuto ze rivolto, 
L' universo per mi ti rapresenti ; 
E quando che la note col so velo 
Ze prossima a vegnir^ 

E ze per comparir 

Le stele in cielo, 

De trato in trato alora 

Con espansion de afeto 

Sin a la nova aurora 

El to nome carissimo ripeto; 

El mormorio de l'onda 

Me par che me risponda. 

Me par che ti me chiaini, 

E me godo a pensar che ti me ami. 
Me par fra V estasi 

Del mio trasporto 

De calar Tancora 

Drento del porto; 
Me par scaldandome 

La fantasia, 

Che senza ostacoli 

Ti ti sii mia; 
Me par de vederte 

Sui mii zenochi 

Parole tenere 

Dirme coi ochi; 
Al sen strenzendote 

Orbo d'amor 

Sentirte el batito 

Me par del cuor, 
E in mezzo i palpiti 

D'ogni dileto, 

Lassando libero 
Sfogo a l'afeto, 
Indivisibile 
D'esser da ti 
Sin a la cenere; 
Gegia, bondi. 



Digitized by 



Google 



PER V ALBUM 

DE LA REGAZZA ElEO.XOIU 



■«&#&£<?•• 



Ue Giovc al tribunal 

Capita un memorial 

Do bon ingiostro scrito 

Da un numero infinito, 

Che co i s 1 a marida, 

Pensaiulo saviamente, 

Come che vcramente 

Va pensa, 

I ga eerca una dona 

E brava, e bela, e bona, 

Ma che da Amor ze stai 

Per un conto o per l'altro minchionai. 
Giove ben informa 

Che le ze verita, 

Che no gh'e impianti, 

Amor chiama davanti, 

E con quatro parole^ ma de quele 
Da portar via la pele, 
Ghe da una gran salata 
Diseudoghe cussi, che co se trata 
Servir a un onio onesto; che procura 
De torse per compagna 
Una creatura 

Col fisico e '1 moral senza magagna, 
Bisogna contentarlo, 
No se deve inganarlo, 
Minaciandolo de la dimission 
A la prima ocasion, 
Che 1 preceto presente 
No l'avesse osserva precisamente. 
Amor che ga criterio, 
Capindo che l'afar 
Podeva deventar 
Piutosto serioj 

E che non adempindo sto preceto 
El meteva in pericolo el paneto, 
Dopo aver ben pensa 
Ghe presenta una istanza 
Disendoghe: — maesta, 
Acio la mia ignoranza 
El mio scarso talento 
No fassa che cometa 
Un mancamento, 
La prego, la permeta^ 

Chfr vegna a suplicar 

De voler darme 

Un preciso esemplar 

Da regolarme — 
Apena al protocolo capitada 

Giove l'a esaminada, 

E po ipso facto, 

Giudizioso quel dio, 

Ghe l'a mandada indrio 

Co sto atergato : 
— Perche no possa Amor trovar obieto 

De incontrar a puntin quando che ocore 

El Nostro irevocabile decreto. 

Per modelo ghe demo la Eleonora, 

Dove secondo Nu 

Gh'e bonta, gh'e belezza e gh'e virtu. 

DB PIOVAN DON 



JJal dij tuti lo sa, 
Che Adamo ga peca, 
E del porno goloso 
El s'a lassa far zoso 
Da marzoco 

Magnandoghene un toco, 
Tii-ana la natura 
A far vilegiatura 
La n a messo 

In sta vale tristissima del pianto, 
Nela qual el complesso 
Dei mali a nostro dano la ga spanto; 
E con funesto efeto 
Da quela volta in qua 
Ga l'omo el gran difeto 
De averse dedica 

In tutoquanto quelo, 
Che nol saria dal Cielo 
Destina. 

Salva, la ze ben chiara, 
Una qualche ecezion 
Ma che ze rara, 
Come in altra ocasion 
Go rimarca 
Anca per el passa. 
E che la sia cussi 

Ancuo la prova ve la dago mi, 
Che senza pensar su, da testa mata, 
Da zuca, da melon, 
De cossa che se trata 
E quel che son, 

Da un sentimento interno stimola 
Me so determina 

Col mio rimario e la chitara al colo 
De andar sul monte a suplicar Apolo, 
Acid che in sta zornadael me permeta 
Per grazia e bonta soa far da poeta. 
Apena ariva suso 
Me presento 

Per farghe un complimento, 
Ma lu co un cfcrto muso 
Da inquisitor <le stafco, 
Come se avesse fato 
Qualche grave mancanza, 

El me tira da banda, 

Avendo in tei calcagni la creanza, 

E '1 me fa la domanda, 

Conoscendome a naso, 

Perche son tanto ardito 

De vegnir a sapar sora el Parnaso, 

Se me manca qualunque requisite. 

Quantunque sbigotio da sta acolgenza 
Poco per verita poco obligante, 
Ghe digo : — se m' o tolto sta licenza 
No la staga a suponerme arogante, 
Ma sicome fra el giubilo e i bacan 
Ancuo ghe ze 1'ingresso 
De un Piovan, 
Al qual mi ghe professo 
Longa amicizia, servitu e rispeto, 
Cussi son qua venudo in sta zornada 
Co l'intenzion de scriverghe un soneto 
Da poder dispensar per la contrada, 
Nel qual epilogar voria de lu 
I tanti pregi, le so gran virtu. — 

Alora me risponde el biondo Apolo 
Con un ton de disprezzo e de ironia: 
La ga una certa dose de pandolo 
Nela fisonomia, 
Che in \ista a sta rason no ghe permeto, 

1 Qualunque sia Y ogetoj 
Del Caival |>egaseo montar in gropa, 

Perch& co do sbarae 
La va a gambe levae 
Che la se copa ; 
La toga el mio consegio. 
La torna a casa soa che sara n*egio, 
E in mezzo qualche pra 
Co vien sto magio 
Cantar la podara 
Co piu coragio. — 
Da bestia, da ustina, 
Confesso el mio peca, 
Malgrado sto tantin de rebalton 
Voleva a tuti i pati 
Aver el don 

Che'l ghe concede ai vatij 
Ma quando co Fidea de interessarlo 
Go credesto ben fato 
De informarlo 
Chi gera el candidate, 
Che gaveva intenzion 
De celebrar, 
A Apolo, co rason, 
Lo devo a mio dispeto dichiarar, 
Ghe ze venudo suso un simiton, 
E co tanto de muso 
Me cazza do pignate, 

E po me dise: — vate 

Ne azzardarte mai piu vegnir qua suso, 

Che de sto sacerdote i pregi bei 
Lodar come convien no pol che i dei. 

PER 17 ONOMASTICO 

DE LA CONTESSA ANETA .... 



dialogo fra el poela e la nnsa. 



EL POETA 

vjhe miracolo zelo 5 che vol dir, 
Ghe invece de dormir 
Aqcuo tanto abonora 
Dal leto 
Predileto 
Ti vien fora ? 

LA MUSA 

Vago e vegno in t'un supio, vago qua, 
Indove i m'a chiama, 
Co ti vol veramente che confessa, 
Per un afar che a tanti ghe interessa, 
E indrio co tornaro 
Quel che 6 fato in detaglio te diro. 

EL POETA 

E co tuta sta furia 5 che afar zelo? 
Ghe n'ha s6mpre de nove 
La to testa sprovista de cefrvelo, 
Che se no ti me disi e cossa e dove 
Te cbiapo per el colo 5 
E te lasso cigar/ ma no te molo. 

LA MUSA 

Ancuo che ze sant'Ana, 
Sant' Ana benedeta, 
Da qua poco lontana 
Go zente che me aspeta 
Sta matina 
In casa de un'Aneta 
Nela qual tuti i pregi se eombina, 
E la da quel che sento 
Dovaro farghe in versi un complimento, 
Che sia corispondente 
De la signora al merito eminente. 

EL POETA 

Ste imprese, sti citnenti 
Co tuti quel talenti, 

E co una lengua ingrata, 

Che apena qualchedun pol tolerar ! 

Fia cara ti ze mata, 

Ti e mata da ligar, 

Perche diversi e pronti 

A farte scomparir; 

La ghe sara i confronti 

Co zente piu de ti ben educada, 

E ti andara a finir 

D'esser fischiada. 

LA MUSA 

Epur per el passa 

Go in ste ocasion canta 

Per piu d' una signora, 

E me son cussi ben portada fora, 

Per apunto in dialeto venezian, 

Da aver a profusion i batiman. 

EL POETA 

Altri tempi, zucona, sin a tanto 
Che gh'e la zoventu 
Senza certe virtu 
Se porta el vanto 5 
E co qualche bomo, 
Co franco muso, 

Per prova mi lo so 
Volentiera i ve aceta in ogni buso; 
Ma adesso, musa mia, 
Che da Y eta 
Ti ga squasi frua 
La fantasia, 

E tuti se pol dir qnei requisiti 
Che riesce graditi, 
Te l'assicuro mi 
Certi argomenti 
No ze piu pan per ti, 
Te manca i denti : 
Su la galanteria meterte adesso 
Nel stato che ti ze 
Saria f istesso, 

Che ancuo volesse mi far da lache 
Co cinquant'ani e queli de la nena, 
Che go sora la schena, 
Co qualche intrigo, che no vogio dir, 
£ co cinque sie cali, 
Che me fa maledir * 
Scarpe e stivali. 
In te le societa de prima classe 
Oramai no ti devi aver coragio 
De comparir s'anca i te tolerasse, 
Perche pol capitar quel dal formagio, 
Quelo che se 1 te cata 
Sogeto de censura, 

No gh' & misericordia, la ze fata, 
Ti pol esser sicura, 
Che in manco de mezz'ora e eo la zonta, 
Dapertuto i to radeghi se conta. 

LA MUSA 

Capisso, ma co supia la fortuna 
No ghe ne va mal una, 
E po per induzion 
Me par se possa creder fermamente, 
Che le mie produzion 
Generalmente 
Gabia avudo l'onor 
Del publico favor, 
Avendome nei fbgi, 
Anca lontan de qua, 
Per el tempo passa 
Fato dei elogi, 

Che modestia no vol che li ripeta, 
E la nostra gazzeta 
Ga porta ai sete cieli quel presagio, 
Che del genere uman 
Per norma e per vantagio 
Stampo ogn ano in dialeto veneziau. 

EL POETA 

Sina che de pronostici se trata, 
Dove liberamente 

Co la to testa alquanto strambalata 
Ti pol dir quelo che te vien in mente 
Su le stele, sul sol, sora la lrtna, 
Su tuto longo e largo el firmamento, 
Ti gavara fortuna, 

Perche a scherzar no ocore aver talento > 
E perche, te lo zuro da Camilo, 
INissun ghe abada tanto per sutilo, 
Anzi i ride a sentir in che maniera 
Destirando ti va le to lasagne, 
Che no gh'e le compagne 
Su la tera> 
Ma qua decisamente 
Semo in un caso afato diferente; 
Qua misurando sempre 1' espression 
Bisogna vincolar la fantasia, 
E bisogna aver fato profession 
De gran galanteria; 
Ghe vol modi obliganti, 
Maniere inter essanti, 
Discorso assae eloquente, 
Frasario conveniente, 
Brilante esposizion, 

Precisa, chiara, 

No ghe vol el fron fron 

D'una chitara; 

Vechial, bruta, scachia 

Da far malinconia; 

Ma pur lassando star 

Tutiquanti sti obieti, che me par 

(Bisogna che anca ti ti lo confessi) 

No i se possa scartar, 

Dime in che modo ti te cavaressi? 

LA MUSA 

Eco, mi scielgeria per argomento 
Le rare qualita de la signora, 
Ghe diria che la ga virtu^ talento, 
Bonta, grazia, maniera che inamora, 
E che mandada zo la ze dal Cielo 
Per servir su la tera da modelo. 

EL POETA 

Perche daga un giudizio competente 
Se ai pregi de sta Aneta 
Pol esser el to elogio suficiente, 
Opur se Yh un ecesso da poeta, 
Dime almanco chi zela? 
Dimelo in t' una rechia bagatela ! 

Oh! toco de petegola; 

De dama de sta pegola 

Ti figura barona 

I merit! cantar no ti ze bona; 

Acertite i ze tanti, 

I ze de un tal calibro, 

Che a dirli tutiquanti 

Se impenirave un libro,* 

E ghe voria 

Un talento, una tatica, 

De la qual, vechia mia, 

No ti ga praticaj 

Ti ze per mala sorte 

Priva dei piu esenziali requisite 

E drento certe porte 

No i ze sitij 

Che trova da far ben la to chitara, 

El to insulso dialeto; 

Pronostici, mia cara, 

Pronostici, ripeto, 

Indove per abuso de stramboti 

Da una gofa importanza intabarai 

Co qualche bon efeto ti siinioti, 

E con qualche favor, Merlin Cocai. 

Dunque abandona, musa, 

Te prego per piacer, 

Sto to ardito pensier. 

Trova una seusa, 

Altrimenti te chiapo per el colo, 

E te lasso cigar, ma no te molo. 

CHE SE BAT1ZZA EL PRMOGEN1TO 



DE DO SPOSI. 



ftta matina iscaturio 
Va da Venere so fio, 
E ghe dise; — el muso drento 
Za un mumento 
Mi go da 

A un amabile putelo 
Malapena batizza, 
Caro tanto e tanto belo, 
Che qualunque lo vardava 
Lo trovava, 
Questo e un fato, 
De presenza el mio ritrato; 
Tantoche sin che l'e picolo 
No ghe ze nissun pericolo, 
Ma ze facile che quando 
El sara venudo grando 

El me porta via el paneto 
E che alora sia costreto, 
Dopo tanto che 6 strussia, 
De cercar la carita, 
Perche a dirla ingenuamente 
Se i me tol sto ministero 
Resto un vero 
Bon da gnente, 
Per aver, dache son nato, 
A sto mondo 
Sempre fato 
El vagabondo. 



Acid el caso no suceda 
De ridurme miserabile, 
Presso Giove la interceda 
Che sia messo in pianta stabile; 
Za per ela, mi lo so, 
E so anca la rason, 
No F e bon 
De dir de no; — 



Ma so mare navegada 
Ghe risponde a sta filada: - 
Si ze vero, so anca mi, 
So anca mi che quel putelo 

El ze belo 
Quauto ti, 

Ma sta pur col to cuor quieto, 
Nol te porta via el paneto, 
Sta pur quieto perche lu 
Cressara sora la tera 
Un modelo de virtu, 
Imitando in sta maniera 
I bei numeri che ga 
La so mama e ? 1 so papa, 
Quando tuto a l'incontrario 
Al to posto necessario 
Sara sempre, te protesto, 
Sin che '1 mondo cussi dura, 
Tuto altro che l'onesto, 
Che '1 faria trista figura. 

DE DONA GATE. 



11 o gh'e gnente da dir, 
Bisogna convenir, 
Che ze Gatina 
Un' opera divina 
Go massima bravura 
Composta da natura, 
E po mandada fora 
Per far che mi Fadora; 

Cavei foltissimi 
Color castagni, 
Ochi che fulmina 
Senza i compagoi, 

Che drento bisega 
Proprio del cuor, 
Veri telegrafi 
Del dio d'amor; 

Cegie de un' indole, 
Dolce e graziosa, 
Ma formidabili 
Se la le incrosa; 

Lavri de porpora, 
Che tal e qual 
Do tochi a vederli 
Par de coral; 

Dentini candidi, 
E tuti eguali, 
Come scieltissime 
Perle oriental] ; 

Boca col zucaro, 
Che, no gh'e caso, 
Vien de stroparghela 
Vogia co un baso; 

Un per de fossole 
Su le papote, 
Dove le Grazie 
Furbe e galiote, 

Drento scondendose 
Quele busete, 
Le inzuca i omeni 
Fando baosete, 

E Dio delibera 
Se ghe de drio, 
No la se scapola, 
Vu se servio; 

Naseto classrco 

Ben coloca 

De greca satfoma 

E rebeca, 
Ma in grado minimo, 

Tanto modesto, 

Che acresce el merito 

De tuto el resto; 
Peto da Venere, 

Che se 1 se toca 

Da suso el refolo, 

Vien l'aqua in boca ; 
Parlo, credemelo 

No F e busia, 

No za per pratica 

Ma per teoria; 
Fianchi de un genere, 

Che '1 dio tiran 

Arditi i muscoli 

Fa de le man, 
Ma no gh' e un 9 anima 

Che l'avicina, 

Ze una Penelope 

Siora Catina, 
Tantoche se la trova Tindiscreto, 

Se la incontra l'ardito, f imprudente, 

Che se azzarda mostrarghe de Fafeto, 

El ze servio che no ve digo gnente, 

E in sta parte purtropo, ve lo zuro, 

Go qualche dato, ma che ze sicuro. 
La ga po sta creatura 

Graziosa la figura, 

Le parti tute esate, 

Le carne puro late, 

Carissime manine 

Pienote e molesine, 

Penini da putela, 

Streta de vita e snela, 

Maniere insinuanti, 

Aspeto seducente, 

Che piase a tutiquanti, 

Ma a mi po specialmente, 

Un estro, un portamento, 

Che svegia el sentimento, 

E che faria a boconi 

El cuor sin dei Neroni, 

Movendo el pensier pronto 

A quelo che sta sconto, 

Dove, fatalita! continuamente 

Me conduse la mente. 
Infati, lo ripeto, 

Ze Catina 

Un essere perfeto, 

Un opera divina, 

Che saria fata aposta per modelo. 

Ma che ga sul so cuor tanto de pelo. 

CHE GA SCHIV4 l/ OCASION 
de trovarse sola co mi. 



i^cusa, te suplico, 
Museto belo, 
Creatura amabile, 
Dono del cielo, 

Se ancuo sta letera 
Mi te dirigo, 
E ingenuo, acertite 
Ze quel che digo. 

No posso esprimerte 
Co renitente 
Gera nel scriverte, 
Ma flnalmente 

El cuor, che domina 
La volonta, 
Ma fato debole, 
M'a sogioga; 

Dunque perdonime 

Sto passo ardito, 

Non imputarmelo 

Come delito, 
O se ti reputi 

Questa che sia 

Culpa, assicurite, 

No la ze mia; 
No, indispeusabile 

La ze 1' efeto 

De un amor tenero, 

De un caldo aleto 
Che ga 1' origine, 

Catina mia, 

Pa un grado massimo 

De simpatia. 
So ben che rigida 

Nel giudicarme 

Ti e capacissima 

De condanarme, 
Perche tantissimi 

Ti me n a da 

Segni infalibili 

De crudelta; 
Qel di teribile, 

Quel di d' inferno, 

No lo desmentego 

Mai piii in eterno, 

E no scordandolo 
El me procura 
Anguslie e spasemi 
Senza misura. 

Forsi credevistu, 
Ch' essendo sola 
Podesse ofenderte 
Co la parola? 

Che prevalendome 
De F ocasion 
Vegnisse a pianzerte 
La mia passion? 

Opur temevistu, 
Che da indiscreto 
Lassasse libero 
Sfogo a l'afeto? 

No posso crederlo 
Piu che ghe penso, 
Saria suponerte 
Senza bon senso, 

Se incontrastabili 
Per el passa 
Del mio caratere 
Prove ti ga; 

Dnnque no dubito, 
Che averme arente 
Te sia d'incomodo 
indiferente, 

E che co' (T esserme 

Ti ga zura 

Atacatissima 

Ti m'a ingana. 
Gaveva in colera 

Fato al mumento 

El solenissimo 

Proponimento 
De piu no vederle, 

E de scampar 

Da dove solita 

Ti ze de star, 
Ma amor vivissimo, 

Amor piu pnro, 

M'a fato subito 

Esser spergiuro, 
E in gnanca mi atimo 

I mii pensieri 

Gera a dirigerme 

Dove ti gerL 
Perche concederme 

Vol la natura 

Un cnor sensibile 

Oltremisura, 
E a ti mi amabile, 

Un sediiccntc, 

Che pol descriverse 

Dificilmentc. 



Digitized by 



Googk 



238 

Ma un cuor 5 permetime, 
No averte a mal, 
Duro, durissimo 
Piu de 1'azzal? 

Cate, no esagero, 
A la mia mente 
Ze la to imagine 
Sempre presente, 

Me par de vederte 
In ogni sito, 
In ogni angolo 
El piu romito, 

E in mezzo a 1'anima, 
Minia dal fato, 
Ineancelabile 
Go el to ritrato. 

Se ti e insensibile, 
Se ti e de sasso, 
Se le mie lagreme 
Fusse el to spasso, 

Crudel! palesite 
Senza dimora, 
No far zogatolo 
De chi t'adora; 

Dilo si, dimelo 
Liberamente, 
Che in ogn'ipotesi 
Sard prudente, 

Me faro obligo 
De gran secreto, 
Sia del to biasimo, 
Sia del to afelo; 

Solo rifleterte 
Me sia permesso, 
Che crudelissimo 
Oltre l'ecesso, 

Anzi che barbaro 
Ghe vol un cuor 
Per no concederghe 
Premio a l'amor. 

Cara, perdoninie 
Sto mio trasporto, 
Soleva un misero 
Senza conforto, 

Pensa cbe merita 
Ben compassion 
La severissima 
Mia situazion, 

Che ze tiranide 
Co se ricusa 
Socorso a un povero 
Cuor che se brusa, 

Che '1 ciel dei miseri 
Fa la vendeta, 
Quando el colpevole 
Manco Taspeta, 

Che alfin dei calcoli 

Se go fala, 

Amar un anzolo 

Ze '1 inio peca, 
Che ina qua termino, 

Perche me sento 

Deboto vitima 

Del sentimento ; 
Me oprirae un palpito 

Drento del peto, 

No ga piu regola 

El mio inteleto, 
La man me tremola 5 

Scrivo a gran stents 

Scrivo co 1' animo 

Pien de tormenti; 
Cate! perdonime, 

Te lo ripeto 

Sto iresistibile 

Sfogo d'afeto, 
£ se ai mii spasemi 

Sorda ti e ancora, 

Almanco telera 

Che mi te adora. 

DA LA MIA VILEGIATURA AL TAGIO SU LA BRE1NTA, 

el di 10 Selcmbrc 1857. 



Ifli te amo de cuor, 
Catina cara, 
Ma del piu casto amor, 
No ghe ze tara, 
Son pronto de zurar, 
IXo ghe ze gnente da tegnir secreto, 
E Luigi pol star 
Col so cuor quieto; 

Quieto el pol star che no gh' e fin baron 
Per ste do gran rason ; 
La prima perche ti ti e fresca e sana, 
Ti e zovene, ti e bela, ma ti $ austere, 
Fora che col mario ti e una Susana, 
E un cuor ti ga piu duro de la pieraj 
La seconda perche mi fatalmente 
Son bruto, so assae vechio, so impotente, 

Un scarto, una caia 

De quele da trar via, 

Crussia da cento mali, 

Che sin me tol le facolta mentali; 

Ancuo no son de vogia, 

So un pampano, un aloco, 

Doman me vien la dogia, 

Me domina el siroco; 

sofro indigestion, 

go le convulsion, 

el calo o la buganza, 

Opur dolor de panza, 

i denti me molesta, 

ai ochi son aflito, 

che me dol el sito 

De la testa; 

Ora son tuto pesto, 

Ora go pizza al naso, 

Ora me brusa el cesto 

Per cause che le taso; 

Son debole de peto, 

So un vero lazzareto, 

Una cariola, 

Un zero a la parola; 

Adesso son sua, 

Deboto son giazza, 

Go brufoli a la pele, 

Molestia a le buele, 

E fra le tante cosse 

Go i nervi che me tira, 

El rantego, la tosse, 

I corni che me impira, 

E sinamente go qualche rechioto 

De certe malatie, 

Che purtropo 6 sofrie 

Da zovenoto ; 

Infati son adesso 

Da sto ingrato complesso 

De malani, 

E coi mii setant' ani, 

Che go adosso, 

Ridoto pele e osso, 

E l'ago de l'amor, 

Che ga fato furor 

Nei tempi andai 5 

No val i so pecai> 

No lo regola piu la calamita, 

Fra i quondam l'e passa, 

E oramai lu no da 

Segni de vita. 

in onta a tuto questo, 
Te zuro 5 te protesto 
Ingenuamente, 
Me par d'esser beato 
Co posso starte arente, 
E te lo prova el fato, 

Che co so al to Cafe sera e matina 
No fasso mai de manco 
De calumarme al fianco 
De ti, bela Catina, 
E se qualcuno ga ocupa el mio logo, 
Alora nel mio interno 
Mi lo mando a 1' inferno, 
E buto fogo, 

Aspetando impaziente quanto mai 
El bel mumento de vegnirte a lai. 
La in estasi te vardo, la te miro 
Depresenza incanta come un aloco, 
Ognitanto sospiro, 
Ingioto la saliva e no te toco, 
Sicuro che se mai slongo le man 
In un modo tiran, 
Severamente, 

Ti me mandi in tei vechi alegramente, 
Te vien el simiton, 
Ti me maltrati, 
No ghe ze remission, 
No ghe ze pati, 
E se te digo una galanteria 
De quele che <Hria 
Tanti e po tanti, 

Che volesse con ti strenzer le strope, 
Ti tol su el do de cope 
E ti me impfaftti, 

Perche, no averte a mal, 
Un cuor ti ga de azzal, 
Al contrario del mio 
Che, te lo zuro, 
El ze quel d'un conio, 
No lo go duro, 

No lo go duro no per mia malora, 
Te To za dito ancora, 
E anzi a la parola 
El par de pasta frola, 
Ma piii da poco in qua, 
Purtropo F 6 prova ! 
Cate, no te cogiono, 
Invece de compare 
Te podaria esser pare, 
Gate, te lo ripeto, 
No bia che me vergogna, 
So un vero lazzareto, 
Una carogna; 
Cate, quel can de spechio 
Che tase e dise tuto, 
El me va ricordando che son vechio, 
El me va persuadendo che son bruto; 
Cate, del caso mio 
No ti senti pieta, 
Ti ze tuta mario, 
E so che ti me ga 
Precisamente in cesto, 

Ma nonostante a questo 
Conosso, 
Che no posso 
Far de manco de amarte 
Dapertute le parte, 
E de volerghe ben 
A tutoquanto quel che te apartien ; 
Ghe voi ben a Luigi e ai to tre fioi 
Giusto perche i ze toi ; 
La to casa, ma piu la to botega, 
Quanto la me ze cara 
No serve che qua adesso te lo spiega, 
El fato pol servirte de capara, 
E prove non ocore, 
Che voria starghe drento a tute Y ore, 
Se el to Cafe, Catina, 
El mondo pol cascar, 
No manco frequentar 
Sera e matiua, 

A costo de tor su de la secada 
Per darte co me comoda l'ochiada. 
Benedeto sia el di che ti ze nata, 
Benedeta la mama che t' a fato 
Cussi bianca de neve e delicata, 
Che quando te contemplo son beato; 
Benedete le fasse, i panesei, 
E tute quele robe da putei, 
Che a involto la Catina 

Co la gera bambina; 

Benedete 

Sia le tete, 

Che a la Cate 

Ga da late; 

Benedeta 

La seleta, 

Dove sora i la senlava 

Co la gera un poco straca, 

Opur quando ghe scampava. 

El mio ben, da far la caca; 

Infati benedeto 

Che sia el scagno, sia el careto, 

£ che sia qualunque cossa 

Da la Cate doparada 

Sin che l'e deventada 

Granda e grossa. 

Benedeto 

Sia mile volte el leto, 

Dove adesso despogia 

La note ti fa nana, 

Sul qual, vogia o no vogia, 

La mente mia tirana, 

Che no so ben frenar, 

La me seduse a far 

De quando in quando 

Dei gran considerando ; 

Benedeto el sofa, 

Indove che de ista 
Qualche ora del di ti e destirada, 
Sia benedeta la carega che 
Col to bianco dadrio ti sta sentada 
E benedeto sina el to retre, 
Del qual, te lo confesso in gran seereto, 
Invidiar la fortuna son costreto. 
Benedeto el vestiario che ti ga, 
Ma sora d'ogni ogeto benedeta 
Sia sempre la camisa che te sta 
Pusada in ogni parte piu secreta, 
Che te coverze e toca 
Ti me pol ben capir, 
Mi no lo posso dir, 
Go F aqua in boca ; 
Benedeti che sia de ti, mia Gate, 
I stivali, le scarpe, le zavate, 
La tera che ti sapi, 
Le cosse che ti chiapi, 
El cibo che ti ingioti, 
E deboto diria, 
Se no i fusse stramboti, 
La roba digeria. 
Benedeto quel muso da barona, 
Benedeti quei ochi e quela boca, 
Benedeta sia tuta la persona, 
Dove se manifesta, anzi traboca, 
Le grazie piu squisite, e ne fa fede 

Quanto ze belo quel che no se vede, 
Quelo che taso per no dir quaicossa 
Da farte per modestia vegnir rossa. 

Go tute le magagne che confesso 
Per mia fatalita de aver adosso, 
E coi mii setant'ani che go adesso, 
Che amor no pol star sconto lo conosso, 
Perche de Cate inamora a Y ecesso 
Sconder ghe lo vorave ma no posso; 
No ghe lo posso sconder, no gh'e caso, 
No me vergogno a dirlo, no so bon 
Per certe mie rason, 
Ghe adesso taso, 
E po perche al presente 
Ze '1 mio amor per la Gatina 
Deventa cussi insolente, 
Che de sera e de matina 
El me cresce a starghe arente; 
El me cresce, me lo sento, 
E se vago de sto troto 
Vegnara presto el mumento, 
Mio malgrado, che ridoto 
Un deciso bacala 
Tutiquanti capira, 
Ghe de Cate mi son coto, 
So a l'estremo inamora. 

Da sta racola che 6 scrito 
Ti te pol imaginar 

Come e quanto qua in sto sito 
Mi me devo mal trovar 
Vari mia lontan da ti 
Tante note e tanti di; 
T'assicuro, Cate mia, 
Che dir su no savaria 
Co le povere mie rime 
La crudel malinconia, 
Che cos tante el cuor me oprime, 
j\e una risma de carta bastarave 
Per scriver tuto quelo che vorave. 
Da tanto che '1 dolor m'a consuma 
Dopo che vivo qua 
Da ti diviso, 
Diafano so ridoto, 
Un scheletro deciso, 
Un mostro da casoto, 
E nel moral 
Stago ancora piu mal ; 
Pianzo come che fava 
Da putelo> 

Quando che la massera me menava 
A scuola col cestelo, 
Opur quando al mio mestro 
Ghe capitava l'estro 
De darme le sardele, 
Che '1 me fava veder tute le stele; 
Magno come che magna un canarin, 

Bevo quanto che beve un papaga, 
E sempre aqua detestando el vin 5 
Me svegio malapena indormensa, 
Passo i zorni sara in t' un camarin, 
No podendo sofrir la society 
E i sospiri che trago ogni mumento 
I ghe somegia a refoii de vento; 

Da quando che me levo sin la sera 

Suo come un vovo, son inquieto, treftio, 
Ora contemplo el cielo, ora la tera, 
Ora digo orazion, ora biastemo, 
E ora senza mai che nissun senta 
El Tagio maledisso e anca la Brenta. 

Basta dir che mezzo mato, 
Persa squasi la rason, 
In un di de aberazion 
Sto epitafio me son fato, 
Acioche quando sard, 
Dio pur vogia presto no, 
Da sto mondo separa 
A goder Y eternita, 
Su la piera, 
Che me sera, 
Fato mumia, ischeletrio, 
Sia a gran letere scolpio : 
— A ogni vechio 
Sia de spechio, 
Che qua drento sta sepolto 

Quel Camilo, ehe da stolto 

Ze spira fra mile afani, 

De la Cate inamora, 

Nel' eta 

De setant'ani. — 
E dessora del to avelo, 

Quando in cielo 

Ti sara, 

Ani assae dopo de mi, 

Go i mii eredi incarica, 

Che ghe sia scrito cussi: 

— Gh' e io sto buso 

El piu bel muso, 

Che co massima bravura 

Ga natura 

Messo in tera, 

Ma co un cuor fato de piera, 

La piu ingrata fra le ingrate; — 

E gnent' altro perche za 

Tutiquanti capira, 

Che s'iutende Dona Cate. 
A sto passo 

Mi stralasso, 

Perche son cussi comosso, 

Ti te pol imaginary 

Che vorave ma no posso 

Co la pena seguitar, 

Tantopiu po essendo certo, 

Che digo digo e predico al deserto, 

Memore che piu d'un megio de mi, 

Dei quali el nome voi tegnir secreto, 

Morti spanti per ti, 

I ga fenio co un fiasco maledeto. 
Cate mia, dunque bondi, 

Mi desidero che presto 

Passa el resto 

De quei di, 

Che la sorte mia tirana, 

El mio barbaro destin, 

Crudelmente me eondana 

A no esserte vicin. 
Daghe intanto de cuor per conto mio 

Un baso a la to Emilia, al to Almoro, 

E a la nostra Giulieta almanco do, 

Che co tornaro indrio 

Faremo i conti, 

E te rimborsaro pagando a pronti, 

Anca, se ti vora, sta pur sicura, 

Con generosa usura; 

Perche po nissun sospeta, 

Che ghe sia certe rason, 

Se parlando de Giulieta 

Nostra 6 dito, sta espression 

Mi dichiaro che To usada 

Per averla batizzada, 

E gnent'altro, da omo onesto 

Francamente lo protesto. 

mio compare, che ze to mario 

Daghe, e te parlo qua 

Con tuta serieta, 

Un carissimo adio, 

E un saludo ai mil amici tutiquanti, 

Mostrandoghe a qualunque la presente, 

Perche chi ze infelici, e yien compianti, 

Qualche solevo a le so pene i sente, 

E mi in mezzo al dolor son qua che aspeto 

De sentir che i me diga: — povareto! — 

Co vardo quel muso, 
Quel muso da basi, 
Me ardo, me bruso, 

Voria boca tasi ; 

Bisogna che diga 

L' e proprio una%triga, 

La in a inzingana. 

Co Cate me parla, 
Voria> ve lo zuro > 
Vorave basarla, 
E se tegno duro 
Lo fasso a dispeto 
Del cuor che go in peto 
Da amor strucola. 

Co mi ghe so arente, 
Contento, beato, 
Amor insolente 
Me cresce sul fato, 
Voria carezzarla, 
Voria cocolarla, 
Per dopo chi sa; 

Ma una so ochiada, 
Che al mio vero afeto 
La ze una stoeada. 
Me stoma el progeto, 
E senza far moto 
So in stato ridoto, 
Che movo a pieta. 

Se po d'acidente 
La Cate me toca, 
No ve digo gnente, 
Me vien V aqua in boca, 
Go pronte le prove 
Che tuto se nwe, 
Che so inamora, 

E alora, ripeto, 
Beaton contento, 
Scalda da Y afeto, 
Tenta mi me sento 
Mostrarghe sul fato 
Ei mio vero stato, 
Per dopo chi sa. 

CANTO I. 



JJe Paride el giudizio 
Senza apelo, 

Che ga roto per sempre l'armistizio 
Fra le done del cielo, 
E che a Giunon, 
Al noto porno in capite aspirante, 
El ga fato vegnir le convulsion 
Da no quietarla un sechio de calmante, 
Mi no me meto in publico a cantar ; 
No vago a scrutinar 
Nei gran secreti 
De Timensa bustina, 
Che a Venere la dea tien suso i peti 
Senza bisogno de la petorina; 
Mi qua no vegno fora 
Col vaso 

Malegnaso 
De Pandora, 
Per far da Geremia 
Su la strage dei mali 
In tnto 1' universe* partoria 
A dano dei mortali 
Espressamente 

Da quel bruto e nefando recipiente. 
La deduzion no fazzo 

Pereossa spesso in camara se vede 

Co tanto de caenazzo 

Sara drento co Giove Ganimede; 

No me ne imporla tin aca de saver 

Se per farghe una burla, o per sospeto, 

Vulcano a cuca in rede so muger, 

Quando che a cufolon drento un boscheto 

De Marte in compagnia 

La fava la partia, 

E per no tegnir conti 

Quel dio co quela dea 

I se pagava a pronti, 

No so po in che monea; 

No me propono el tema 

De la rason che 1 diavolo ga i corni, 

Se par sciolto el problema 

Ai nostri zorni, 

Nei quali tra el progresso, 

E la pratica assidua de la scienza, 

No sempre, ma assae spesso, 
Gerti afari i se sa per esperienza. 
No celebro la roca 
Su la qual per amor de la so bela 
Ercole, come un coca, 
Filava note e zorno canevela, 
Trovando veramente 
Che nissuno sta cossa 
Qualificar la possa 
Sorprendente, 
Perche, chi no a prova, 
almanco chi no sa 
Quando el rifleta, 
Che possede per V omo la morosa 
Una susta secreta 
E prodigiosan 

Una specie diria de trabochelo 
Da sconcertarghe i nervi del cervelo ? 
No canto el piangisteo de quel tamburo, 
Che co' l'e sta sicuro 
De aver da so muger soferto un torto, 
Dei costumi ignorante, 
Da la passion l'e morto 
Su Tistante, 

Se za al zorno de ancuo sarave molti 
Apena maridai beli e sepolti a 
Anzi ghe saria tanti, 
Che morirave avanti. 

Che isporca pur la carta 

Chi cerca ai altri procurer la noja 

E per Tebe e per Sparta 

E per el fogo che a distruto Troja; 

Che i schinca pur le pene 

Per la so antica Atene, 

Per Roma, per Corinto, 

Per Gaeta, 

E per el laberinto 

Tanto famoso ch' esisteva in Greta, 

Nel qual, per quanto scrive un certo Ilario, 

Persona molto colta, 

S' a sin perso una volta 

Belisario. 
Descriva chi vol dar lizion morali 

I spasemi mortali, 

I palpiti del cuor 

Generai dal pudor 

I)e Lugrezia romana 

Nei tropo fieri istanti 

Che quela bona lana, 

Quel baron, 

Arma el bisogno, ghe ze anda davanti, 

Chi sa con che intenzion; 

Che ghe fassa la zente de conscienza 

L' elogio a la pazienza 

Singolar, 

Che la casta Susana, povareta, 

La ga dovesto usar 
Co' T e stada costreta 
Far fronte ai desideri 
De quei do bruti vechi baloneri; 
A la virtu esemplar 
De Fomo raro, 

Che a la bela muger de Putifar 
De crudo inverno ga mola el tabaro, 
Lassandose da l'empio 
Dessoravia dir sempio; 
E ai sforzi mal premiai, 
Che in mezzo un gran pipio 
Ga fato Europa, 
Co' Giove imbestialio 
Ghe ze anda a lai 5 
E se l'a tolta in gropa. 
Che i nostri poco acorti leterati, 
Dei quali ghe n' e adesso una brentana, 
Vaga a deventar mati 
Co la fada morgana. 
Col pesariolj co Y orco, col foleto, 
Che tantissime sere 
Se sconde soto el leto 
A le massere, 
E co' le resta a scuro, 
Senza ne far sussuro, 
Ne avrir boca 5 
Le magnetizza, e dopo se la moca: 

Che i ne conta pur su ste fanfaluche, 
Ma adesso grazie a Dio 
El tempo de le zuche 
Ze feuio, 

E tuti sa i secreti 
Dei orchi e dei foleti. 
Che le teste scaldae de sti sapienti 
Se lima pur quel strazzo de cervelo 
A iluminar le menti 
Stii confini astronomiei del cielo, 
Sul mormorio del vento, 
Su la rotondita del firmamento, 
Sul strepito dei toni, 
Sul corso dei sioni, 
Sul centro dei vulcanic 
Sui monti diluviani, 
Sui lampi e le saete, 
Su le. stele comete, 
Su le machie solari* 
Su Festension dei mari, 
Sul caro de Boote, 
Su la Capra Amaltea, 
Su le scarpe de felpa de la Note, 
Sul canochial d' Enea, 
Sul papaga de Anchise, 
Sul tabaro de Remo, 
E sul pontacamise, 
Che porta va la festa Polifemo, 



Digitized by 



Googk 



265 
Del qual certo Androgeo 
Quondam Batista 
Go una memoria leta a FAteneo, 
Ghe ga fato furori, e mi I'd vista, 
I/a persuaso che la sola piera 
Pesava quatro miera. 
Decanta, chi no sa 
Tratar come che va 
Megio argomenti, 
De Tantalo i tormenti 
De Andromaca i dolori, 
I gusti ricercati de Licori, 
La forza de Sanson, 
La morte de Didon, 
El pianto de Medusa, 
La fuga de Creusa, 
L'impalo de Tigrane, 
Le simpatie otomane, 
E l'istruzion 
Su la so aplicazion; 
De Foro la potenza, 
La gran benemerenza 
Dei cesti e de le sporte, 
El lustro de la corte 
De Fabio e de Pompeo, 
Del mago Alfesibeo 
La verga bruna, 
La roda iregolar 

i20 

De la Fortuna, 
El scopo de F amar 
Co ghe ze urgenza, 
El don de la prudenza, 
I benefizi veri del cauterio/ 
I sforzi de Tiberio, 
La coa de Berenice, 
I bucoli de Nice, 
Dove Amor ai galanti fa de ochio 
Soto le bele forme del peochio. 
Ch' esalta pur i doti 
L'istinto dei simioti, 
Le forfe de la Parca, 
La gata del Petrarca, 
La cassa de Maometo, 
El mocolo curioso d' Epiteto, 
La caneva de Piro, 
L'impulso del sospiro, 
El sono de le piante, 
El naso da invidiar de T elefante, 
La musica de Orfeo, 
I ochiai de Galileo, 
De Curzio el passo ardito, 
La clemenza de Tito, 
U onor de Messalina, .'■: 
De Creso la musina, ! 
De Tamerlan seebndo la bareta, 
De Ovidio la carega, : r 

E 1' imensa scleta 
Su la qual fava caca Micromega, 
Zigante smisurato ch'esisteva, 
Cussi go trova scrito, 
Prima de Adamo e d' Eva, 
Dota de iui apetito^ 
Che, Dio dtfenda ogni fedel cristian, 
Se spapolava a cefca, ; 
Senza contar el pan, 
Quatro quai?ti ; de manzo e una balena. 
Ste classiche lasagne, 
Che a ben esaminar 
Se stenta de trovar 
Le so compagne, 
Sta sorte de storiele, 
Ste fiabe bone e bele, 
St'insipidi argomenti, 
Sti fati inconeludenti ; 
Dal tempo sflgurai, 
Che ve iadormenza apena desmissiai, 
Mi come mi Jigo : 
Indove le gsline fa el coco ; 
E postoche natura, 
Che sempre s'a mostra 
Larga co mi al de la 
D'ogni misiira, 
(Sta cossa dip la posso 
Senza da la modestia vegnir rosso) 

Bon naso la m' a da, 
Costanza, volonta 
Gran dose de bardela, 
£ testa quadra quanto una burela, 
Invece de ocuparme da dindioto 
In sti veri sempiezzi, in ste fredure, 
Che no le cava el goto, 
E ghe scalda la zuca a le creature, 
Mi co piu assae compenso 
M'esercjto el bon senso, 
Impiego el mio inteleto, 
Goltivo el mio talento 
Nel nobile sogeto, 
Nel'eroico argomento 
De le russae de pugni, ma de quele, 
Ve l'assicuro mi, 
Da far de chiaro di 
Veder le stele; 
Pugni senza ecezion 
Contro F indigestion, 
Ghe da tempi remoti, 
Per un gran corso d'ani 
S'a da fra Nicoloti 
E Gastelani, 

Lassando nei volumi de la storia 
Pagine brilantissime de gloria. 
Apolo mio, carissima persona, 
Del bel monte Parnaso feudatario, 

Baron de Pindo, conte d'Elieona, 
De le Muse esclusivo proprietaries 
Dei teatri d'Olimpo gran cantante, 
E mestro de capela del Tonante, 
Te suplico, te prego, te sconzuro, 
No aver co mi el cuor duro, 
E no me far le rechie da mercante, 
Ma invece esuberante 
Goncedime el favor 
De un estro onipotente, 
Col qual meritamente 
Me possa far onor, 
E possa anca sta volta, 
Metendome a ragiar, 
El genio sodisfar 
De chi me ascolta. 
Amanti entusiastai del vero belo, 
Zente de bon umor, 
Che dove avgr sul cuor 
Tanto de pelo, 
Se invece de sentir 
Un senso ingrato 
Da farve inoridir, 
Indiferenti afato 
Compari 

Al spetacolo strano, 
Che qua ga logo ogn'ano 
De sto di, 

Per esser spetatori 
De zente che va in cerea de dolori; 
Da bravi via ocupe; 
Dei po&ti chje sia boni, 
Fe presto, incapare 
E pergoli e balconi, 
Gopi, terazze, altane, . 
El campaniel dove sta le campane, 
Basta che gabte ochio 
De no tirtar nel batochio, 
Podendo un imprudenza 
Generar qualche seria consegiienza ; 
A tempo conveniente 
Ficheve in t' un bon sito 
Sora le fondamente . 
Per goder el spetacolo pulito, 
E poder a le spente 
De la fola insolente 
Tegnir duro 

Pusando el culo al muro; 
Insuma procure 
De colocarve megio che pode. 
Pitochi, benestahti, 
Artistic boteghieri, 
Impiegati, mercanti, 
E dame e cavalieri, 
Infati tutiquanti 
Del logo e forestieri. 

Dc qualunque sia classe, d'ogni eta, 
Oineni, done, puti, 

El gobo, Forbo, el zoto, el snombola, 
Core a gambe levae, vegni qua tuti, 
Ma che staga lontane quele siore 
De la categoria, ' 
Che va per do tre ore 
La sera in Frezzeria 
Zirando atorno, 
No essendoghe in sto zorno 
Per sta sorte de zente ; < 
Posto a le viste soe corispondente, 
E po perche in sostanza 
Dove gh'e de salute esuberanza, 
A segno se pol dir de traria via, 
No gh' e dubio, saria 
De mal augurio 

La sola idea che circola Mercurio. 
A sto passo ariva, cara Belona, 
Te prego quanto posso 
A butar bona, 

A meter drento in semola el palosso, 
A frenar un mumento 
El to temperamento, * 

Che se ti me permeti 
De poder parlar schieto, 
Ze fra i piu maledeti r 
Maledeto; 

Frenilo si un pocheto 

Sina che in man me togo 

La carta topografica, e che fazzo 

La descrizion del logo, 

Dove 1'orzo de bosco se da a sguazzo, 

Acid qualunque idiota, 

Qualunque scimunito, 

Che ghe ne ze a bizefe, su sta lota 

Gabia una giusta idea del vero sito, 

Nel qual esercitada 

Pep un corso de secoli Fe stada, 

E acid qualche foresto imbratacarte, 

Che va de quando in quando 

Le nostre cos&e patrie publicando, 

No possa aoca in sta parte 

Per decisa ignoranza, o per progeto, 

Stampar de qnele buzzare patent^ 

Che con vero dispeto 

Sora d'altri argomenti 

Avemo leto. 

Venezia se trova una contrada 

Con palazzi, con case, con casing 

A furia de zechini 

In epoca lontana fabricada 

Da periti de Farte, 

E divisa in do parte 

Da un canal, 

Stii margini del qual 

Regolarmente* 

Comode a suficienza, 

Score do fondamente 

Messe in corispondenza 

Fra ele co un bel ponte 

Da dodese scaling 

Dove ghe ze le impronte 

Dei pi, vulgo stalling 

Privo de bande acid 

Possa ognun Y aversario butar zo, 

Opur sraacarse in rio, 

Se al caso el se trovasse a mal partio. 
Ze sta antica contrada 

San Bernaba chiamada, 

E la le do fazion, 

Toca a chi toca, 

Senza gnanca saver per che rason, 

Pugni da confession 

Se da che sfioca, 

Un dei quali a qualunque galantomo 

Prova la verita del mement'omo. 
Ghe Roma fassa chiasso, 

Perche nei tempi andai 

Qualche so bulo, qualche so gradasso, 

Ghe n a dei centenera destrigai; 

Ghe la vaga pomposa 

D'esser stada famosa, 

Perche i so nerboruti gladiatori 

Mi 

In mezzo dei tomei 

Copava co do dei 

Le vache e i tori; 

Che la vaga superba quela striga, 

Parlo, s' intende za, 

Come tanti a parla 

De Roma antiga, 

E parlo de quei tempi 

Dai present! lohtani, 

Che prosperava i ernpi* 

Che regnava i tirani, 

I Caracala i Atila i Neroni, 

La spiuma dei briconi, 

I quali al so cospeto, 

Per semplice dileto, 

Co ghe vegniva in testa, 

Quando i gera de vogia 

Ghe fava far la festa, 

Ghe fava far la fogia 

A quelo e a questo, 

No usando tra L'onesto 

E tra el baron 

JNissuna distinzion, 

Quando de fresca eta 

Se trovasse dota 

De bel aspeto, 

De forme erculee e fisico perfeto, 

Tantoche spesse volte in t' un stecato 

1/ omo robusto e forte 
Senz'esser scelerato 
I condanava a morte, 
Godendose sta razza buzzarona, 
(U espression popolar se me perdona,) 
De vederlo a lotar, 
Senza poder sperar 
Nissun socorso, 
Co la tigre, co Torso, 
Col lion, 

La pantera, la jena, 
Che al dito de Bufon 
Naturalista 
Ga fame dopo cena, 
E a prima vista 
La ve io magna un omo 
Come mi magno un porno, 
Sinche sbusa la pele, 
Spandendo a sechi el sangue, 
Perdendo le buele, 
Sbrega la carne el langue 
Longo desteso in tera 
Vitima de la fiera, 
Che coi so denti acuti, 
Dio ne difenda tuti, 
A son de morsegoni 
In manco de mezz'ora 
Lo riduse a boconi, 



Digitized by 



Googk 



276 



E lo divora. 
Sti mostri, sti sfcari, 
St'infami sanguinari, 
Sti stomi scelerati 
In odio al cielo, 
Per umano flagelo 
Al mondo nati, 
Sti teatri d' oror, 
Ste beoarie, 

Che adesso co l'agiuto del Signor 
Pertuto ze bandie, 
Da nualtri no gera tolerae 
Gnanca l'eta passae, 
Ne ai secoli piu barbari e rimoti 
Qua ga esistio sta sorte de galioti ; 
Nela famosa lata singolar, 
Che ra'd messo a cantar, 
E che per ani 

Ga fato i Nicoloti e i Castelani, 
Vitime no gbe ze de sta naftura, 
Nissuno va a incontrar 
Morte sicura, 
No gh'e da cimentar 
Bestie spietate, 
Cbe vaga in quatro zate, 
Ma gh'e precisamente 
Una classe de zente, 
Cbe senz'arme da fogo, ne da tagio, 

Col so solo coragio, 
E co la so bravura, 
A pugni testa a testa se misura, 
Rischiando tardi o presto 
Da quelo opur da questo 
De torghene un brueto 
De quei come che va 
Da confinarse in leto, 
E che la staga la, 
Por per aver la gloria, 
Decisamente eroi, 
De far cbe i nomi soi 
Passi a la storia. 
Ma eco la zornada 
Alafin capitada, 
E san Beraaba che 

Tuto el tempo de Pano ze assae sbriso, 
Ancuo vu lo trov& 
Un Parigi deciso, 
Una contrada 

Tutaquanta morbin, messa in parada: 
Se scomenza abonora 
Da pergoli e baleoni a meter fora, 
Dove che sta i signori, 
Tapei, damaschi, strati 
E rossi e verdi e a fiori 
De mile e piu segnati, 
E indove che ghe sta la zente varia, 

De classe secondary 

Coverte, covertori 

De cinquanta colori, 

Tovage, tovagioi, 

Sugamani, nizioi, 

Alcuni poco neti, 

Traverse, palagrerai, fazzoleti, 

E bonigoli e fasce e panesei 

De queli, za s'intende, da putei, 

Diversi mal lavai eo ancora suso 

Qualche segno infalibile de 1' uso. 
Le strade manifesta 

Un di de vera festa, 

Le boteghe sarae 

Ga porte e balconae; 

Da per tuti i cantoni 

Gh' e archi a lustro fin, 

Belissimi festoni 

Co l'oro cantarin, 

Quantunque alora 

In ste nostre contrae 

L'oro bon a boae, 

Che adesso ze spario, ghe fusse ancora. 
Tacai qua e la sui pali 

Gh'e emblemi, gh'e segnati, 

Gh' e bandiere 

Disposte in piu maniere 

Con figure alusive 

Dipinte o ricamae, 
Che da l'aria agitae 
Squasi par vive; 
Gh' e padigliooi e tende, 
Barache de boo sesto 
Per tuti quei che spende, 
E aver no ga podesto 
A so disposition 
Un pergolo o un balcon; 
E per la moltitudine ghe ze, 
Previo esborso de picole monete, 
Careghe, canape, 
Scagni, banchete, 
E poltrone e sofa, 
Dove con liberta 
Quei che se straca 
Se scnta, se destira, se stravaca. 
Va in ziro cabare, 
Cbe sa da ogio, 
Co fritole e bignfc 
Caldi de bogio, 
Gran piati de galani, 
Bagigi americani, 
Naranze, caramel, stracagaoasse, 
Storti e forti, fugasse, 
Zaletini, 

Carobe, brustolini, 
E a preferenza 

Bocai pieni de vin, 

Che crescer fa el morbin 

De quela udienza. 
Se vede le rochete 

Andar alte che mai, 

Se sente i scarcavai 

Che par saete : 

Gh' e ball, ghe ze canti 

In piu de qualche corte a 

E nei siti importanti 

Orchestre cfogni sorte 

De strumenti, 

Sonai dai piu valenti 

Professori ; 

Tamburi in quantity 

Perche i fava furori 

Anca per el passa, 

Trombete a bataglion, 

Che sempre in ate ocasion 

Vien impiegae, 

Violini, viole e corni, 

Che i gera in uso assae 

Sin da quei zorni, 

Ma che in aneuo ze a base. 

Precisamente come ze '1 subioto, 

Che se sona deboto 

In ogni casa. 
Sora le fondamente 



Digitized by 



Google 



281 

No gh' e caso de trar un gran de megio 

Da la strage de zente 

Yenuda da Castelo e Canaregio, 

Da san Marco, san Polo, da ogni sito 

E poveri e signori, 

Per esser del conflito 

Spetatori : 

Gh' e femene, gh' e omeni, 

De qualunque sia classe e eondizion, 

Pocheti galantomeni, 

Per quela gran rason, 

Che in sta categoria 

Da Adamo siua qua 

S'a sempre coinbina 

Gran carestia, 

Siben per quel che so 

Magior de adesso no; 

Gh'e i bull, i cortesani 

In scarpe coi galani, 

La turba dei giazzai, 

Che no finisce mai, 

La spiuaia dei galioii, 

I scavezzoni, i roti, 

I dreti, i borsarioli, 

Le niamare, i paudoli, 

Che senza gustar gnente 

Seguita la corente, 

I quali a conti fati 

122 

Da statistici esati 

Ze risultai adesso 

Sora tuto el complesso 

Dei viventi 

In numero de molto prevalenti ; 

Gh' e tosi, ghe ze tose, gh' e putei, 

Sinamente de quei 

Che ancora lata, 

Da qualche dona mata 

La condoti 

Per solo fin de ben, 

Ma che V inizia in pien 

Nela trista cariera dei galioti; 

E a sta giostra concore 

Tantissime signore, 

Che fervide de mente, 

Drio de quei pugni fissi e quele spente, 

Sa far ogni qual trato 

Per el so gran perche 

La regola del tre 

Da ragionato; 

In conclusion fra indigene e foreste 

No se vede che teste; 

Ze pieni a marteleto 

In ogni casa pergoli, balconi, 

Tarazza, altana, luminal e teto; 

Sui archi dei portoni, 

Sui capitei, su 1' erte, 

Tacai come luserte 
Ze i baroni; 
La tose da campielo 
Amanti del bordelo 
In abito da festa, 
E petenae 

Col so fioreto in testa, 
Se vede rampegae 
Su per le balconae, 
Avendo, messi in gala, 
I so morosi a lai 
Co la giacheta in spala, 
Coi cigari impizzai; 
E sina sora i rauri 
Se rege mal sicuri 
I lazzaroni 
Co F abito a taconi, 
Per imparar el modo da quei mati 
De far i pugni come che i va fati, 
E meter, la ze chiara, 
A partio la lizion 
Co nasce l'ocasion, 
Che no ze rara. 
Se vede el rio ocupa 
Da una gran quantita 
De sandoli e barchete, 
De passere, caichi, de peote, 
De topi, de batei, de gondolete, 

Bissone e malgarote 

Con lusso preparae, 

Cariche de persone a esuberanza, 

E tute in bela mostra colocae 

A debita dfotanza 

Dal ponte per lassar 

Che senza impedimento 

I eroi possa cascar 

Ben sasonai nel liquido elemento, 

E i possa, co* el pericolo ze serio, 

Co' ze nel so fiiror la baraonda, 

Trovar in mezzo a Fonda 

Un refrigerio. 

Liora del gran conflito ze iminente, 
Tuti sta la tirando i sporteloni, 
Nissun se move, nissun disc gnente, 
Par deboto che i sia senza polmoni, 
E per efeto de l'aspetativa 
Par che la no se trova anima viva; 

Quando rompendo el stato d'atonia 
Da tutiquanti, e tuto in t' un mumento, 
Contrassegni decisi de alegria; 
Se vede subitaneo un movimento, 
E se sente, preludio de la festa, 
Le orchestre che ve fa tanto de testa. 

Vien a marchia sforzada i combatenti 
Dai padrini legitiini scortai, 
E acioche no suceda inconvenienti 
In do file sul ponte i ze schierai, 

Dove i ghe lese regole e preceti, 
Che per altro i se scorda apena leti. 
Ha una banda se vede i Nicoloti, 
Tochi de zovenoti; 
Da st'altra i Castelani 
Forti, robust^ sani, 
E tuta bela zente, 
Omeni ben tressai, 
No minga mezze spente^ 
No roveri bolai, 
Musi da sant'ufizio, 
De queli a mio giudizio 
Da Basse de Caldier, 
Che aspeta el forestier 
Per farlo caminar co manco peso, 

per lassarlo la longo desteso; 
Vestidi questi e quei 

Come i fusse zemei, 

Con corsiereti e con calzoni bianchi, 

Papuzze, calze, e la so fassa ai fianchi, 

1 primi negra afato, 

E i secondi piu rossa del scarlato, 
Unica distinzion, 
Ghe gh'e tra le fazion. 
De Nicoloti ghe ze Nasavento, 
Granelo, Saltafossi, Petointiero, 
Canola, Descusio, Boba, Spavento, 
Brombola, Naso, Folo, Sbusafero, 

Magnarospi, Bonigolo, Saeta, 

Tacon, Calcagao, Brufolo, e Sangueta; 

Diluvio, Casagranda, Manganelo, 
Rusola, Capalonga, Pantegana, 
Mantese, Cagacasi, Radeselo, 
Smafaro, Supiasassi, Palandrana, 
Crepuscolo, Garatolo, Sangioto, 
Nespola, Drago, Siola, e Taramoto; 

Pantasso, Basapopoli, Cancreipa, 
Mescola, Carampetole, Busia, 
Ongia, Papuzza, Remena^ Balena, 
Morte, Tromba, Frescusene, Scarpia, 
E altri co dei nomi su sto tagio, 
Tuti pieni de forza e de coragio. 

De Castelani ghe ze Bocabela, 
Canfora, Panarizzo, Martorelo, 
Maroca, Stracacani, Tarantela, 
Sapasaldo, Sinonimo, Durelo, 
Tribolato, Tubercolo, Peochio, 
Sorze, Pavero, Gatelo e Zenochio; 

Spelonca, Ficanaso, Lazzareto, 
Barometro, Sospiro, Sbrogiaura, 
Centomile, Omicidio, Tiradreto, 
Spasemo, Rosegota, Sepoltura, 
Turbine, Tutobuso, Lasagneta, 
Brisiola, Tavarnele, e Caneveta; 

Giona, Ingiostro, Facaca, Copaoche, 
Subia, Palandra, Ortiga, Batichiodo, 

Gendena, Gomitorio, Centoboche 

Scrupolo, Pidepiombo, Panimbrodo, 

Sessola, Setechiape, Oreo, Smegiazza, 

E dei altri canonici de piazza, 

Dei quali no me par 

De dover seguitar 

La descrizioa, 

Tanto per la rason, 

Che ritegno sia afato indiferente 

Saver el nome d'ogni combatente, 

Quanto per la paura, 

Se me devo basar su Fesperienza, 

Che a sto passo ariva co la scritura 

El benigno letor se me indormenza, 

No per virtu del canto, 

Che Don ardisso de pretender tanto, 

Quantunque da sto lato, 

No la ze presunzion, 

Go la sodisfazion, 

Che i mii versi prodigi a sempre fato, 

Ma perche a tanti co facilita 

Se ghe concilia el sono a star alenti, 

E ze ben natural se sin se da 

De quei temperament], 

Secondo el parer mio 

Proprio beati, 

Che ga sempre dormio 

Dache i ze nati. 

Ma eco che '1 sussuro 
Del timpano e '1 tamburo 
Dapertuto ribomba, 
El rauco son de la tartarea tromba, 
E quel de la trombeta, 
Anunzia che a mumenti 
I nostri combatenti 
Se le peta: 
A sto primo segnal 
Sucede general 
Un movimento, 
Ze 1 popolo in fermento, 
Inquieti ze i tosati, 
Ze i omeni insolenti, 
Le done ze bisati, 
Le tose ze serpenti, 
Se move la marmagiaj 
Fa chiasso la canagia, 
Fa strepito i galioti; 
Sbragia corendo i cani, 
E intanto i Nicoloti, 
E intanto i Castelani 
Nel so inter no contenti 
Al solo imaginarse, cbe deboto 
I pol per i tratati sussistenti 
Darsene un furegoto 
Da veri professori 
Go licenza de tuti i superior^ 

423 

Disposti in gran parada 
Sul ponte e su la strada, 
Butando fogo i e la 
Col naso ranzigna, 
Coi denti streti, 
E co la tremariola 

Per la violenza de dover star quieti; 
No i pronunzia parola, 
I se varda, i se mira, 
Tirando tanto d'ochi, 
E convulsi da Fira, 
Ma saldi de zenochi, 
Senza che nissun veda e nissun senta 
Quei brutissimi cefi 
Coi moti e coi sberlefi 
I se cimenta, 

Sinamente che '1 mascolo se sbara, 
E vien averto el campo de la gara. 
Ne '1 sbaro i sente apena, 
Che come dei mastini 
Molar da la caena, 
Come tanti sassini, 
Che quando co spavento 
A saltqr li vede fora del fosso 
Su Tistesso mumento 
I ve ze adosso, 
Ve ferma, ve agredisce, 
Ve spogia, ve bastona, ve ferisce 

Senza sentir un fi& de compassion, 

E basta che ghe ocora, 

Co un stilo o co un trombon 

In t'un bater de ochio ve fa fora; 

Gome faria la tigre nela tana 

Dopo una setimana 

De disun, 

Se mai se combinasse 

Che se ghe aprossimasse 

Qualchedun; 

veramente el lovo se un agnelo 

A Fora del disnar 

Lo andasse a visitar 

Nel so tinelo; 

Asvelti quanto el lievro co' inseguio 

Da adrasto o da melampo 

Cerca pien de pipio 

De trovar scampo, 

Corendo in tal maniera, 

Che par a l'ochio che nol toca tera; 

Quanto lorangutan 

Se sola da lontan 

Senza bustina 

El vedesse una bela contadina; 

Presti piu assae del gato co' dal buso 

Da lu tanto spia 

El sorze sfortuna 

Ghe salta susoj 

E piti se se pol dir 

De la saeta, 

Che la se fit sentir . 

Qualche secondo dopo the la peta, 

I nostri patrii eroi, 

Che al dito de le carte 

Gera la magior parte 

Barcarioi, 

E fachini e becheri, 

E una masnada 

De zente dedicada 

A dei mistieri 

Che fusse su sto tagio, 

Purche de bel' aspeto,, 

De forza e de coragio; 

Piu presti, lo ripeto, 

De quel che mi lo digo, 

Da la rabia furenti 

Tuti ghe salta adosso al so neniigo, 

E senza compliment! 

Al primo simiton 

Patatin, pataton,, 

Da orbi lavorando, 

Ognun dal proprio canto 

Pugni va refilando 

Da ogio santo; 

E sicome lo sa chi ze proveto, 

Che nela confusion 

El puguo spesse volte va sogeto 
A gran trasformazion, 
Cussi nel pien furor 
De la tempesta, 
Nel'ardente calor 
De quela festa, 

Quando i pol, quando i crede e quando i 

trova, 

Che al bon esito giova, 

I mola a profusion 

Secondo 1'ocasion 

Peae che ghe l'impata 

A la piu brava zata 

Cavalina, 

E a qualunque sia musso co' el se ustina, 

Pizzegoni de quei, 

Che par tanage i dei, 

Spente cussi ben dae, 

Che cascar deve 

Zozo a gambe levae 

Chi le riceve, 

Sberloti che riduse le ganasse 

Come tante fagasse, 

Stramusoni potent 

Che co' i toca 

Fa saltar fora i denti 

Da la boca, 

Scopole cussi Gsse, 

Che per el manco le ve imatonisse, 

E pignate de quele, 

Che a chi ghe ne vien una refilada 

Ghe riduse in panada 

Le cervele. 
Come tanti demoni in modo orendo 

Uno contro de l'altro 

Se va tuti batendo, 

E quel che ze piu sealtro, 

Che ga magior bravura, 

Che ga cuor, 

Paga el competitor 

Con un'usura 

A segno esuberante, 

Che son certo 

No torave el piu esperto 

Stochizzante, 

Quantunque me sia accorto 

Esserghe in sto raporto 

Ai di presenti 

Dei geni veramente sorprendenti. 
Fra tanti Castelani e Nicoloti 

Nel ardito cimento 

Per la gloria condoti 

In quel mumento 

Da l'astio, da la rabia^ 

Senza saver ancora. 

Come 6 dito qua sora, 

Per che rason i gabia 

Fra de lori 

Quel'ira, quei furori, 

Da cossa che procede 

L'odio cussi acanito, 

Per el qual i se vede 

Spontanei nel conflito 

A capitar, 

Per poderse pestar 

Da disperai, 

A la parola come bacalai, 

E co la piu decisa indiferenza, 

Co tuto el sanguefredo 

Meter a repentaglio l'esistenza, 

Emuli de Rinaldo e de Gofredo; 

Fra tanti, lo ripeto, 

Dotai de sto dileto, 

Che a chi ze come mi fio de paura 

Ghe par contro natura 

Tuti fa la so parte a maravegia, 

No ghe n'e gnanca uno da scartar, 

Che tuti se somegia, 

Generosi anca trope, a dispensar 

Pugni che se pel dirghe martelae, 

Bote, spente, peae, 

Che maca i ossi 

Ai piu forti colossi, 

E imponaria 

A un Ercole, a un Golia. 

El primo co do pugrti da cartelo 
Riduse '1 so rival come una strazza, 
Uno ghe lo refila sul cervek>; 
E quelaltro in tel vodo ghe lo cazza; 

Elsecondo ghe da co tanta ira 
Un tonfo madornal fra capo e colo, 
Che in tera semivivo lo destira 
Zoso a gambe ievae tamquam pandolo; 

El terzo al so nemigo salta ai ochi, 
E co le onge ghe li porta, fora, 
Intauto ehe piu abasso coi zenochi 
Senza inisericordia el lo laora; 

El quarto una pignata ghe consegna 
Cussi ben calcolada e cussi fissa, 
Che ghe fa butar sangue da la tegna, 
E no gh'e piu speranza che '1 guarissa } 

El quinto co le man ghe va a la testa, 
E lo brinca infuria per i cavei, 
Strassinandolo sina che i ghe resta 
Co la pele del cragno in mezzo i dei ; 

El sesto imbestialio ghe piomba adosso 
Co un colpo, misura cussi potente, 
Che ghe shrega la came e spaca 1'osso, 
Come mi spacarave un curadente; 

El setimo piu forte de Sanson 
Con un pugno spietato in te la panza 
Lo sbalza in aria a l'uso de balon 

A vinti boni passi de distanza; 

L'otavo ghe da un memini coi fiochi 
Da farghe de la boca una sportela, 
Ghe sbalza fora i dentin e ghe va a tochi, 
Sbusando la ganassa, una mascela; 

El nono con un colpo sotobanca^ 
Senza ehe l'aversario se lo aspeta, 
In boconi ghe fa la gamba zanca, 
Come che se faria d- una bacheta; 

El decinio da bile trasporta 
Al so competitor ghe da le croste, 
Lo va pestando piu d' uu bacala, 
E ghe riduse in fregole le coste; 

L' undecimo ghe incastra un pizzegon 
Co tanto acanimento in t'una slaca, 
Che do lire de carne in t'un bocon 
Co F osso relativo ghe destaca ; 

El decimoseeondo mviperio 
L'aversario sul fato fa sbasir 
Co un pugno de calibro ben riuscio 
In certo sito che no vogio dir; 

E tuti in conclusion nela barufa, 
Nela gara spietata, nel trambusto, 
Come fiere decise i se petufa^ 
I se pugna, i se petena de gusto. 
Mostrando in ato pratico che prode 
Ze tanto quel che da che quel che scode- 

Da eroi tuti combate 

Col so competitor, 

Tutiquanti se bate 

Co intrepido valor, 

Co siogolar maestria 

Nel gran cimento, 

Tantoche pararia 

Divertimento 

Darse pache sonore, 

Darse bote de quele 

Da lassarghe la pele 

Anca se ocore; 

Se contrasta la gloria, 

Se alterua la vitoria, 

Ossia qnelo da questo 

In forza prevalente 

El ghe ne tol su un pesto 

Che no ve digo gnente, 

E questo che de l'esito se gode 

Da la un pocheto resta 

Da st'altro prode 

Consola da festa; 

Tizio, che per mezz'ora 

In tanta so malora 

El manda tutiquanti 

Queli che ghe vien soto, 

Intiva dopo tanti 

In quelo dal saroto, 

Che lo inzuca, 

E lo serve de barba e de peruca; 
Gajo al de la famoso, 
Che contro i piu acaniti combatenti 
Ze sta sora la i>roca vitorioso, 
Alafin trova pan per i so denti, 
Avendo una sGonflta, 
Che grazia granda de salvar la vita; 
E l'ardito Sempronio, 
Che co imenso coragio 
S' a misura coi bravi da demonio, 
El peta drento in quelo dal formagio, 
Che assae de hi piu forte 
El lo riduse a morte; 
Piero che a vinto Polo, 
Dandoghe un pugno solo 
De quei che ve lo zuro 
Se butaria zo un muro, 
Ze vinto da Martin 
Con un solo papin, 
Ma da in tal forma, 
Che '1 va longo desteso e par che '1 dorma. 
Zizole col confeto, 
Lasagnoni, 

Che ghe ne ze scometo 
Dei milioni; 
Buli che su la tera 
Drio le anagrafi esate 

Ghe ne ze dapertuto a centenera, 

E spezialmente in ste contrae beate; 

Omeni al mondo nati 

Per far chiacole molte e pochi fati, 

Dei quali in ogni tempo ghe n'e stai, 

Ma che presentemente 

Ze in modo sorprendente 

Propagai 

Per cita, per vilagi e per campagne, 

Da darghe '1 muso drento 

A sti spacamontagne 

Ogni mumento, 

Varde con che coragio, 

Con che disinvoltura, 

Ste bestie da saragio. 

Sti mostri de natura, 

Fermi nel so progeto 

No fa parole e se ne da un brueto : 

Sansoni, Ercoli, Alcidi, e tutiquanti 

I piu forti ziganti, 

Che vigor osi e arditi 

Gave opera prodigi in tanti siti, 

E che al genere uman 

Gave fato capir quanto vantagio 

Ga chi mena le man 

Co del coragio, 

Vegni vegni a veder, 

Ch' anca senza rason^ 

Per semplice piacer, 

Per singolar passion, 

Per so divertimento, 

I nostri Castelani e Nicoloti 

I se fa generoso tratamento 

De pugni, de sberloti, 

De spente, de peae, de pizzegoni, 

De pignate 

Spietate, 

E de sgrafoni, 

Da far per el dolor, 

Che ze eloquente, 

Andar el scodidor 

In acidente: 

Vegni vegni, che degno ze 1 sogeto, 

E che vegna ogni classe de persona 

A veder come ancuo qua per dileto 

La zente piu robusta se bastona, 

Come che combatendo testa a testa 

I se flagela e pesta 

In modo tal, 

Che ghe ne indormo ai bruti 

Per finir squasi tuti 

A l'ospeal, 

E come da l'orgasmo entusiasta 

Qualcun canta vitoria 

Nel'ato che dai pugni snombola 

L' e drio a spirar sul campo de la gloria. 

Per ore co le ore 
I nostri eroi 
Ze dove che pin ocore 
Atenti ai fati soi\ 
Dando e tolendo suso 
Tutiquanii d'acordo 

De quele pache che no ze piu in uso, 
Dei pugni tali che li sente un sordo, 
Sinche dai, tira, para, 
Sucede '1 parapiglia, 
No ga piu fren la gara, 
L'ordine se scompiglia, 
Nasce la confusion, 
E in mezzo d' un concerto 
De pugni a profusion, 
Che ve l'acerto 
Par tante canonae, 
In mezzo le scalzae 
De quei veri animali, 
Che senza esagerar 
JNissun ga da invidiar 
Mussi e cavali, 
Fra t^nto tananai, 
Che tuti ga ridoto 
Piu o maneo sasonai 
Da quela nova specie de saroto, 
Chi resta senza fia, 
Ne pol phi dip parola, 

E ze po da la tola 
Strueoia ; 

Chi cerca de seampar 
Da la borasca 
Per farse medicar. 
Ma debole o che '1 casea 
Opress^ dal dolor, 
tenta inuiilxuente 
Superar ei furor 
De la corente, 
Che se lo porta via 
Indove nol voria; 
Chi ridoto deposta un sancassan 
Par che deboto el mora 
Senza trovar un can 
Che lo socora; 
Chi tuto in t'uo raumento 
Ze da la calca spento, 
Ne podendo far fronte 
El vien precipita 
Zoso del poiite, 
E senza volonta 
Va a far un bagno 

Spesso cascando sora al so compagno; 
Chi invece dal timor de la sconfita, 
Azzardando la vita 
Temerario, 
Se buta volontario 

In mezzo el rio, 

E I'aversario se strassina drio; 

Chi in tera destira 

Dal sfinimento 

Con un resto de fia 

Da pugni al vento, 

Credendo Dio sa quanti 

De averghene davanti; 
Chi in fregole ga i ossi, 

Chi i brazzi scavezzai 

E per i pugni scosst 

E per i pugni dai; 
Uno ze tuto pesto, 

Sf altro ze scortega, 

Uno ga roto el cesto, 

St' altro ze snombola; 
Chi resta con un ochio, 

Chi co una rechia resta, 

Chi ze sloga un zenochio, 

Chi frautuma la testa; 
Chi ga una gamba rota, 

Chi el naso sfracassa, 

Chi ciga, chi sangiota, 

E chi no tira el fia; 
Chi spande le buele, 

Chi perde el radeselo, 

Chi ga su la so pele 
Piu busi d' un crielo; 

Una ze pien de gnochi, 

Afato sfigura, 

St'altro la came a tochi 

Lassa de qua e de la; 
E finalmente tanti, 

Che tanto a resistio, 

Chi va col muso avanti, 

Chi va col culo indrio ; 
Ne avendo piu maniera, 

Estremo de sventura, 

De alzarse su da tera 

Per quanto che i procura, 
Miseramente i resta 

In mezzo <fe la fraca 

Pestai come se peste 

La triaca. 
Intanto da le strade e fondamente, 

Da T alto de le case, 

El strepito se sente 

De quei che se compiase 

A veder sto flagelo, 

Che adesso saria ingrato; 

Se sente questo e quel© 

Co tanto die gargato 

Infervorai 

A cigar che i se sfende .... bravi • . . . dai, 

E dapertuti i lati 

Se ascolta replicati 

I clamorosi eviva 
Che fa la comitiva, 
EI chiazzo, i batimani 
Dei diversi comploti, 
Chi ai bravi Castelani, 
Chi ai prodi Nicoloti. 
Buta chi va in giacheta 
Per aria la bareta 
Coi picoli acessori. 
Ognun za me capisce, 
Che la tanti de lori 
Custodisce, 

Non avendo rimorso de conscienza 
De regalar l'udienza; 
Stanza in alto i capei 
Anca le teste che no ga cavei, 
AI publico mostrando in sta maniera 
La so zuca pelada volentiera, 
Segno piii che evidente 
Del giubilo che i sente; 
Sbampola a centenera fazzoleti 
De richi e povareti, 
E bianchi e quondam bianchi e de color, 
Senz' abadarghe qualcbedun bislaco, 
Orba dal bon umoiy 
Se '1 Io ga sporco slodro da tabaco, 
indecente ridoto 
Da piu d'un sgnacaroto; 

A risme da ogni parte 

Va svolazzando carte 

Go canzoii; co epigrami, co soneti 

Composti da poeti 

Senza ne ti ne mi, 

Compagni pressopoco 

A qualche nostro aloco, 

Che misurando i pi 

Col so compasso 

Crede de superar, 

almanco d'imitar, 

L'Ariosto e 1 Tassoj 

E dopo quel tantin de petenada, 

Che stando ai risultati 

La ga costa salada 

A sta razza stranissima de mati, 

Dopo de tanto chiasso, 

Dopo tanto fracasso, 

E tanto fogo, 

Una tregua ga logo 

De ininuti, 

Perche i Y a spesi tuti. 

itluse che in Pindo nel piu ameno sito 
Ve soministra Giove 
Alogio gratuito 
A tute nove 
In camare apartae 
Da star comode assae, 
Zente che sia proveta 
Per servirve a bacheta 
A tute Tore 

In qualunque sia forma e co've ocore, 
Generoso salario 
Sul fondo de ¥ erario; 
Acid senza misura 
E de note e de di 
Ai bisogni supli 
De la natura, 

£ casa de campagna, 

Che no gh' h la compagna 

Nele contrae beate 

D'Elicona, 

Dove benche tosate 

Tute da maridar 

Fe quelo che pol far 

Qualunque dona., 

Godendove V ista 

Per rinfrescarve 

De andar spesso a bagnarve 

In piena liberla 

Nuando da sirene, 

E una o l'altra metendoghe el mistra 

Nele aque tranquile d' Ipocrene, 

Che come una madera, 

Come un* ambrosia vera, 

I poeti valenti 

Se le beve da ingordi col mastelo 

Per digerir i gastrici potenti, 

Che ghe agrava spessissimo el cervelo, 

E dopo infervorai, 

Del Pegaso montai 

Sora la gropa, 

I va de gran cariera, 

A risehio che i se copa, 

Sul monte dove i spera 

Co la chitara al colo, 

E la so scienza 
De divertir Apolo, 
E i lo indormenza. 
Muse, lo torno a dir 
Per farme ben capir, 
Ve racomando 
Ancuo no me seche, 
Perche quante che se 
Tute ve mando 
Senza nissun riguardd 
A torvelo da nardo 
Sul mumento, 
Che per un argomento 
Serio come ze questo, 
Vualtre bardassone, 
Lo zuro, lo protesto, 
No se bone, 
Anzi a parlar da amigo 
Co le vostre romantiche mocae 
Me saressi de intrigo 
Grando assae; 
Ma invece in assistenza 
A infonderme nel sen 
La potente semenza 
Del velen, 

E conservarme nek nova scena 
Robusto l'estro e fervida la vena, 
Che me vegna Megera, 

E Tisifone e Aleto, 

Acid nela maniera 

A sto vasto sogeto 

Confacente, 

In t'un modo eloquente, 

E «on no quadro vero, 

Mi possa al moodo intiero 

Far palese 

Co del proflto assae 

De ste teste scaldae 

Le ardite imprese; 

Che me vegna davahti 

E fade e negromanti, 

Orchi, foleti, 

E spiriti maligni e maledeti, 

Che sconti nele grote 

Tuto el zorno 

Solamente la note 

I zira atorno 

Con pratiche barone 

A insolentar le done; 

Che vegna coi so corni Fei. 

Satana, Radamanto, Belzebu, 

E tutiquanti i diavoli, i serpenti, 

Che nel profondo abisso de 1' inferno 

Inasprisce i tormenti 

De chi ze la in eterno 

Condanai, 

In pena ai so pecai 

A brustolarse el cesto, 

E tutoquanto el resto; 

Che i vegna, si che i vegna, 

Che K aspeto, 

Avendo gran bisogno che i me insegna 

El barbaro dialeto 

Del tenebroso regno 

De Pluton, 

Che assistio dal mio inzegna, 
Da le mie fnclinazion^ 

Dal mio talento, 

Lo imparo in t' un mumento, 

E cantando cussi 

La festa de sto dr 

Tanto imponente 

Counlinguagio al gran tema conveniente, 

Con un detaglio esato, 

Con un stil novo afato, 

E de mi degno, 

Senza mai scapuzzar 

Podaro sodisfar 

L'assunto impegno. 

Ma el corno benemerito, 

Che stando a de le ingenue tradizion, 

Piu assae per el preterito 

In diverse ocasion 

Gera adota, 

Sona da dispera 

Per dar secondo l'uso 

Al popolo distrato 

1/ aviso che va suso 

St'altro ato. 
Sul campo de la guera 

Sventola la bandiera 

Nele forme fissae 

Per sta funzion 

Da legi sanzionae 

Fra le fazion; 

La zente a boca averta 

Toma a meterse a l'erta. 

El mormorio se quieta, 

E pronta la trombeta 

Da el segno che ze l'ora 

De petufarse ancora. 
Come 1 cavalo che no sta piu in strope 

De la scuria insolente al primo indizio, 

E tol a precipizio 

El do de cope; 

Come che core i cani, argante e moro, 

Co' a la rechia del toro 

I vien molai; 

Come che coraria 

L'orsa se a caso mai 

Se vedesse la prole a portar via; 

Opur qualche afama 

Che osservasse in distanza 
Un pranzo destina 
Per la so panza; 

per dir megio come in pin d' un sito 
Core 1 fator co ze scadu 1'afito, 
Cussi corendo a gambe i Castelani, 
Corendo come lievri i Nicoloti, 
D'ogni timor lontani 
De vederse ridoti 
In quei frangenti 

Soto un forte aversario socombenti, 
In manco d' un mumento, 
Piu rapidi del lampo, 
Piu presti assae del venlo 
Tuti se trova in campo, 
Tuti se trova al ponte 
Co Finimigo a fronte, 
E la un orchestra piena 
De pugni dai de schena 
Sul fato se rinova, 
Dando novela prova 
De valor, 

Anima da la rabia e dal furor, 
Requisiti che genera el conflito 
Assae piu interessante e piu acanito. 
Se vede Nasavento 
Taca da far spavento 
Col fiero Martorelo, 

Che ghe ne da un flagelo ■; 

Se vede Remena, 

Che co un pugno mala 

In abreviatura 

Manda Spelonca squasi in sepoltura; 

Pulese che in cordele 

Ghe riduse la pele 

A Tribolato, 

Doparando le onge come '1 gato; 

Rrufolo che a Polame 

Ghe frantuma el corbame; 

Petola che a Mastela 

La testa ghe sfrasela; 

Mantese ch$ pien d'ira 

Se bate co Pavero e lo destira; 

Smafaro che a Zenochio 

Ghe porta fora un ochio; 

Cagola che co Ruso 

Se afronta e le tol suso ; 

Mescola che a Triaca 

Co un pugno da coi fiochi 

Ghe scavezza una slaca 

In quatro tochi; 

Magnamorti che spira 

Vitima d'un sberloto 

Del peso d' una lira 

De la tremenda man de Taramoto; 

Da un pugno de Tacon 

De quei da confession 

Ze Sbrogiaura 

Senza rimedio mastruzza a dretura ; 

Subia da una scalzada, 

Che ghe refila Peso, 

Casca longo desteso 

Su la strada; 

Folo co una pignata 

Te me inzuca Patata 

In tal maniera, 

Che semivivo lo caluma in tera; 

Co un memini de quei 

Da far duri i cavei 

Frescusene a Majroca 

Ghe cazza fora senza compliinenti 

Tuti i trentatre denti 

Da la boca; 

Gerondio a Masaneta 

Un cargo ghe ne peta; 

Ze Calo da Scarpion 

Struca come un limon; 

Baronzolo e Scarsela 

Da cani i se flagela; 

Da Peto Setimana 

Laora ze a filagrana; 

Naso ghe fa a Sbampio 

In fregole el dadrioj 

Infati una caterva 

De sti tabid se osserva, 

I quati messi in tela 

Da classici pitori 

Saria una cossa bela 

Da guadagnar tesori, 

Da dargbe scacomato 

In quanto sia argomenti 

Ai quadri che ga fato 

I piu valenti; 

Saria cossa gradita quanto mai 

A veder per esempio piturai 

Rusola che a Durelo 

Te ghe spaca el cervelo ; 

Trotolo che da Ingiostro 

El ze ridoto un niostro; 

Datolo che da Sechio 

Ze fato un santo vechio; 

Spavento che da Aborto 

Lassa ze mezzo morto; 

Siola che a Lazzareto 

El ghe ne da un brueto; 

Drago che a Tutobuso 

Ghe fa tanto de muso; 

Gatolo che a Balena 

Co tuta indiferenza 

Ghe scavezza la schena 

De presenza; 

Corno che a Mastegbela 

Ghe rompe una mascela; 
Buganza che a Spavento 
Ghe fa far testamento; 
E cussi tutiquanti quei eampioni 
Piu forti dei lioni 
Con aplauso e piacer 
Dei spetatori, 
Bravi del so mistier, 
Se petufa da veri professofi, 
Lassando assae de raro da una parte 
Le principali regole de Farte, 
Motivo per el -qual gnente vien fato 
Senza aver un felice risultato. 
Difati la co' el ease se presenta 
No se ghe da una spenta 
A F aversario 

Senza mandarlo zo col tafanario; 
No ghe ze stramuson che a chi el ghe toca 
I denti no ghe sbalza da la boca; 
La no se da un sgrafen 
Che no piova zo el sangue a pissolon: 
Pignata no vien dada 
Senza la so inzucada; 
No ghe ze pizzegoni 
Che no se porta via 
Co la pele fornia 
Carne a boconi; 
No se da scopazzon 

El piii clemente 
Che no manda el paziente 
A tombolon; 
No sbara la scalzada 
El pie d'un prode 
Che no costa salada 
A chi la scode; 
E no se mola un pugno 
Che no se roinpa un sgrugno, 
coste, o gambe, o brazzi 
A quei 5 per no dir altro,a quei strambazzi, 
Proseliti de Marte, 
Dei quali una gran parte, 
Sia Castelani opur sia Nicoloti, 
Finisce la campagna 
Come i pifari noti 
De montagna, 
Che per sonar ze andai, 
E invece i l'a sonaK 
Poco su poco zo quelo che spesso 
Facilmente se vede 
Che fra de nu sucede, 
E ze sucesso. 
Ma strenze 1'argomento, 
I/afar deventa bruto, 
Cresce '1 combatimento, 
E a profusion pertuto 
Pirn de qua, pum de la 

Pugni e tonfi se da 

Cussi spietati 

Che trema i fabricate 

E che lontan un mio 

Fa che se senta 

El sordo mormorio 

Che ve spaventa. 
In centomile modi, 

In forme diferenti, 

Come se quei tormenti 

Fusse un godi, 

Co studio e co bravura, 

Senz' ombra de paura, 

Con un coragio grando 

I se le va pusando, 

E no i stralassa mai 

Per aver le man strache, 

esser da le pache 

Snombolai, 

Anzi qualcun, che no s'aveva acorto, 

Seguitava a dar pugni, e gera morto. 
I eviva popolari 

A quela scena 

In modo senza pari 

Se scaena; 

Se rinova el fracasso, 

Se ripete el bacan, 

E el ceto manco basso 

Fulmina i batiman 
Dal giubilo che '1 sente, 
Efeto de bon euor, 
A veder tanta zente 
Sul campo de F onor 
Squasi distruta 
Da una tempesta suta 
De pugni madornali, 
De slepe, de sgrafoni, 
Bote da caporali, 
Garofoli, pignate e pizzegoni, 
Genere de conflito, 
Al qual a bon dirito 
Spetaria 

I elogi che vien fati 
A qualche gran caia 
Da le meschine idee dei leterati, 
Ch' esalta una insensada, o una fredura, 
Come sagjo de inzegno e de coltura, 
E tante volte e tante 
I porta ai sete cieli un ignorante. 
Sto strepito, che tanti me conferma 
De averlo sin sentio 
Nela nostra vicina teraferma, 
Senza tregua va drio 
Sin che i rapresentanti le fazion, 
Che ga la comission 
De star atenti, 

Montai sora un palcheto 

Vestii da cavadenti, 

Go tanto de coleto, 

Cravata de sie dea, 

Camisiola de sea, 

Braghe curte, vetah, 

Scapini, fiube, spada, 

Bocheta alta do brazza, 

Manegheti che sQoca, 

La so mata lumazza, 

El so cigaro in boca, 

E al fianco do bocai 

De vin moscato 

Per bagnarse '1 gargato, 

E star svegiai, 

Vedendo le do armate 

A forza de pugnar 

Deboto andate 

A farse buddar; 

Vedendo chft a muinenti 

I aneora combatenti 

Tutiquanti 

No pol pte andar avanti; 

E vedendo ehe Febo de cariera 

Abandonando el ponte 

Ghe dh logo a la sera 

Per far da l'orizzonte 

El gran caorio, 

E dopo de 1' Aurora 
Da l'onde vegnir fora 
El zorno drio, 
A norma del statute, 
Che a mente i lo sa tuto, 
Prima ehe fessa scuro 
I manda per stafeta 
L' ordine ehe T tamburo 
E la trombeta 
A 1'uso militar 
I se meta a sonar 
La ritirata, 

Aeioche sia sospesa su Tistante 
Quela lota spietata 
E stravagante, 

Dove chi resta in condizion piu trista, 
Piu vien considera, piu gloria aquista. 
Co un sussuro de casa de culu 
Tutu, tutu, tutu, turututu, 
Tan, tan, tarapatan, tarapatan, 
Come no i avesse mai mena le man, 
Come precisamente 
I gavesse scherza, 
Anzi come se gnente 
Fusse st&, 

L' odio, ¥ ira, la rabia, la vendeta, 
L'astio, l'antipatia, 
A quel segnal se quieta, 

E va cussi feoia 
De pugni la cucagna, 
Una tremenda guera, 
Che no ga la compagna 
Su la tera; 

Ossia per ben spiegarme 
Con chi ze un poco tondo, 
De tanti fati d'arme 
Nati dache gh' e mondo, 
Nissun ga certamente 
Pep la causa e l'efeto 
Merito prevalente 

De la pugna che forma el mio sogeto. 
i\o el gran combatimento de Granson, 
Nel qual a Carlo el belo 
Un colpo de canon 
Ga porta via el capelo 
E la peruca 
Rasandoghe la zuca; 
No quelo de Abukir, 
Che a obKga el gran visir 
Salabaki 

De star sconto tre di 
Drento in burata, 
Acioche Finimigo no lo cata, 
E co Fe vegnu fora 
El gera da farsora; 
No quel su Faque d'Azzo neFEpiro 

Fra Marcantonio e Gesare Otaviano, 
Nel qual el primo per so gran deliro, 
E in conseguenza per so imenso dano> 
De la bela Cleopatra inamora, 
Anzi fora dei modi inasenio, 
Vedendola a scampar, da dispera 
Co la so nave ghe ze corso drio, 
Come, le me permeta, 
Per bezzi corarave ogni poeta, 
Lassandogbe cussi, Fe pura storia, 
Al secondo completa una vitoria, 
E in conseguenza el gusto 
Senza dificolta 
De vegnir proclama 
Cesare Augusto ; 
No quelo de la Boina strepitoso, 
Che Giacomo secondo spaventa, 
Vedendo el so nemigo vitorioso, 
In Franza ze scampa 
Vestio da dona, 

E i Stuardi ga perso la corona; 
No el tremendo conflito a san Quintin 
Nel qual se conta el fato, 
Che '1 principe Culin, 
Strategico in quei tempi rinomato, 
Corendo a piu non posso 
De negra note in piena ritirata, 
S'a nega drento un fosso - 

Co l'armata, 

Che tra cavali e fanti 

Gera cinquantamile e no so quanti; 

No la bataglia elassica de Cane, 

Indove che de Anibale i guerieri 

I ga fato de Faqnile romane 

Quel che fa dei polastri i galineri; 

No la spietata soto Salaniina, 

Nela qual Serse e tuta la so armata 

Da Temistocle grego, testa fina, 

Ze sta magna in salata; 

Quela che Tanierlan 

A colpi de atagan, 

Monta in furori, 

Ga tagia suso a fete 

El fiero Baiasete 

E sucessori; 

Quela su FElesponto 

Nela qual Ibrain 

Do zorni ze sta sconto 

In t' un camin 

De queli de cusina, 

Da dove una matina 

Abasso l'e casca, 

Se la storia ze esata, 

Dal fumo sofega, 

Drento in pignata 

Con un spavento estremo 

E sorpresa del cogo, 
Che gera in palagremo 
Atomo al fogo; 
Quela de Samberi, 
Nela qual in t'un di 
La trupa dei Bretoni 
Ga fato i Gali deventar caponi, 
Ossia a l'iinensa armada 
Dei Francesi 
Ga da una tal castrada, 
Che piu de mezzi l'a lassai destesi; 
Quela de Trebisonda e de Baruti, 
Quela de Benevento, 
Dove i ze morti tuti 
Dal spavento; 
Ne le tante che a da 
Nele diverse eta, 
Veri campioni, 
I nostri peruconi, 
Piu fiere de la* fiera, 
Che sventolava su la so baadiera, 
E che sempre ga fato in ogni sito, 
Sia per tera o per mar, 
LT inimigo tremar 
Col so rugito. 
La lota, torno a dirlo, che mi canto 
Su tute porta el vanto, 
Se nei combatimenti che o descrito 

E in qualch'altro conffito 
De sta sorte 

Da le spade, dai schiopi, dai canoni, 
Gontro so vogia ga incontra la morte 
Dei omeni a milioni, 
Serviado de uno solo a 1' ambizion, 
Al torto el pin patente> 
per puro acidente 
A la rason, 

Ne a termina mai senza 
Generar qualehe seria conseguenza; 
Invece nela pugna, che da ani 
Clamorosa ga logo 
Fra tanti Nicoloti e Castelaiii, 
No gh' e arme da tagio, ne da fogo> 
Ze raro el caso che qualcun sia morto, 
Tuti per conto proprio se petufa, 
INissuno ga rason, nisstin ga torto, 
E al fin de la barufa, 
Fora de tanti consolai da festa, 
Qualunque cossa resta 
Su la tera 

In te Fistesso stato che la gera. 
Tasa dunque la storia 
Le antiche guere, i graa combatimenti, 
Anzi se ghe ne perda la memoria, 
No essendo piu argomenti 
Degni che i leterati 

Vaga a deventar mati, 

Ne essendo piu sogeti 

Che merita esser leti, 

Se quel che mi decanto 

Su tuti porta el vanto; 

E tasa anca la fama prepotente 

Le vechie feste, i chiassi, i bacanali, 

Che a Tebe, a Sparta, a Roma anticamente, 

Nel tripudio rivali, 

Se faceva frequenti 

In quei bei ani, 

Che coreva i talenti 

Gome fra nu che core i e&rantani, 

Se za anca da sto lato, 

Anca soto sto aspeto 

Con un confronto esato 

Superior ze de molto el mio sogeto, 

Perche se qua da stolidi, da mati, 

Senza saver percossa i se bastona, 

La in mezzo a gusti infami e depravati 

Se adotava ogni massima barona, 

£ se andava co genio e studio grando 

Le pratiche piu inique esercitando. 
In base a tuto questo mi me par 

De poder esclamar 

Senza paura 

D' una giusta censura : 
Oh! fiera lota, oh! pugna strepitosa, 

Oh ! tremenda barufa, oh ! ardita impresa, 
Oh! gara formidabile e famosa, 
Dache moado e sta mondo mai piu intesa, 
Oh ! contrasto acanito, oh ! eroica guera, 
Oh! zorno memorando su la teraj 

Oh! spetacolo raro e sorprendente, 
Oh! quadro singolar che val mifioni, 
Oh! scena prodigiosa e comovente, 
Oh! preziosa racolta de lioni, 
Oh ! strepito, oh ! trambusto, oh ! tananai, 
Oh! esercito de mati spiritai; 

Oh! robusti colossi de natura, 
Oh! trupa dei piu scelti paladini, 
Oh! modeli de forza e de bravura, 
Oh! turba valorosa de fachini, 
Oh! strani mostri de la specie umana 
Da la specie ordinaria assae lontana; 

Oh! geni a la parola stravaganti, 
Oh! afato nova razza de Sansoni, 
Oh! gusti che no ze de tutiquanti. 
Oh! purissimo estrato de campioni, 
Oh! coraplesso de pele da tamburo, 
Oh! masnada d' eroi dal brazzo duro; 

Oh! sciame de demoni prepotent^ 
Oh! drapelo de jene e cocodrili, 
Oh! colezion de bisse e de serpenti, 
Oh! famegia de orsi e de mandrill, 
Oh! zente de la patria onor e gloria, 

De la qual sara eterna la memoria- 
Ande novi Titanic 

Ande ziganti, 

Ande razze de cani 

Tutiquanti, 

Che cani senza mira d' insultarve, 

Eroi del tempo antigo, 

Mi posso ben chiamarve 

Se assalte 1'inimigo 

Nela maniera ardita, 

Co l'impeto che lori 

Cimentando la vita 

Assalta i tori ; 

Ande, si ande, ambiziosi, 

Che le future eta 

Le ve celebrara 

Prodi e famosi, 

Perche sto canto, che no ga el secondo, 

Gavara vita sin che dura el mondo. 
Dopo de tuto questo, 

Mi che so un omo onesto, 

Che go per mio tiran 

Un cuor de marzapan, 

E che graziando Dio 

So sta da la natura 

Con predileta cura 

Favorio 

De imponente cervelo, 

Che '1 par quel d'un vedelo, 

quel <T uu bo; 

Mi che una lengua go 

Longa ma schieta, 

Lassando da una parte 

El linguagio busiaro del poeta 

E avendo in odio Marte, 

In tel (se me perdona) 

Preterito Belona 

Go tuti de presenza 

Quei stolti che ghe piase 

La guera a preferenza 

De la pase, 

Trovo, se 6 da parlar candidamente, 

Cbe sti nostri bravissimi antenati 

In un grado eminente 

1 gera mati; 

Mati si, mati veri da baston, 

De andarse a mastruzzar senza rason; 

E trovo che de lori 

L'abia megie pensada i sucessori 

Co r aver manda a monte sto dileto, 

El qual, no se burlemo, 

Ga assae del maledeto, 

E piu se rifletemo 

Ghe alfin ze veneziani 

I Nieoloti e anca i Castelani. 

Fin del III e ollim* Tolome. 

